
LUCRĂRI  DE  ROMÂNISM  ÎN  VECHIA  BISERICĂ 
A  ROMÂNILOR. 

Epoca  cea  mai  veche:  graiul  vechiu  şi  manuscrisele  româneşti. 

Sunt  trei  ani,  de  când,  cu  un  asemenea  prilej  ca  cel  de  astăzi, 
vorbisem  despre  raportul  dintre  biserica  Răsăritului  şi  dintre 
limba  vie  a  poporului, 1  arătând,  că  biserica  aceasta,  în  manife¬ 
staţia  sa  externă,  a  stat,  mai  ales  la  începutul  său,  în  cele  mai 
multe  şi  intime  legături  cu  limba  vie,  şi  că,  după  rătăcirile  me¬ 
dievale  —  celea  cu  limbi  «sfinte»  dar  moarte  —  iarăş  revine, 
încetinel,  la  viul  contact  cu  poporul  şi  limba  lui. 

Astăzi,  —  drept  continuare  a  celor  spuse  atunci,  —  aş  dori, 
ca,  întovărăşit  de  atenţiunea  D -Voastre,  —  să  caut  după  acelaş 
raport  dintre  vechia  biserică  românească  şi  dintre  limba  poporului. 

Vă  pot  anticipă,  —  spre  a  nu  aşteptă  prea  mult  dela  mine,  — 
că  chestia  aceasta,  mai  ales  în  partea  sa  dintâi,  aparţine  tocmai 
celui  mai  îndepărtat  şi  întunecat  trecut  al  nostru.  Totuş  se 
pot  indică  oarecari  licăriri  de  românism  în  cadrele  vieţii  noastre 
religioase,  începând  încă  din  vechimea  neamului  nostru. 

Un  lucru  trebuie  fixat  chiar  dela  început,  că  deşi  originea 
noastră  ca  limbă  este  latină  în  fundamentul  său  şi  prin  construc- 
ţiunea  sa,  totuş  în  sângele  şi  în  limba  noastră  sunt  şi  elemente 
eterogene. 


'  Vezi  Revista  Teologică,  1910,  pag.  57  -64  şi  97—106.  Dau  în  publicitate  şi 
aceasta  conferinţă  lucrată  ocazional,  la  care  mi-ar  plăcea  mult  să  am  timp  de  a  putea 
reveni  şi  mai  deaproape. 

Noi,  ca  sânge,  nu  ne  tragem  numai  din  Italia  sau  chiar  din 
Italia.  Roma  şi  Italia  erau  mult  prea  mici,  decât  ca  să  fi  putut 
vărsă  —  şi  să  fi  avut  de  unde  să  verse  —  în  decurs  de  câteva 
veacuri,  roiuri  de  latini  curaţi,  spre  a  coloniza  ţările  cucerite. 
Colonizarea  Daciei,  e  ştiut,  a  ajuns  la  rând  după  alte  multe  co¬ 
lonizări,  ce  se  făcuseră  deja:  în  Apus,  în  Răsărit,  pe  coastele 
mediterane  ale  Africei  şi  în  părţile  Ibricului  de  mai  apoi.  De 
unde  ar  fi  putut  avea  Italia  singură  atâta  spuză  de  om,  ca  să 
poată  trimite  roiuri  curate  de  latini  şi  în  Dacia?  Deaceea  co¬ 
lonizările  Romanilor  se  făceau  şi  din  alte  părţi  ale  imperiului, 
locuite  mai  nainte  de  barbari,  dar  mai  apoi  romanizate. 

Despre  Dacia  noastră  încă  se  spune,  că  a  fost  colonizată 
«din  întreg  imperiul  roman»,  despre  care  ştim,  că,  în  vremea 
acelei  colonizări,  eră  deja  oltuit  în  mai  multe  puncte  cu  învăţă¬ 
turile  lui  Hristos. 

Astfel  se  şi  explică  apoi,  că  în  civilizaţia  românească,  din 
care  face  parte  în  primul -rând  tocmai  cultura  noastră  religioasă, 
se'află  —  mai  ales  pe  terenul  vieţii  şi  al  concepţiilor  religioase  ale 
poporului  nostru  —  vechia  terminologie  teologică  latină  din  vea¬ 
curile  I — II  ale  creştinismului  şi  atâtea  alte  urme  de  cultură  orien¬ 
tală,  Românii  cred  în  Dumnezeu  (Dominus  Deus).  Ei  cred  şi  în 
existenţa  îngerilor  (angelus),  dar  şi  în  a  dracilor  (draco).  Noţiunea 
de  credinţă  vine  dela  latinescul  credo. 

Românii  au  un  deosebit  cult  pentru  cruce  (crux).  Ei  se  în¬ 
chină  (inclino);  noţiunea  de  faptă  bună  uşor  o  confundă  cu  vir¬ 
tutea  (virtus),  pe  când  fapta  rea  o  ţine  de  păcat  (pecatum). 

Ei  ştiu  de  botez  (baptizo),  cuminecare  (comunico).  Ei  merg 
la  biserică  (basilica);  aceasta  are  şi  altar  (altare,  altaara). 

Dintre  sărbători  stau  la  Români  în  cea  mai  mare  cinste: 
Dumineca  (Dies  Dominica),  apoi  Crăciunul  (Incarnatio  —  întru¬ 
parea  Domnului)  şi  Paştile  (Pascha),  va  să  zică  tocmai  cele  mai 
vechi  sărbători  creştine. 

Românui  ştie  şi  de  sfinţi,  al  căror  cult  e  foarte  înrădăcinat 
la  noi.  Sfinţilor,  pe  cari  îi  prăznuesc  Românii,  li-se  zice,  după 
terminologia  latină,  sân’  sau  sânt  (din  sanctus;  nu  sfânt  din  sla¬ 
vonul  svetic):  Sân-Petru,  Sân-Giorgiu,  Sân-Medru,  Sân-Barbura, 
Sân-Toader,  Sânt-Iuon. 

Putem  să  fixăm  acum  două  lucruri  esenţiale:  întâi,  că  la 
noţiunile  religioase,  arătate  mai  sus,  se  reduce  întreagă  teologia 
creştină  din  veacurile  I  — 11  după  Hristos,  va  să  zică  din  vremea 
când  se  făcea  colonizarea  Daciei  cu  elemente  adunate  «din  întreg 
imperiul  Roman»;  şi,  al  doilea,  că  întreagă  terminologia  aceasta 
o  avem  în  graiul  vulgar  românesc. 

lată  începutul  propriu  zis  al  limbei  liturgice  româneşti. 

Se  iveşte  acum  întrebarea:  Cum  de  au  ajuns  Românii  toc¬ 
mai  la  terminologia  teologică  latină? 

E  uşor  de  înţeles.  întâi  de  toate,  aceste  elemente  de  limbă 
liturgică  românească  nu  sunt  productul  oarecărei  jurisdicţii  ecle¬ 
ziastice  deatunci.  Pe  atunci,  prin  veacurile  I — 11  dela  Hristos, 
biserica  avea  d’abiâ  o  organizaţie  restrinsă,  locală;  chiar  şi  epis¬ 
copul  Romei  de  atunci  eră  un  prea  puţin  însemnat  ierarh,  care 
se  bucură  dacă  putea  trăi  în  pace,  între  creştinii  săi,  în  Cetatea 
Cezarilor. 

Acele  elemente  de  limbă  liturgică  nu  pot  fi  nici  rezultat  al 
oarecărei  ierarhii  bisericeşti  organizate.  Pe  atunci,  va  să  zică  cu 
mult  înainte  de  ce  creştinismul  ar  fi  ajuns  la  libertatea  unei  re¬ 
ligii  publice  şi  de  stat,  nu  era  un  cler  organizat  în  sensul  posterior. 
Iar  dacă  Traian  a  adus,  mai  întâi,  ostaşi  luptători  în  Dacia,  iar 
mai  apoi  colonişti ,  —  în  veacul  al  II-lea  după  Hristos,  —  se  poate 
presupune  cu  drept  cuvânt,  că  în  Dacia  au  sosit  şi  creştini,  cari, 
ca  indivizi.,  au  adus  în  sufletul  lor  credinţa  lui  Hristos.  In  Dacia 
deci  nu  a  putut  să  vină  şi  o  organizaţie  creştinească  şi  o  pro¬ 
pagandă  creştinească  sistematică. 

începutul  creştinismului  neamului  românesc  aşadar  nu  este 
legat  de  teritoriul  Daciei-Traiane,  ci  mai  vârtos  de  acelea  locuri 
de  pe  întinderea  marelui  imperiu  Roman,  de  prin  cari  fuseseră 
aduşi  coloniştii  traianizi:  din  Galia,  cei  mai  puţini  din  Italia  şi 
cei  mai  mulţi  din  Azia-mică. 

In  chipul  acesta  suntem  nevoiţi  a  admite,  că  noţiunile  teo¬ 
logice  latine  din  limba  vulgară  a  poporului  nostru  s’au  infiltrat 
în  graiul  nostru:  —  nu  prin  rezoane  de  jurisdicţie  ecleziastică, 
ci  -  excluziv  prin  propaganda  acelor  sfinţi  predicatori,  cari  au 
cutrierat  marele  imperiu  Roman,  predicând  credinţa  lui  Isus  Hri¬ 
stos,  protopărinţilor  neamului  nostru  încă  înainte  de  ce  dânşii  şi-ar 
fi  pus  piciorul  în  Dacia,  ca  şi  ostaşi  ori  colonişti  ai  lui  Traian. 

15* 

Afirmaţiunea  aceasta  stă  în  perfect  acord  cu  celea  ce  le-am 
spus  cu  altă  ocazie,  arătând,  că  predica  a  premers  în  opera  de 
încreştinare  a  oricărui  popor,  şi  că  numai  apoi  poate  fi  vorbă  de 
organizaţie  şi  de  o  anumită  jurisdicţie  ecleziastică  din  careva 
parte.  Dela  regula  aceasta  nu  se  putea  —  şi  nu  este  motiv,  de 
ce  să  se  fi  putut  face  —  abatere,  când  eră  vorba  de  încreştinarea 
strămoşilor  noştri. 

Creştinismul  primar  românesc  a  fost,  aşadar,  o  vieţuire  reli¬ 
gioasă  în  forme  latine,  liberă  de  vro  jurisdicţie  ecleziastică.  Erau 
strămoşii  noştri,  cum  am  zice,  nişte  creştini  de  capul  lor,  cari  îşi 
aveau  nota  creştinătăţii,  nu  atât  în  formele  unei  vieţi  organizate 
bisericeşti,  cât  mai  mult  în  sufletul  şi  în  limba  lor. 

...Şi  poate,  acest  creştinism  liber  —  al  sufletului  legat  de 
Dumnezeu  mai  mult  decât  de  forme  ierarhice  —  să  se  fi  cultivat 
la  noi,  în  Dacia-Traiană,  lungă  vreme,  mai  ales  sub  durata  inva- 
ziunilor;  —  pe  când  dincoio  de  Dunăre,  creştinismul  strămoşilor 
s’a  vărsat  şi  în  forme  externe,  avându-şi  o  samă  de  scaune 
episcopeşti,  iar  o  vreme  scurtă,  în  veacul  VI,  chiar  şi  Arhi¬ 
episcopie,  în  Justiniana-Prima,  ceasta  din  urmă  în  atârnare,  ce  e 
drept,  de  scaunul  episcopal  al  Romei  ridicat  pe  atunci  la  mare 
splendoare  ierarhică.  Pe  atunci  însă,  Apusul  şi  Răsăritul  creştin 
erau  una;  la  Roma  se  credea  ca  la  Constantinopol  şi  viceversa. 
Deci  atârnarea  de  Roma  nu  putea  genă  din  punctul  de  vedere 
al  credinţei. 

Raporturile  aceste  în  adevăr  în  spiritul  Iui  Hristos  fură 
tulburate,  deoparte,  de  invaziunile  barbarilor  cari  începeau  a 
se  strecorâ,  din  Dacia-Traiană,  şi  peste  Dunăre,  pânăce  devastară 
şi  formele  latine  ale  Creştinismului  românesc  din  vremea  unităţii 
sfintei  biserici  alui  Hristos;  —  iar  de  altă  parte  le  tulburară  şi 
certele  de  jurisdicţie  —  s’ar  putea  zice  şi  de  trufie  —  provenite 
şi  purtate  lungă  vreme  între  Constantinopol  şi  Roma,  pentru 
râvna  certei  din  urmă,  care  pretindea  în  numele  lui  Hristos 
să-şi  extindă  puterea  asupra  întregei  biserici  creştine. 

într’acestea,  bulgarii  trec  Dunărea  şi  se  încreştinează ;  pri¬ 
mesc  limba  slavilor  încreştinaţi  şi  astfel  —  dupăce  şi-au  întins 
influinţa  religioasă-culturală  şi  asupra  locurilor  de  aşezare  ale 
Românilor  de  peste  Dunăre  —  îşi  organizează  o  biserică  bulgară 
cu  limbă  slavă,  care  a  cutropit  total  vechia  organizaţie  a  bisericii 

româneşti.  Astfel  fraţii  noştri  de  peste  Dunăre,  striviţi  mai  întâi 
politiceşte  de  cătră  Bulgari,  ajung  lipsiţi  de  formele  unui  complet 
cult  bisericesc  naţional  şi  avizaţi  la  creştinismul  liber  al  inimii, 
până  să  se  decidă  pentru  primirea  formelor  slavone  ale  creşti¬ 
nismului  dela  bulgarii  stăpâni  politiceşte. 

Pe  când  astfel  Românii  din  dreapta  Dunării  au  ajuns  sub 
legăturile  ierarhice  ale  Bulgarilor  şi  mai  apoi  şi  ale  Grecilor,  noi 
cei  de  dincoaci  de  Dunăre  am  ajuns,  deasemenea,  în  robia 
limbii  slavone  a  Bulgarilor,  între  altele  şi  pentrucă  în  evul  mediu 
erau  singurul  popor  ortodox,  geograficeşte  mai  apropiat  de  noi 
şi  având  o  organizaţie  bisericească  mai  bună,  care  în  mijlocul 
tot  mai  puternicelor  acţiuni  de  prozelitism  roman  reprezentat 
prin  Unguri,  ne  putea  fi  cel  mai  sigur  sprijin  al  ortodoxiei,  de 
care  se  legă  tot  mai  aproape  conştiinţa  publică  a  poporului 
românesc. 

în  acest  chip  s’a  lăţit  şi  la  noi  cultura  slavonă,  care,  între 
altele  a  sugrumat,  aproape  de  tot,  dreptul  graiului  românesc  la  altar. 

Slavonismul  a  ajuns  în  decursul  vremii  la  atâta  importanţă 
sub  raportul  bisericesc,  încât  el  a  format,  veacuri  dearândul, 
legătura  între  toţi  creştinii  ortodocşi:  Românii  dela  Dunăre  şi 
din  Carpaţi,  şi  Slavii  bulgari  şi  Sârbii  din  Peninzula  Balcanică.1 

în  schimbul  marelui  şi  ireparabilului  rău,  ce  ni-l-a  făcut  sla¬ 
vonismul  sub  raportul  cultural,  —  ne-a  recompensat  el  prin 
ocrotirea  religioasă  ce  ne-a  oferit-o,  pe  care  nu  ni-am  ştiut-o  face 
noi  înşine,  neavând  —  la  început  —  o  organizaţie  politică  româ¬ 
nească.  Slavonismul  ne-a  îngrădit,  ca  şi  un  zid  impenetrabil,  de 
cătră  popoarele  apusene  neortodoxe:  Polonii,  dar  mai  ales 
Ungurii,  —  cari,  în  lipsa  noastră  de  organizaţie  naţională  politică 
şi  religioasă,  ne-ar  fi  cutropit  şi  contopit,  în  mare  parte,  dacă 
am  fi  avut  comunitate  religioasă  cu  dânşii. 

Străbunii  noştri,  —  în  strâmtoarea  lor  sufletească  şi  mai 
ales  religioasă  în  nişte  vremi  vechi,  în  cari  existenţa  politică  şi 
şi  cea  culturală  se  punea  d'abiâ  în  rândul  al  doilea  când  eră 
vorba  de  interesele  religioase  şi  de  credinţă,  —  şi-au  făcut  soco¬ 
teala  desigur  aşa,  că  mai  încurând  sufăr  influinţa  slavonă  dar 


1  J.  Bianu:  Introducerea  limbii  rom.  în  bis.  Românilor,  pa g.  17. 

ortodoxă,  decât  cea  a  bisericii  apusene,  al  căreia  exponent  agresiv 
erau  pe  atunci  Ungurii,  mai  apoi  şi  Polonii... 

Cum  o  fi  —  cum  n’o  fi,  un  lucru  e  sigur  şi  trebuie  să-I 
remarcăm:  Ghiaţa  rece  a  slavonismului  se  sparge,  încetinel,  în 
măsura,  în  care  se  cultivă  graiul  românesc  şi  se  întăreşte  în 
Români  tocmai  conştiinţa  —  ortodoxiei! 

Ghiaţa  aceasta  se  topeşte  deabinele  deja  dela  începutul 
veacului  XVII,  când  —  dupăce  premersese  afirmarea  muceni- 
cească  a  conştiinţei  de  ortodoxie  la  toţi  Românii  —  în  orbitoarea 
lumină  a  vitejiei  româneşti  care  uneşte  sub  un  sceptru  toate 
teritoriile  locuite  de  Românii,  din  stânga  Dunării,  se  făuresc 
bazele  conştiinţei  naţionale  româneşti... 

* 

După  aceste  premise  să  ne  întoarcem,  acum,  privirea  mai 
deaproape  asupra  celor  mai  vechi  monumente  de  limbă  şi  cultură 
românească,  pe  cari  le  avem  rămase  în  scris. 

Oricare  pbpor,  când  s’a  încreştinat,  —  aşa  eră  obiceiul  din 
primele  veacuri  creştine,  —  primiâ  sau  se  îngrijiâ  să  aibă  în 
limba  sa  sf.  Scriptură  şi  ritul  sau  slujbele  bisericeşti,  din  cari 
în  primul  loc  liturghia. 

Chiar  şi  Goţii  —  un  ram  de  popor  germanic  —  cari  au 
petrecut  fugitiv  pe  pământul  Daciei-Traiane,  va  să  zică  în  apro¬ 
pierea  încreştinatului  imperiu  Roman  de  răsărit,  şi-au  avut  deja 
în  veacul  al  IV-lea  o  traducere  gotică  a  sfintei  Scripturi,  la  care 
poporul  german  de  azi  se  uită,  din  punct  de  vedere  cultural,  ca 
la  lumina  ochilor  din  cap. 

Noi  Românii,  deşi  mai  vechi  decât  Goţii  nu  numai  în  Dacia 
ci  şi  în  legăturile  creştinismului,  nu  avem  aşa  de  vechi  urme  de 
sf.  Scriptură  şi  de  rit  bisericesc  pe  limba  noastră,  ci  d’abiâ 
numai  de  foarte  târziu. 

Oare  noi  Românii,  cari  am  avut  sămânţa  creştinismului  cu 
noi  încă  din  vremea  de  mai  nainte  de  colonizarea  Daciei,  să  nu 
fi  avut  nimic  în  scris,  în  graiul  vulgar,  din  aceea  hrană  sufle¬ 
tească  ce  ne-a  hărăzit-o  creştinismul?  Cu  greu  se  poate  afirmă 
aşa  ceva  în  mod  hotărît,  în  lipsa  dovezilor,  cari  au  roi  deciziv 
în  istorie.  Presumpţiunea  însă  e  pe  lângă  existenţa  unui  graiu 
vulgar  român  în  practica  liturgică  la  noi,  dupăcum  graiul  poporal 
s’a  afirmat  in  deplina  sa  strălucire  şi  la  încreştinarea  tuturor 

celorlalte  popoară,  cari  l-au  primit  pe  Hristos  în  aceeaş  vreme, 
ca  strămoşii  noştri. 

în  lipsa  unor  dovezi  pozitive  despre  graiul  românesc  cultivat 
în  scris  înainte  de  anul  1000  dela  Hristos,  învăţaţii  noştri  ne  ţin 
neamul  a  fi  trăit  în  cea  mai  neagră  neştiinţă,  şi  au  statorit  ipo¬ 
teze  —  cari  nu  sunt  încă  adevăruri  —  că  începuturile  de  limbă 
şi  de  cultură  propriu  zisă  românească  sunt  străine  de  rostul 
bisericii  Românilor  şi  de  sufletul  poporului  nostru,  şi  că  aceste 
sunt  datorite  propagandei  ereticilor:  bogomili  şi  hasiţi  din  evul 
mediu,  şi  a  celor  calvini. 

Din  pragul  nedumeririi  mele,  eu  calc  mai  încurând  spre 
ceice  afirmă  contrarul  atâtor  ipoteze.  Iar  în  privinţa  aceasta  putem 
avea  sprijin  indirect  în  elogioasa  mărturie  a  lui  Bonfiniu  din 
veacul  al  XV-lea,  care  a  scris  despre  Români,  că  s’au  luptat  mai 
mult  pentru  limbă,  decât  pentru  vieaţă. 

Bonfiniu  eră  unul  din  cei  mai  de  samă  învăţaţi  istorici  ai 
veacului  al  XV-lea,  eră  curtean  al  regelui  Matei  Corvinul  şi  se 
putea  informă  exact  despre  Români  dela  regalul  său  stăpân  de 
origine  românească. 

Dacă  aşadar  nu  putem  nesocoti  mărturia  lui  Bonfiniu  despre 
Români,  trebuie  să  admitem  în  mod  prea  firesc,  că  spre  a  se 
putea  da  neamului  nostru  în  veacul  al  XV-lea  un  atât  de  stră¬ 
lucit  certificat  cultural-naţional,  el,  de  fapt,  trebuie  să-l  fi  şi 
meritat  acest  certificat;  şi  dacă  da,  meritul  poate  fi  numai  acela, 
că  Românii  şi-au  şi  cultivat  limba,  pentrucă,  de  nu  şi-ar  fi  culti¬ 
vat-o,  deoarece  numai  astfel  are  sens  s’o  fi  preţuit  mai  presus 
chiar  şi  decât  vieaţa. 

Norocul  ne-a  fost,  că  d-1  Iorga,  neobositul  scrutător  al  trecu¬ 
tului  nostru  şi  al  tuturor  ungherelor  românismului,  a  găsit  în 
Ardeal  nişte  fragmente  de  limbă  liturgică  românească,  tocmai  din 
veacul  lui  Matei  Corvinul  şi  al  lui  Bonfiniu. 

Şi  astfel  avem  cu  ce  să-l  ţinem  în  cuvânt  pe  Bonfiniu. 

Cele  mai  vechi  moaşte,  cunoscute  —  căci  necunoscute  mai 
pot  fi  şi  altele,  —  ale  culturii  noastre  scrise,  pe  cari  le-a  găsit 
d-1  Iorga,  sunt  d’abiâ  2  frunze,  rămase  într’un  apostol  şi  câteva 
fragmente  mărunte  din  Molitvelnic. 

Fragmentul  de  apostol  —  care,  aşadar,  face  parte  din  sf. 
Scriptură  —  este  o  rămăşiţă  din  epistola  apostolului  Pavel  cătră 

Gaîateni,  şi  conţine  şi  apostolul  dela  Naşterea  Domnului.  Va  să 
zică:  acest  fragment,  ca  cel  mai  vechiu  monument  de  limbă  scrisă 
româneaseă,  face  parte  tocmai  din  sf.  Scriptură,  care  erâ  monu¬ 
mentul  religios-cultural  de  căpetenie  la  încreştinarea  fiecărui  popor. 

Fragmentul  acesta  este  bilinco,  adecă  în  două  limbi:  slavo- 
neşte  şi  româneşte,  în  text  paralel.  Dar  şi  paralelismul  acesta 
încă  denotă  o  vechime  venerabilă,  deoarece  nu  e  aranjat  după 
sistemul  de  paralelism  columnal,  ci  după  cel  interlineal  (codex 
cum  versione  interlineari)  obişnuit  în  biserica  Răsăritului  mai 
ales  înainte  de  anul  1000  dela  Hristos.  După  acest  sistem  erau  . 
întocmiţi  şi  străvechii  codici  liturgici  greco-latini,  greco-coptici, 
greco-etiopici  etc. 

Ortodoxia  acestui  text  este  verificată,  întâi  de  toate,  prin 
fiinţa  textului  slavon  scris  cu  cirilice,  şi  nu  cu  grafica  glagolitică 
uzitată  Ia  slavii  supuşi  Romei.  Dar  ortodoxia  lui  se  verifică  şi 
prin  împărţirile  lecţionare  liturgice  curat  ortodoxe. 

E  ştiut  adecă,  cumcă  de  demult,  cetirile  liturgice  se  făceau 
în  biserică  din  codici  de  sf.  Scriptură,  cari  erau  împărţiţi,  prin 
anumite  indicaţii  sau  semne,  cari  arătau:  de  unde  şi  până  unde 
e  a  se  ceti,  din  sf.  Evanghelii  şi  din  celelalte  scrieri  de  ale  apo¬ 
stolilor,  la  singuraticele  servicii  dumnezeeşti.  Tot  astfel  se 
indicau  —  aşadar  în  cuprinsul  însăşi  sfintei  Scripturi  —  şi 
lecţiunile  sau  cetirile  din  Psalmi  şi  din  alte  cărţi  ale  Vechiului 
Testament.  Numai  mai  târziu,  de-abiâ  mai  nainte  cu  câteva  sute 
de  ani,  s’a  adoptat  —  mai  ales  dela  tipar  încoaci  —  sistemul 
de  cărţi  liturgice  propriu  zise,  în  cari  singuraticele  texte  de  cetiri 
liturgice  sunt  aranjate  în  ordinea  timpurilor  de  serviciu  biseri¬ 
cesc,  cum  sunt  evanghelierul,  apostolul,  psaltirea  de  azi. 

La  fragmentele  din  sf.  Scriptură,  găsite  de  d-I  Iorga,  observăm 
tocmai  indicaţiunile  lecţionale,  obişnuite  în  biserica  orientală  din 
cea  mai  adâncă  vechime  a  sa,  —  indicaţiunile  însă  sunt  în  limba 
slavonă,  ceeace  încă  denotă  un  criteriu  sigur  de  ortodoxie. 

Mai  este  de  remarcat  tot  în  acest  sens  încă  o  împrejurare 
esenţială  la  aceste  fragmente:  textul  slavon  premerge  textului 
românesc.  O  altă  împrejurare  remarcabilă  e,  că  textul  slavon  e 
scris  numai  cu  negru,  pe  când  cel  românesc  cu  roşu.  Va  să  zică: 
textul  românesc  este  reliefat  faţă  de  cel  slavonesc,  pentrucă  — 

aşa  cred  —  acela  era  cel  esenţial  pentru  importanţa  liturgică, 
având  adecă  a  se  ceti  prin  biserici  textul  românesc;  pe  când 
textul  slavon  putea  servi  mai  ales  numai  ca  o  mărturie,  sau  mai 
bine  zis,  ca  o  —  garanţie  a  ortodoxiei  practicei  liturgice  româneşti. 

lată  dar  o  dovadă  pozitivă  despre  aceea,  că  slavonismul,  cel 
mult  condamnat,  a  suportat  graiul  românesc  încă  —  cel  puţin!  — 
în  veacul  al  XV-lea,  aproape  cu  trei  sute  de  ani  mai  înainte  de 
ce  limba  românească  şi-ar  fi  reluat  în  stăpânire  întreg  dreptul 
său  liturgic  şi  că,  încât  priveşte  cetirile  liturgice  —  putem  zice 
şi  interesul  de  predică  —  slavonismul  şi-a  asigurat  în  biserica 
românească  numai  rolul  de  mărturie  a  ortodoxiei,  întocmai  ca 
textul  grecesc  de  odinioară  în  lecţionarele  biblice  latine,  coptice, 
etiopice... 

Celelalte  fragmente,  din  acelaş  veac  al  XV-lea,  găsite  de  d-1 
Iorga  în  Ardeal,  sunt  nişte  rămăşiţe,  nu  din  Evanghelie  învăţă¬ 
toare,  cum  susţine  D-Sa,  ci  din  Molitvelnicu!  ortodox  şi  din  un 
alt  izvor,  pe  care  nu  l-am  putut  recunoaşte  încă.  Dacă  e  să  admitem 
părerea  d-lui  Iorga,  ceeace  poate  să  fie  tocmai  aşa,  atunci 
situaţia  e  şi  mai  favorabilă:  am  avea  în  acest  caz  dovada  despre 
existenţa  şi  a  unei  «Evanghelii  învăţătoare»  (cum  s’ar  zice  în  stilul 
veacului  XVI— XVII)  pe  lângă  urmele  de  codice  liturgic  şi  de 
Molitvelnic. 

Remarcăm  aci,  că  o  samă  din  amintitele  fragmente  se  găsesc 
şi  în  codicele  din  Ardeal  dela  Măhaciu  (numit:  Codicele  Sturdzan) 
atribuindu-i-se  a  fi  din  veacul  al  XVI-lea  sau  chiar,  în  parte,  şi 
de-o  vechime  mai  adâncă.  E  vorba  adecă  de  pieza  «Să  neştire 
buru  creştiru»  =  De  este  cineva  bun  creştin,  aflătoare  şi  în  Mo- 
litvelnicul  dela  1706  din  Buzău,  precum  şi  în  altele  ulterioare, 
sub  titlul  de  «Cuvântul  de  învăţătură  al  sf.  Ioan  Gură-de-aur », 
care  până  şi  azi  se  ceteşte  prin  bisericile  româneşti,  mai  ales 
dela  sate  —  d.  ex.  în  Bihor  —  în  ziua  sfintelor  Paşti. 

Aşadar,  pe  lângă  cetiri  de  apostol,  mai  avem  între  frag¬ 
mentele  din  veacul  al  XV-lea  găsite  de  d-1  Iorga,  şi  unele  părţi 
în  text  românesc  din  Molitvelnicul  ortodox.  Textele  aceste  încă 
nu  sunt  curat  româneşti,  ci  au  textul  paralel:  slavo-românesc, 
după  acelaş  sistem  de  paralelism  lineal,  de  care  spuneam  mai 
sus.  Va  să  zică  şi  aceste  texte  erau  oarecândva  în  întrebuinţare 
liturgică  oficială  în  biserica  ortodoxă  a  Românilor. 

De  o  importanţă  capitală  sunt  pentru  practica  liturgică  ro¬ 
mânească  pe  lângă  Codicele  Sturdzan  încă  şi  Codicele  Voro- 
neţean  şi  Psaltirea  scheiană. 

Codicele  Sturdzan  cuprinde  în  sine  şi  nişte  pieze  liturgice 
adecă  din  cuprinsul  serviciului  liturgic  oriental,  dar  are  şi  pieze 
de  altă  natură,  pentru  care  —  nerecunoscându-o  B.  P.  Hasdeu  — 
le-a  atribuit  provenienţă  bogomilică. 

Piezele  liturgice  din  Codicele  Sturdzan  sunt  următoarele: 

1.  «Să  neştire  buru  crestiru»,  pieză  de  origine  identică  — 
în  idee,  dar  nu  şi  în  limbă,  având  particularitatea  limbistică  a 
rotacismului  —  cu  textul  găsit  de  d-1  Iorga,  aparţinător  veacului 
al  XV-lea.  Hasdeu  zice  despre  această  pieză  dela  Măhaciu,  că 
traducerea  ei  datează  numai  de  pe  la  anul  1600. 

2.  Nişte  cântări  din  ceeace  azi  numim  Octoih  Iriod,  cari  se 
pun  înainte  de  Canon,  la  Utrenie:  a)  «Uşa  de  pocăinţă»;  apoi 
b)  cântarea  următoare,  ce  e  a  se  cântă  cu  «Şi-acum» ;  acestora 
Ie  urmează,  pe  glas  6,  c)  «Mi!uiaşte-ne,  Doamne,  după  mare 
miloste  ta...»  iar  pe  glas  2  d)  «Dereptu  apostoli  rugăm  multu 
milostivul  Domnul...»;  după  aceea  2  cântări  pe  glas  6:  e)  «Mi- 
luiaşte  noi,  Doamne,  dopa  mare  mila  ta...»  şi  f)  «Isus  învise  deîn 
mormânt...» 

Remarcăm  aci  încă  o  notă  externă  esenţială:  indicaţia  —  de¬ 
altfel  corectă  şi  ortodoxă  —  a  glasului,  pe  care  sunt  a  se  cântă 
aceste  pieze,  —  dovadă,  că  aceste  pieze  au  fost  pentru  întrebu¬ 
inţare  liturgică;  deci  nu  s'ar  putea  zice  despre  ele,  că  ar  fi  numai 
rezultatul  unor  îndeletniciri  mărunte  de  traducere  particulară  a 
cutărui  preot  ori  diac  românesc.  Socotim  deci,  că  nu  riscăm  o 
exagerare  afirmând,  că  aceste  sunt  numai  resturi  din  cărţile  li¬ 
turgice  numite  Octoih  şi  Triod. 

In  acelaş  Codice  dela  Măhaciu  se  mai  găsesc  — 

3.  şi  nişte  texte,  iarăş  din  Molitvetnicu!  ortodox,  cari  fac  parte 
din  serviciul  înmormântării  şi  cari  prin  caracterul  lor  elegie  şi 
sever-religios,  l-au  ispitit  pe  Hasdeu  să  le  ţină  de  texte  bogo¬ 
milice.  —  Ajunşi  aci,  putem  face  o  constatare  de  folos:  pe  la 
anul  1600  avem,  aşadar,  urme  din  două  molitvelnice  româneşti: 
unul  mai  vechiu,  scris  în  graiul  mai  obştesc  al  Românilor  (frag¬ 
mentele  d-lui  lotga)  şi  altul  (fragmentele  măhăcene)  în  graiul  par- 

ticular  rotacist,  care  caracterizează  şi  azi  limba  unei  părţi  de 
Români  din  Ardeal. 

Codicele  Voroneţean  şi  Codicele  Scheian  sunt  sub  raportul 
limbii  liturgice  româneşti  două  monumente  de  o  extremă  impor¬ 
tanţă.  Codicele  Voroneţean,  este  —  cum  am  zice  în  terminologia 
de  astăzi  —  un  apostolieriu,  iar  Codicele  Scheian,  e  o  psaltire. 

D-l  Dr.  I.  Sbiera,  profesor  universitar  în  Cernăuţi,  studiând 
Codicele  Voroneţean,  găsit  în  Moldova,  îl  atribue  —  ca  tra¬ 
ducere  —  influinţei  bogomililor  sau  paulicienilor,  cum  le  zice  D-Sa. 

Iar  codicele  Scheian,  după  d-l  Iorga  şi  alţii,  dimpreună  cu 
alte  manuscripte  de  traduceri  biblice,  cărora  li  se  atribue  originea 
din  veacul  al  XV-lea,  se  ţine  a  fi  rezultat  al  influinţei  buşiţilor. 

Afirmaţiunile  acestea,  despre  ambele  manuscripte,  cad  de  sine 
în  faţa  alor  nişte  mici  indicaţii,  pe  cari  luminaţii  cercetători  ai 
trecutului  nostru  nu  le-au  învrednicit  de  cuvenita  atenţie  pe  care, 
nefiind  teologi,  nu  li-o  puteau  da  întreagă. 

Am  examinat  aceste  texte,  şi,  după  înfăţişarea  lor  externă, 
nu  numai  nu  prezintă  nimic  suspect,  ce  ar  putea  mână  apa  dela 
moara  neamului  nostru  pe  sghiabul  bogomililor  şi  husiţilor.  Din 
contră  pot  fi  reclamate  pentru  ortodoxie,  iar  pârghia  acestei  re¬ 
clamări  este  tocmai  vechiul  sistem  lecţional  liturgic  din  Răsărit, 
de  care  am  amintit  deja  mai  sus. 

Aceşti  doi  codici  au  adecă  împărţirea  Iecţionară  sau  de  cetiri 
liturgice  în  consonanţă  cu  tipicul  bisericii  orientale,  respective  cu 
cetirile  ce  se  fac,  din  Vechiul  şi  Noul  Testament,  în  biserica  orien¬ 
tală  la  deosebitele  zile  de  Dumineci  şi  de  Sărbători. 

Momentul  acesta,  lecţional,  este  atât  de  evident  şi  de  de- 
ciziv,  încât  numai  cel  preocupat  va  putea  să  tragă  la  îndoială 
scopul  liturgic  ortodox  şi  românesc,  care  a  fost  —  şi  a  putut  fi, 
numai  singur,  —  urmărit  la  aranjarea  în  româneşte  a  acelor  doi 
codici  amintiţi.  Bogomilii  şi  husiţii,  cari  aveau  alte  concepţii  dog¬ 
matice  despre  cultul  religios  public  şi  privat,  nu  puteau  avea  in¬ 
teresul  de  a  perpetuă  tocmai  indicaţiile  liturgice  oficiale  ale  bi¬ 
sericii  ortodoxe  de  Răsărit,  cu  cari  n’aveau  nimic  comun.  Pe  lângă 
aceasta  cultul  lor  eră  extrem  de  redus  şi  pus  cu  totul  pe  alte 
baze  decât  cultul,  bogat  până  la  extrem,  al  bisericii  orientale. 

S’ar  mai  putea  aminti  şi  despre  un  alt  fragment  românesc, 

din  Testamentul  vechiu,  care  a  fost  găsit  în  Bălgradul  Sârbiei,  şi 
care  deasemeuea  ar  putea  fi  socotit  a  face  parte  din  vr’un  co¬ 
dice  liturgic  românesc.  Mai  facem  o  constatare :  Pe  când  frag¬ 
mentele  cele  mai  vechi  de  serviciu  bisericesc  la  Români  —  găsite 
de  d-1  Iorga  —  au  nota  caracteristică  de  taxe  paralele,  pe  atunci, 
fragmentele  de  mai  târziu  s’au  desbărat  de  balastul  textului  slavon; 
dovadă,  că  ortodoxia  stătea  între  Românii  pe  picioare  acum  mai 
sigure,  încât  ortodoxia  în  forme  româneşti  nu  mai  eră  avizată  Ia 
buna  mărturie  a  textului  slavon. 

Revenim  iarăş  la  Codicele  dela  Măhaciu.  In  acesta  se  află  şi 
nişte  fragmente  de  exorcisme  sau  de  scoaterea  dracilor,  cari  exor- 
cisme,  în  ideea  lor,  fac  parte  esenţială  a  molitvelnicului  ortodox 
bogat  în  exorcisme. 

Ceealaltă  samă  de  pieze  din  Codicele  dela  Măhaciu  se  con- 
stitue  din  scrieri  poporale,  cari  în  partea  covârşitoare  sunt  din 
domeniul  literaturii  apocrife  creştine  —  mai  vechi  ori  posterioare  — 
care  a  aflat  intrare  şi  primire  călduroasă  Ia  toate  popoarăle  cre¬ 
ştine,  alăturea  de  serviciul  divin,  ca  o  manifestare  neoficială  a 
culturii  religioase  bisericeşti  de  pe  vremuri. 

De  felul  acesta  găsim  în  Codicele  Sturdzan  următoarele  pieze: 

1.  Povestea  (Legenda)  Duminecii  sau  Epistolia  ce  a  căzut 
din  ceriu,  care  e  cunoscută  şi  gustată  aproape  în  întreagă  lumea 
creştină  în  Europa:  la  Români,  Slavi,  Maghiari  şi  chiar  şi  în  Azia: 
Ia  Sirieni  şi  Armeni,  etc.  şi  în  Africa:  la  Etiopi,  —  de  sine  înţeles, 
că  în  unele  variante  deosebitoare  în  prelucrare,  nu  însă  şi  ideea 
fundamentală; 

2.  Legenda  sfintei  Vineri; 

3.  Legenda  lui  Avraam; 

4.  Călătoria  Maicii  Domnului  la  Iad;  şi 

5.  Apocalipsul  sf.  apostol  Pavel. 

Literatura  aceasta,  «neoficială»  să-i  zicem,  a  bisericii,  —  care 
nu  a  putut  fi  redusă  numai  la  aceste  pieze,  din  care  au  fost 
aduse  la  cunoştinţa  cărturarilor  români  mai  multe  pieze  d’abiâ  în 
veacul  al  XlX-lea,  este,  pelângă  literatura  liturgică,  o  a  doua  po¬ 
tecuţă,  pe  care  a  străbătut  gândul  românesc  spre  întrupare  grafică, 
deci  iarăş  sub  aripa  ocrotitoare  a  bisericii. 

Şi  mi-se  pare  a  fi  găsit  şi  o  a  treia  potecuţă  a  gândului  ro¬ 
mânesc,  —  potecuţa  propriu  zisă  culturală  —  în  acelea  încercări 
de  predici,  pe  cari  le  găsim  în  Codicele  Sturdzan,  şi  cari,  ca  si- 
linţi  culturale,  se  pare  că  şi-au  avut  refrenul  în  alte  încercări  si¬ 
milare,  de  predici  scrise  mai  târziu,  prin  veacul  al  XVlIl-lea  uneori 
numai  pe  frunzele  goale  de  pe  la  începutul  ori  sfârşitul  cărţilor 
bisericeşti... 

...Vreau  să  zic,  că  nu  întreg  adevărul  se  cuprinde  în  afir- 
maţiunile  învăţaţilor  noştri,  cari  susţin,  că  îndemnurile  spre  cul¬ 
tivarea  graiului  şi  mai  ales  a  scrisului  românesc  ar  trebui  reduse 
la  ereticii  bogomili,  husiţi  şi  calvini. 

Prin  influinţa  culturală  a  amintiţilor  eretici,  dacă  aceea  a 
pătruns  mai  adânc  şi  printre  Români,  n’au  putut  deci  să  se  facă 
începuturi,  ci  numai  — -  poate!  —  să  se  adaugă  la  începuturile 
noastre  culturale,  pentrucă  începutul  oricărei  culturi  naţionale  nu 
poate  fi  străin  de  îndemnul  sufletului  respectivului  popor ,  şi  cu 
atât  mai  puţin  poate  el  fi  atribuit  excluziv  împrejurărilor  externe 
ale  acelui  popor. 

Sprijinindu-ne  chiar  şi  numai  pe  fragmentele  de  cea  mai 
veche  limbă  românească,  la  cari  ne  provocarăm,  este  mai  firesc  să 
ajungem  la  concluzia,  că  Românii  şi-au  putut  avea,  foarte  uşor 
şi  foarte  din  vechi  vremi,  cărţile  bisericeşti  în  limba  lor,  din  data 
ce  avem  fragmente  în  acest  sens  încă  de  mai  nainte  de  anul  1600. 

...Mai  e  de  remarcat  şi  aceea  împrejurare,  că  încă  de  mai 
înainte  de  urnirea  tiparului  în  adevăr  românesc,  printre  Români 
bâjbaiau  o  sumedenie  de  alte  manuscrise  româneşti.  Aceste  însă 
n’au  încăput  în  tipar,  ori  pentru  motive  de  jaîuzie  la  adresa  puri¬ 
tăţii  ortodoxiei  ori  pentru  consideraţii  de  gust  protestantic  al 
luteranilor  şi  al  principilor  calvini  ardeleni  ocrotitori  ai  tiparului 
ardelean,  ori  pentru  ambele  motive  deodată.  Deaceea,  manu¬ 
scrisele  acestea  au  trebuit  să-şi  trăiască  traiul  şi  pe  mai  departe, 
în  forma  lor  scrisă,  prin  condeiele  vechilor  preoţi  şi  ale  dieciior 
româneşti  cântăreţi  de  strane,  până  ce  setea  de  ştiinţă  a  cărtu¬ 
rarilor  noştri  să  le  învrednicească  şi  pe  aceste  manuscrise,  de 
cuvenita  atenţiune  literară,  deabiâ  în  veacul  al  XlX-lea. 

Manuscrisele  acestea,  regăsite  pe  la  biserici  ori  pe  la  urmaşi 
de-ai  vechilor  dieci,  de  fapt,  conţin  —  spre  verificarea  noastră  — 

pieze  de  cuprins  şi  tendinţă  pur  religioasă-morală,  cari  ne  rea¬ 
mintesc  —  măcar  prin  ideiie  lor  fundamentale  —  de  lecturile  de 
pieze  necanonice,  dela  începutul  creştinismului,  cari  până  chiar 
târziu  se  mai  ceteau  prin  biserici. 

Dar  aceste  manuscrise  vechi  mai  conţin  şi  alte  pieze,  întru¬ 
chipate  pe  urma  influinţelor  culturale  din  afară,  în  parte  şi  din 
spiritul  poporului,  care  s’a  sintetizat  în  aşa  numita  literatură  po¬ 
porană  românească  în  accepţiunea  mai  largă  de  azi. 

în  chipul  acesta  ajungem,  cu  privire  la  Români:  a )  la  ideea 
unei  vechi  literaturi  religioase,  care  are  mai  multe  puncte  de 
întâlnire  cu  vechia  literatură  apocrifă  creştină,  care,  fireşte,  a 
putut  să  sufere  şi  oarecari  prefaceri  până  să  ajungă  la  noi ;  — 
şi  b)  Ia  ideea  o  altei  vechi  literaturi,  de  conţinut  mai  mult  profan 
decât  religios,  care  de  multeori  s’a  mlădiat  şi  după  gustul  şi  con¬ 
cepţia  firească  a  poporului. 

Originea,  mai  deaproape,  a  primelor  noastre  monumente  li¬ 
terare  de  fel  apocrif  ce  ne-au  rămas,  nu  poate  fi  desluşită.  Poate, 
se  va  face  aceasta  în  viitor,  de  alţii  mai  competenţi,  prin  stu- 
diarea  comparativă  a  monumentelor  acestora. 

Şi  până  atunci  însă  putem  face  o  indicaţie  de  folos  cu  pri¬ 
vire  la  felul,  cum  aceste  pieze  literare  au  fost  considerate  d.  ex. 
în  veacul  XVI,  Ia  urnirea  tiparelor  româneşti. 

Deja  în  acest  veac  începu  şi  la  noi  la  Români  a  se  trage 
un  hotar  strict  între  productele  literare  de  ortodoxie  nesigură  sau 
chiar  contestată  şi  între  productele  liturgice  de  o  ortodoxie  si¬ 
gură.  E  rău,  adecă  admise  în  tipar  Ia  noi  numai  cărţi  de  ortodoxie 
sigură;  şi  ar  fi  o  prea  mare  îndrăzneală  să  aştepţi  să  fi  văzut 
lumina  tiparului  şi  măcar  una  din  piezele  literare  din  cele  apocrife 
şi  poporane,  câte  vom  fi  avut  pe  atunci. 

Aceasta  distincţiune  din  motive  dogmatice  se  făcea  la  noi 
de  sigur  în  jumătatea  a  doua  a  veacului  al  XVI-iea,  în  epoca  Iui 
Coresi.  Să  privim  chestiunea  ceva  mai  de  aproape. 

Ştim  1  dintr’un  sbornic  rusesc  din  acelaş  veac,  că  biserica  ofi¬ 
cială  rusească  făcuse  deja  pe  aceea  vreme,  acelaş  lucru  ce-I  afirm 
despre  biserica  românească  din  Ardeal. 

1  B.  P.  Hasdeu.  Cuvinte  din  bătrâni.  II. 


Biserica  rusească '  alcătuise  o  serie  întreagă  de  atari  scrieri 
cunoscute  dealtfel  în  masse  largi,  aşa  zise  oprite.  Aceste  erau, 
unele  din  rândul  scrierilor  pentru  popor,  cari  vor  să  ţină  firul  de 
desvoltare  al  vechilor  scrieri  apocrife  creştine,  iar  celelalte  scrieri 
erau  de  celea,  cari  se  apropie  de  concepţia  vulgară-profană  a 
poporului. 

In  seria  de  cărţi  —  cum  am  zice  în  stil  pur  bisericesc  — 
puse  la  «index»  sau  sub  oprelişte  oficială  din  partea  bisericii  ru¬ 
seşti,  sunt  unele,  cari  sunt  atribuite  ereticului  Bogomil,  începătorul 
ereticei  bogomilice,  dar  cari  se  află  şi  în  Codicele  Sturdzan.  De 
acî  e  a  se  înţelege  motivul,  pentru  care  B.  P.  Hasdeu  pune  co¬ 
dicele  dela  Măhaciu  aşa  de  aproape  de  bogomîli. 

Dar  Ia  dreptul  vorbind,  chestiunea  nu  stă  tocmai  aşa.  Căr¬ 
ţile  acelea  nu  erau  luate  în  biserica  rusească  pentru  graiul  vulgar 
sau  poporal,  în  care  erau  scrise  şi  al  căruia  merit  se  atribue,  cu 
multă  predilecţie  şi  pe  nedrept,  tocmai  ereticilor  bogomili,  şi  pentru 
alt  motiv,  religios.  Cărţile  acelea,  prin  cuprinsul  lor  puteau  atinge 
într’un  mod  dăunos,  formele,  deja  statornicite,  de  credinţă  şi  de 
oficialitate  ale  bisericii  ruseşti,  în  care  în  evul  mediu  domnia  un 
spirit  religios  de  o  severitate  şi  curăţie  extremă. 

Să  luăm,  ca  ilustrare,  cazul  cu  Povestea  Duminecii.  Pieza 
aceasta  însă  nu  e  şi  nu  poate  fi  bogomilică.  Ea  e  cunoscută  deja 
din  veacul  al  V-Iea,  când  o  oprise  un  sinod  din  Roma.  Deci  e 
anterioară  nu  numai  bogomilismului,  ci  şi  paulicianismului  din 
care  s’a  născut  bogomilismul.  Dar  nici  în  forma  sa  restrânsă  din 
veacul  al  V-lea,  nici  în  extensiunea  sa  mai  mare  din  veacurile 
ulterioare  —  în  redacţiunea  sa  bizantină,  cum  s’ar  zice  —  pieza 
aceasta  nu  poate  fi  altceva,  decât  numai  un  product  de  literatură 
apocrifă  creştină,  care  —  cum  mărturiseşte  şi  cuprinsul  ei  —  nu 
prezintă  nici  o  dovadă  despre  vr’o  tendinţă  evident  eretică. 

In  redacţiunea,  în  care  ni-e  cunoscută  Legenda  Duminecii 
din  Codicele  Sturdzan,  încă  nu  ne  prezintă  ea  vr’o  notă  suspectă 
sub  raportul  bogomilic.  Din  contră,  dânsa  cvadrează  tocmai  cu 
concepţia  poporală  a  creştinismului,  în  deosebire  de  nota  creşti¬ 
nismului  ca  sistem  de  ştiinţă. 

» 

Ba  putem  produce  şi  un  argument  antibogomiiic,  scos  din 
însăşi  redacţiunea  bizantină  a  acestei  pieze.  In  textul  acestei  pieze, 

publicat  de  A.  Vassiliev 1  şi  care  datează  din  anul  1497,  între 
cei  condamnaţi  ca  necredincioşi  se  înşiră  şi  bogomilii  dimpreună 
cu  paterenii 2  când  se  zice:  «...Vai  bogomililor...  şi  paterenilor...» 
Dovadă  aceasta  despre  provenienţa  acestei  Legende,  nu  din  cer¬ 
curile  eretice,  condamnate  de  biserică,  ci  tocmai  din  cercuri  bi¬ 
sericeşti  necontroversate  din  punctul  de  vedere  al  ortodoxiei... 

Studiarea  mai  amănunţită  a  «Legendei  Duminecii»  româneşti 
şi  a  altor  pieze  religioase  din  cuprinsul  Codicelui  Măhăcean  ne-ar 
duce,  de  sigur,  Ia  o  convingere  şi  mai  întemeiată  despre  desvol- 
tarea  şi  rostul  cultural  al  apocrifelor  creştine  la  Români  şi  despre 
acest  rol  cultural  românesc  al  bisericii  noastre... 

Drept  concluzie  putem  afirmă,  că  în  trecutul  bisericii  Româ¬ 
nilor  putem  înregistra  foarte  vechi  şi  foarte  venerabile  semne  de 
cultivare,  oficială  chiar ,  a  scrisului  românesc  —  prin  cărţile  li¬ 
turgice;  —  că,  pe  lângă  aceste  producte  culturale  mai  avem  de  a 
înregistra  şi  ramul  de  literatură  apocrifă-creştină  —  manife¬ 
staţie  culturală  neoficială  a  bisericilor  —  care  putea  să  ajungă, 
cum  a  şi  ajuns,  cultivată  la  noi  şi  fără  de  amestecul,  ori  con¬ 
lucrarea,  ereticilor  bogomili  şi  husiţi,  cari,  ajungând  în  contact 
cu  noi,  puteau  numai  să  încurajeze  dar  nicidecum  să  iniţieze  şi 
să  determine  curentul  de  cultivarea  limbei  româneşti. 

In  scurt: 

Vechile  licăriri  de  cultură  românească  legate  de  biserica  or¬ 
todoxă  a  Românilor,  au  izvorît  din  principiul  naţional  al  bisericii 
ortodoxe  orientale  şi  prin  urmare  acest  principiu  este  nu  numai 
criteriul  de  vieaţă  al  bisericii  la  noi,  ci  şi  garanţie  a  vieţii  neamului 
nostru  prin  aceasta  biserică. 

Prot.  Dr.  Gh.  Ciuhandu. 


,  '  Anecdota  greco-byzantină.  MoSCva.  1893  pag.  23—28.  ' 

2  Prof.  Dr.  Maximilian  Bittner:  Der  vom  Hitnmel  gefallene  Brieî  Christi  in  seinen 
morgenlandischen  Versionen  u.  Rezensionen  (Denkschriften  der.  Kais.  Akademie  der 
Wissenschafien  in  Wien.  Philos.-hist,  Klasse.  Bd.  LI)  pag.  14, 

DILUVIUL  DUPĂ  REFERATUL  BIBLIC. 


—  După  Dr.  A.  Fibiger.  — 

t.Şi  mart  tot  corpul  ce  se  mişcă  pe  pământ-». 

(Facere  7,  21). 

Urmările  triste  ale  păcatului  primordial  s’au  revărsat  şi  asupra 
descendenţilor  protopărinţilor.  înclinarea  omului  spre  rău  şi  pof¬ 
tele  sensuale  i-au  întunecat  mintea  şi  judecata  trează.  Oamenii 
chiar  în  prima  familie  se  despărţesc  în  două:  în  fiii  lui  Dumnezeu 
şi  fiii  omului,  cum  îi  numeşte  sf.  Scriptură.  Primii  preamăresc  pe 
Dumnezeu  cu  inima  curată  şi  împlinesc  voia  lui;  ceialalţi  însă 
uită  de  Dumnezeu  şi-şi  caută  fericirea  în  satisfacerea  poftelor 
sensuale  şi  în  bucuriile  materiale.  Anii  trec,  veacurile  se  strecoară 
şi  păcatul  se  măreşte  în  urma  căsătoriei  dintre  fiii  lui  Dumnezeu 
şi  fetele  omului. 

Neamul  îndărătnic  al  «urieşilor»  înăbuşesc  adevărul  şi  por¬ 
nirile  cele  mai  înalte  ale  sufletului.  Poruncile  lui  lehova  abia  1—2 
familii  le  mai  păzesc.  Deaceea  Dumnezeu  s’a  căit  zicând:  «nu 
va  mai  rămânea  duhul  meu  totdeauna  la  oameni,  pentru  păcatele 
lor,  căci  ei  carne  (trup)  sunt,  zilele  lor  vor  mai  fi  o  sutădouăzeci 
de  ani».  (Qenesis  6,  3). 

Şi  precum  un  tată  iubitor,  când  vede  decadenţa  fuior  săi 
e  cuprins  de  o  jale  şi  durere,  aşa,  continuă  Scriptura:  «Văzând 
lehova,  că  răutatea  oamenilor  este  mare  pe  pământ  şi  că  toate 
închipuirile  cugetelor  inimei  lor  sunt  numai  rele  în  toate  zilele, 
s’a  căit  lehova,  că  a  făcut  pe  om  pe  pământ  şi  s’a  întristat  în 
inima  sa.  Şi  zise  lehova:  Stârpi- voiu  pe  oameni,  pe  cari  i-am 
creat,  de  pe  faţa  pământului,  dela  om  până  ia  dobitoc,  dela  târâtor 
până  la  pasările  ceriului,  căci  mă  căesc,  că  le-am  făcut».  (Qe¬ 
nesis,  5—6 — 7). 

Cu  aceste  cuvinte  începe  tratatul  biblic  istorisirea  potopului, 
descoperindu-ne  scopul  lui  moral  —  pedepsirea  omenirii  decăzute. 

Omul  e  creatura  lui  Dumnezeu  şi  e  dator  să-şi  împlinească 
chemarea  sa  designată  de  creatorul  său,  respective  e  dator  a 
cinsti  pe  Domnul  său,  preamărindu-1  şi  împlinindu-i  poruncile, 
ceeace  fericeşte  pe  om.  Dacă  se  abate  dela  aceasta,  îşi  pierde 
şi  dreptul  de  existenţă  şi  e  vrednic  de  pedeapsă. 

Aceasta  stă  atât  faţă  de  omul  singuratic,  cât  şi  faţă  de  ome¬ 
nirea  întreagă,  care  şi-a  pierdut  dinaintea  ochilor  scopul  său  ultim. 
In  urmare  a  fost  întemeiată  şi  îndreptăţită  înfiorătoarea  pedeapsă 
hotărîtă  de  Atotdreptul  Dumnezeu.  Dar  putem  pune  întrebarea, 
că  pentruce  pedepseşte  Dumnezeu  şi  animale  nevinovate?  La 
aceasta  ne  răspund  sfinţii  Părinţi,  zicând,  că  omul  se  pedepseşte 
şi  atunci  când  se  lipseşte  de  dobitoacele  create  spre  folosul  său. 

Iehova  enunţă  stârpirea  neamului  omenesc,  dar  totodată  îi 
dă  omului  şi  timp  de  pocăinţă  120  ani.  Familia  lui  Noe  însă  e 
hotărîtă  să  fie  mântuită,  pentru  care  scop  îi  demandă  să-şi  edifice 
o  barcă. 

Aşadară  «Noe  află  har  în  ochii  lui  Iehova».  Noe  eră  om 
drept  şi  perfect  între  contimporanii  săi  şi  după  Dumnezeu  umblă 
Noe.  Şi  când  văzu  Iehova,  că  pământul  e  corupt,  fiindcă  tot 
corpul  îşi  corupse  calea  sa  pe  pământ,  zise  Dumnezeu  lui  Noe: 
«Sfârşitul  a  orice  corp  a  ajuns  înaintea  mea,  că  s’a  umplut  pă¬ 
mântul  de  violenţa  lor;  şi  iată  eu  îi  voiu  pierde  pe  ei  cu  pă¬ 
mântul  împreună.  Fă-ţi  o  barcă  din  lemn  de  gofer;  cu  cămăruţe 
vei  face  arca  şi  o  vei  lipi  pe  dinlăuntru  şi  pe  dinafară  cu  smoală. 
Şi  o  vei  face  aşa :  lungimea  arcei  de  300  coţi,  şi  lărgimea  ei  de 
50  de  coţi,  şi  înălţimea  de  30  coţi.  Ferestri  luminoase  vei  face 
arcei  şi  partea  cea  mai  deasupra  o  vei  sfârşi  de  un  cot  (lărgime) ; 
şi  uşa  arcei  o  vei  pune  în  lăture;  şi  fă  3  rânduri  de  cămări,  unul 
jos,  altul  de  mijloc  şi  al  treilea  sus,  căci  iată  eu  voiu  aduce  potop 
de  apă  pe  pământ,  ca  să  piară  tot  corpul  de  sub  ceriu,  în  care 
este  suflare  de  vieaţă,  şi  tot  ce  este  pe  pământ  va  muri.  Dar  cu 
tine  voiu  întări  legământul  meu  şi  tu  vei  intră  în  arcă;  tu  şi  fiii 
tăi  şi  femeia  ta  şi  femeile  fiilor  tăi  cu  tine.  Şi  din  toate  ani¬ 
malele  de  tot  felul  vei  aduce  câte  două  din  fiecare  în  arcă,  ca 
să  le  păstrezi  în  vieaţă  împreună  cu  tine:  câte  un  bărbătuş  şi 
câte  o  femeiuşcă  să  fie.  Din  pasări  după  felul  lor,  şi  din  vite 
după  felul  lor,  şi  din  toate  târîtoarele  de  pe  pământ  după  felul 
lor,  câte  două  din  fiecare  vor  intra  cu  tine,  ca  să  le  păstrezi  în 
vieaţă.  Şi  tu  ia-ţi  cu  tine  din  toate  bucatele,  cari  se  mâncă,  şi 
strângeţi-Ie  şi  vor  fi  ţie  şi  acestora  spre  mâncare. 

Şi  Noe  făcu  toate,  dupăcum  Dumnezeu  îi  porunci  lui,  aşa 
le  făcu».  (Oenesis  VI,  8 — 22). 

Cât  de  minunată-i  bunătatea  dumnezeească!  Provedinţa  di¬ 
vină  se  extinde  şi  asupra  celor  mai  mici  lucruri.  Insuş  Dumnezeu 
învaţă  pe  Noe  cum  să-şi  edifice  barca,  cum  s’o  îinpărţească,  cum 
să  şi-o  asigure  în  contra  valurilor  cutropitoare  ale  apelor  ce  vor 
să  vină. 

După  aceste  date  barca  n’a  fost  o  corabie  acomodată  spre 
cârmuire,  căci  îi  lipsiau  pânzele  şi  vâslele  diriguitoare,  ci  o  casă 
patruunghiulară,  care  să  plutească  asupra  apelor.  A  fost  făcută 
din  lemn  de  gofer  (neted),  probabil  cipru,  care  e  lemn  frumos, 
drept,  înalt,  uşor,  lung  şi  care  greu  putrezeşte,  deci  foarte  potrivit 
cu  scopurile  bărcii.  Apoi  a  fost  cu  trei  caturi  şi  cu  mai  multe 
chiliuţe,  deasupra  a  fost  provăzută  cu  ferestri,  pentru  aerizare  şi 
luminare. 

Mărimea  ei  se  vede  din  dimensiunile  amintite  în  tratat,  cari 
calculate  în  măsurile  noastre  ar  da  mărimea  de  65,000  ms,  cal¬ 
culând  un  cot  de  0*525  m.  1  Acest  colos  de  edificiu  a  fost  destinat 
deci  să  mântue  neamul  omenesc  şi  animalele  de  catastrofa  po¬ 
topului. 

Oare  cari  au  fost  animalele,  cari  trebuiau  să  fie  scăpate  de 
potop?  După  sf.  Scriptură,  din  fiecare  fel  de  animale  trebuia 
Noe  să  iee  în  corabie  câte  o  păreche  respective  din  cele  curate 
7  părechi,  iar  din  cele  necurate  2  părechi  (Qenesis  7,  2). 

Animalele  curate  le-a  folosit  de  nutremânt  şi  jertfă,  pentru 
aceea  a  trebuit  să  iee  mai  multe.  Moise  împărţeşte  animalele  în 
5  clase,  nu  însă  în  mod  strict  zoologic,  ci  considerând  referinţele 
externe  de  vieaţă. 

Se  naşte  întrebarea:  câte  animale  au  încăput  în  barcă? 
Aceasta  e  necesar  să  ştim  nu  numai  ca  să  arătăm  că  a  fost  în¬ 
căpere  suficientă  pentru  animale,  ci  şi  din  punct  de  vedere  ştiin¬ 
ţific,  căci  se  cere  o  explicare,  cum  au  putut  fi  reprezentate  în 
barcă  toate  felurile  de  animale. 

Răspunsul  la  această  întrebare  e  pendent  de  o  altă  întrebare, 
adecă  că  oare  universal  a  fost  potopul  din  punct  de  vedere  geo¬ 
grafic,  sau  doar  numai  pe  o  parte  a  pământului  s’a  extins?  In 


1  Părerile  cu  referire  la  mărimea  unui  cot  difer.  După  unii  e  de  0  525  m.  lung  iar 
după  alţii  de  0-450  m.  Mai  verosimilă  e  părerea  primă,  căci  lungimea  coţilor  din  monu¬ 
mentele  istorice  egiptene  şi  babilonene  încă  e  de  0-525  m. 

cazul  prim,  Noe  trebuia  să  iee  din  toate  soiurile  de  animale  ale 
întregului  pământ  părechile  hotărîte;  în  cazul  al  doilea  însă 
numai  animale  de  pe  partea  de  pământ  ajunsă  de  potop.  Dacă 
cetim  cartea  facerii  nu  aflăm  în  ea  date  hotărîte  şi  specificate  cu 
referire  la  extinderea  geografică  a  potopului  şi  la  pustiirea  reg¬ 
nului  animal.  Moise  foloseşte  numai  expresiuni  generale,  cari, 
deşi  sunt  mai  presus  de  orice  îndoială  şi  corespund  adevărului, 
totuş  sunt  nehotărîte  şi  chiar  pentru  aceasta  trebuie  să  se  afle 
adevăratul  lor  înţeles.  Să  vedem. 

Dupăce  Moise  nu  aminteşte  între  animalele  ce  erau  să  fie 
luate  în  corabie  şi  animalele  de  apă,  cu  tot  dreptul  putem  con¬ 
chide,  că  nici  n’au  fost  luate,  căci  puteau  trăi  şi  în  apă,  trecând 
peste  această  criză.  De  această  părere  e  şi  fericitul  Augustin  în 
opul  său  «Civitas  Dei»  cartea  XV,  c.  27. 

Părerile  cu  referire  la  animalele  vieţuitoare  pe  uscat  difer. 
Exegeţii  mai  vechi  şi  unii  din  cei  contimporani,  pornind  din 
expresiunile  generale  ale  referatului  biblic,  consideră  potopul  de 
universal  şi  din  punct  de  vedere  teritorial;  în  urmare,  în  barcă 
au  fost  reprezentate  toate  familiile  de  animale  de  uscat.  După 
Keil  a  fost  loc  în  barcă  pentru  7000  de  soiuri  de  animale,  după 
Schuster  pentru  13,000.  Aceste  păreri  întimpină  însă  multe  greu¬ 
tăţi  în  explicarea  mai  determinată  a  faptului,  în  urma  rezultatelor 
ştiinţelor  naturale.  Şi  anume: 

a )  Ştiinţele  naturale,  necalculând  animalele  dispărute,  numără 
214,800  specii  de  vieţuitoare.  Din  aceste  subtrăgând  acele  ce 
pot  vieţui  şi  cari  vieţuesc  în  apă,  rămân  180,000  de  specii.  Dacă 
diluviul  a  fost  universal,  atunci  în  barca  lui  Noe  trebuia  să  în¬ 
capă  365,000  de  vieţuitoare.  Exegeţii  ce  explică  referatul  despre 
diluviul  litoral,  zic,  că  înainte  de  potop  au  fost  mai  puţine  specii 
de  animale  decât  în  ziua  de  azi;  e  posibil  că  numai  mai  târziu 
s’au  înmulţit  speciile  animalelor,  respective  după  teoria  selecţiunii 
reprezentată  de  Darwin,  numai  mai  târziu  s’au  ivit.  Aceasta  însă 
nu  e  sigur,  căci  se  poate  să  fi  fost  mai  puţine,  dar  se  poate  să 
fi  fost  mai  multe  specii  de  animale.  Concluziuni  din  probabilităţi 
şi  posibilităţi  nu  poartă  timbrul  realităţii  sigure.  «A  passe  ad 
este  non  valet  conclusio»  zice  latinul. 

In  privinţa  aceasta  nu  avem  date  sigure  nici  în  Biblie  şi  nici 
în  ştiinţă.  Biblia  nu  ne  spune  că  după  plinirea  celor  6  zile  ale 

creaţiunii  Dumnezeu  ar  mai  fi  creat  alte  specii  noi  de  vieţuitoare. 
E  adevărat  că  nici  contrarul  nu  ni-1  spune  Scriptura,  însă  până 
atunci  până  când  ştiinţa  nu  ne  arată  că  în  epoca  a  IV.  geologică 
au  fost  mai  puţine  specii  de  animale,  ceeace  până  acum  nu  s’a 
întâmplat,  nu  e  dator  nime  să  creadă  filozofări  rezultate  din  po¬ 
sibilităţi.  Apoi  Darwin  nu-i  în  stare  a  dovedi  cu  fapte  aceasta. 

b )  A  doua  greutate  e  următoarea:  După  rezultatele  ştiinţii 

animalele  aşa  sunt  resfirate  peste  rotogolul  pământului ;  încât 
anumite  animale  trăiesc  şi  pot  trăi  numai  în  anumite  ţinuturi. 
Învăţaţii  au  şi  împărţit  pământul  în  31  de  ţinuturi  de  animale 
(Thierreich).  Animalele  unui  ţinut,  în  totalitate,  a  căror  vieţuire 
e  condiţionată  respective  influinţată  de  constituţia  solului,  lumină, 
apă,  umiditate  etc.  formează  o  «faună».  Ba  sunt  unele  animale 

cari  excluziv  numai  în  anumite  ţinuturi  pot  vieţui  (fauna  locală). 

D.  ex.  jaguarul  trăieşte  numai  în  America  sudică,  gazella  numai 
în  Africa  nordică. 

Multe  pasări,  şerpi  şi  târîtoare  le  afiî  numai  prin  insulele 
lava,  Borneo,  Madagascar  etc.  Putem  deci  face  întrebarea,  că  oare 
şi  fauna  acestor  ţinuturi  îndepărtate  încă  a  fost  reprezentată  în 
barca  lui  Noe?  Dacă  da,  atunci  cum  au  putut  trece  peste  mări 
in  aşa  depărtare  până  acolo  şi  îndărăpt,  aşâ  încât  prin  Azia  şi 

alte  ţinuturi  nici  poveste  nu  a  rămas  de  ele? 

c)  Dupăce  animalele  de  apă  n’au  fost  luate  în  barca,  cele 
din  apele  dulci  pier  în  apa  mării,  se  naşte  întrebarea,  că  dacă 
diluviul  a  fost  universal  şi  geograficeşte,  cum  de  au  rămas  ani 
malele  vieţuitoare  în  ape  dulci? 

Aceste  greutăţi  nu  se  pot  evită  provocându-ne  numai  la  in- 
trevenirea  supranaturală  a  Atotputernicului.  întrucâtva  se  pot 
delăturâ  aceste  greutăţi,  dacă  susţinem,  dupăcum  susţin  cei  mai 
mulţi  exegeţi,  că  diluviul  a  fost  universal  numai  cu  referire  ia 
omenire,  dar  nu  şi  teritorialmente,  şi  cu  referire  la  regnul  animal. 
S’a  revărsat  numai  asupra  părţilor  locuite  de  oameni,  pustiind 
tot  genul  omenesc  şi  regnui  animal,  care  eră  în  părţile  acele 
pustiite,  rămânând  animalele  altor  ţinuturi  nelocuite  de  om. 

Aşadară  Noe  numai  acele  feluri  de  animale  trebuia  să  le 
scape  în  corabie,  cari  s’au  pustiit  în  ţinuturile  ajunse  de  cata¬ 
strofa  potopului  şi  cu  deosebire  acele,  cari  erau  în  referinţe  me¬ 
diate  ori  inmediate  cu  omul. 

Numai  acum  ni-se  îmbie  o  altă  întrebare:  oare  această  ex¬ 
plicare  nu  e  în  contrazicere  cu  Scriptura,  care  la  prima  privire 
se  pare  că  vorbeşte  de  un  fenomen  universal,  ce  a  pustiit  întreg 
pământul  şi  întreg  regnul  animal?  Răspundem,  că  nu-i  nici  o 
contrazicere,  căci  singuraticele  expresiuni  ale  textului  biblic  din 
motive  temeinice  şi  logice  sunt  de  a  se  explică  aici  în  mod 
restrins. 

Biserica  până  acum  nu  s’a  declarat  definitiv  cu  referire  la 
referatul  biblic,  deşi  ea  e  autenticul  exeget  al  documentelor  sfinte, 
în  urmare  trebuie  să  ne  întoarcem  la  modul  şi  regulele  de  ex¬ 
plicare  al  ermeneuticei. 

După  legile  ermeneuticei  pentru  a  află  adevăratul  înţeles  al 
textului;  trebuie  să  considerăm  3  împrejurări:  1.  Scopul  auto¬ 
rului  ;  2.  Contextul  şi  3.  Înţelesul  cuvintelor  şi  uzul  vorbirei  bi¬ 
blice.  Aceste  considerante  ne  explică  adevărul,  căruia  autorul  a 
voit  a-i  da  expresiune  prin  scrisul  său.  Să  aplicăm  deci  aceste 
regule  la  referatul  lui  Moise! 

1.  Care  a  fost  scopul  lui  Moise?  El  a  voit  să  prezinte  ca¬ 
tastrofa  diluviului  ca  pedeapsă  dumnezeească,  prin  care  să  pu- 
stiească  de  pe  faţa  pământului  neamul  omenesc  degenerat  mora¬ 
liceşte.  Aşadar  acest  scop  s’a  putut  ajunge  şi  prin  faptul,  că  po¬ 
topul  s’a  revărsat  numai  asupra  părţii  de  pământ  locuită  de  oa¬ 
meni,  pustiindu-1  dimpreună  cu  animalele  aflătoare  acolo;  a  pustii 
întreg  rotogolul  pământului  n’a  pretins  scopul  moral  al  acestui 
fenomen. 

Atotînţeleptul  Dumnezeu,  în  ajungerea  scopurilor  Sale  mo¬ 
rale,  aplică  numai  mijloace  necesare,  corespunzătoare,  şi  nu  de 
prisos,  căci  eră  de  prisos  a  înnecâ  părţile  Africei  şi  Americei  su¬ 
dice  nelocuite  de  om.  Animalele  din  ţinuturile  locuite  de  om, 
Dumnezeu  numai  prin  minune  le-ar  fi  putut  scăpă,  aceasta  însă 
n’a  făcut-o,  căci  ca  pedeapsă  pentru  om  le-a  nimicit  şi  pe  acele, 
nu  eră  însă  motiv  a  nimici  şi  pe  cele  din  ţinuturile  nelocuite 
de  om. 

«Deus  in  necesariis  non  deest,  in  superfluis  non  abundat»; 
pornind  din  acest  principiu  cu  tot  dreptul  putem  deduce  că  ex- 
presiunile  generale  cu  referire  Ia  revărsarea  apei  peste  întreg  pă¬ 
mântul  şi  nimicirea  animalelor  de  pe  pământ,  sunt  a  se  considera 

în  înţeles  restrâns,  adecă  numai  pământul  locuit  de  om  şi  ani¬ 
male  din  acele  părţi. 

2.  Insuş  înţelesul  şi  contextul  referatului  biblic  militează  în 
favorul  acestei  susţineri.  In  textul  biblic  de  multeori  obvin  astfel 
de  expresiuni  generale,  cari  nu  se  pot  lua  în  înţeles  litoral,  căci 
atunci,  considerând  înţelesul  litoral  al  expresiunilor  atât  de  gene¬ 
rale,  potopul  ar  fi  nimicit  toate  fiinţele  vieţuitoare,  peştii  şi  toate 
animalele  de  apă.  Aşa,  când  Dumnezeu  hotăreşte,  că  va  trimite 
diluviul,  Moise  scrie:  «Stârpi-voiu  pe  omul,  care  l-am  creat,  de 
pe  faţa  pământului,  dela  om  până  la  dobitoc,  până  la  târîtor  şi 
până  la  pasările  ceriului...  Iată  voiu  aduce  potop  de  apă  pe  pă¬ 
mânt,  ca  să  piară  tot  corpul  de  sub  ceriu,  în  care  este  suflare  de 
vieaţă;  şi  tot  ce  este  pe  pământ  va  muri».  Mai  târziu  scrie: 

«Şi  muri  tot  corpul  ce  se  mişcă  pe  pământ,  al  pasărilor,  al 
vitelor  şi  al  fiarelor  şi  al  tuturor  celor  târîtoare,  ce  se  mişcă  pe 
pământ  şi  tot  omul».  Dacă  am  consideră  expresiunile  citate  în 
înţeles  litoral,  atunci  pe  pământ  afară  de  cele  scăpate  în  corabie, 
n’a  rămas  nici  o  fiinţă  vie,  deşi  este  ştiut,  că  multe  animale  de 
apă  n'au  fost  luate  în  corabie  şi  totuş  au  rezistat  potopului. 
Deci,  precum,  despre  un  scriitor  de  ştiinţe  nu  se  poate  presu¬ 
pune,  că  în  unul  şi  acelaş  tratat  n’a  folosit  expresiuni  prin  cari 
să-şi  contrazică,  tot  aşa  putem  explică  şi  aci  principiul  general 
al  ermeneuticei,  că  acolo,  unde  din  consideraţiuni  de  logică  cu¬ 
vintele  nu  se  pot  luă  în  înţelesul  literal,  acele  au  fost  folosite 
de  autor  în  înţeles  mai  restrâns. 

3.  Că  Moise  în  descrierea  potopului  expresiunile  «toate  ani¬ 
malele  pământului»,  «tot  corpul»  nu  le  refereşte  la  întreg  roto¬ 
golul  pământului,  ci  a  înţeles  numai  animalele  întregului  pământ 
ajuns  de  potop,  o  dovedeşte  mai  bine  dialectul,  modul  de  ex¬ 
primare  ai  Scripturei,  dar  mai  ales  al  popoarelor  orientale.  In 
Biblie  avem  multe  cazuri,  unde  atât  Moise  cât  şi  ceialalţi  scrii¬ 
tori  biblici  la  numeri  şi  la  cantităţi  mari,  la  descrierea  evenimen¬ 
telor  mari,  pentru  ca  să  fie  mai  expresivi  au  folosit  expresiuni 
hiperbolice  şi  generale,  a  căror  înţeles  trebuie  să-l  deducem  din 
intenţiunea  autorului  şi  din  contextul  tratatului.  Aşa  d.  ex.  în 
referatul  despre  crearea  lumii,  cetim:  «lehova,  dupăce  formă  din 
pământ  toate  animalele  câmpului  şi  toate  pasările  ceriului,  adu- 
su-le-a  la  Adam,  ca  să  vază  cum  să  le  numească;  şi  la  toată 

vieţuitoarea  numele  ce  i-l-a  dat  Adam,  acesta  fu  numele  ei». 
(Genesis  2,  19—20). 

După  părerea  tuturor  exegeţilor  aici  sunt  a  se  înţelege 
«animalele  paradisului»,  căci  e  greu  a  presupune;  că  Dumne¬ 
zeu  a  chemat  înaintea  strămoşului  nostru  toate  fiinţele,  peştii, 
târîtoarele,  pasările,  ca  să  le  numească.  Cu  expresiunea  «toate 
animalele»  Moisă  a  intenţionat  a  arătă  numai  un  număr  foarte 
mare.  —  Când  Moisă  descrie  foametea  prezisă  înaintea  celor 
7  ani  buni,  scrie:  «Dupâce  au  trecut  cei  7  ani  buni,...  înce¬ 
pură  a  veni  cei  şapte  ani  de  foamete,  şi  se  făcu  foamete 
în  întreg  pământul  (în  toate  ţările).  Şi  toate  ţările  veneau 
la  Egipet  să  cumpere  grâu  dela  losif,  căci  foametea  eră  tare 
peste  întreg  pământul ». 

A 

Insă  ştim  că  numai  în  Egipet  şi  în  ţările  învecinate  a  fost 
foamete  şi  nu  peste  întreg  pământul,  şi  numai  popoarele  ţărilor 
învecinate  au  mers  după  bucate  şi  nu  de  peste  întreg  pământul. 
Moise  deci  a  folosit  expresiunile  hiperbolice. 

Când  sfântul  scriitor  descrie  mărirea  Împăratului  Solomon, 
zice:  «Aşa  s’a  mărit  regele  Solomon  în  avere  şi  în  înţelepciune 
mai  presus  de  toţi  regii  pământului.  Şi  tot  pământul  caută  faţa 
Iui  Solomon,  ca  să  audă  înţelepciunea  lui,...  şi  pe  tot  anul 
aducea  fiecare  darul  său».  Abia  cred  să  fie  vreun  exeget,  care 
expresiunea  «tot  pământul»  şi  «toţi  regii  pământului»  să  o  iee 
în  înţelesul  literal,  şi  să  afirme,  că  ar  fi  venit  să  asculte  înţe¬ 
lepciunea  lui  Solomon,  Indienii  ori  popoarele  din  Camciatca. 
Astfel  de  expresiuni  generale,  cari  sunt  a  se  luă  în  înţeles  mai 
restrâns,  obvin  în  multe  locuri  în  sf.  Scriptură. 

Considerând  principiile  ermeneutice  respective  exegetice,  nu 
ne  constrânge  nici  intenţia  scriitorului,  dar  nici  scopul  diluviului, 
precum  nici  înţelesul  şi  contextul  referatului  biblic,  a  susţinea,  că 
diluviul  a  fost  universal  geograficeşte,  şi  cu  referire  la  întreg 
regnul  animal  de  pe  pământ;  ci  din  contră,  din  motive  mai  te¬ 
meinice  şi  logice,  cu  tot  dreptul  putem  susţinea,  că  sub  anumite 
animale  luate  în  corabia  lui  Noe  ca  să  fie  scăpate  sunt  a  se 
înţelege  animalele  din  părţile  pământului  ajunse  de  potop.  De 
această  părere  sunt  majoritatea  exegeţilor  apuseni,  răsăriteni  ca 
şi  protestanţi. 

Va  observă  probabil  cineva  că,  dacă  diluviul  n’a  fost  uni¬ 
versal,  de  ce  lipsă  a  fost  corabia,  că  D-zeu  putea  trimite  pe  Noe 
şi  animalele  în  ţinuturile  scutite  de  potop.  La  această  obiecţiune 
răspund  în  următoarele:  D-zeu,  n’a  poruncit  iui  Noe  să  facă 
corabie  numai  pentru  ca  să  scape  el  şi  animalele  luate  în  ea, 
de  potop,  ci  din  un  motiv  mai  mult  moral,  că  adecă  omenirea 
păcătoasă  prin  edificarea  corăbiei  să  fie  admoniată  pentru  a  se 
indreptâ.  Şi  fiindcă  oamenii  n’au  ascultat  de  cuvânrul  iui  Noe, 
ameninţarea  lui  D-zeu  s’a  împlinit  şi  corabia  ce  măreţ  plutea 
deasupra  apelor  unduioase,  a  dovedit  păcătoşilor  cari  o  priveau 
în  ultimele  svârcoliri,  că  D-zeu  e  atotdrept,  care  pe  cel  păcătos 
îl  pedepseşte,  iar  pe  cei  bun  îl  ia  sub  scutul  său.  Provedinţa 
divină  în  acţiunile  sale  urmăreşte  scopuri  morale  prin  mijloace 
pedagico  morale. 

Scopul  potopului  nu  strălucea  aşa  de  mult  şi  nu  săpa  în 
sufletul  omenirii  descendente  dela  Noe  o  urmă  aşa  de  adâncă, 
dacă  pe  Noe  şi  animalele  nu  Ie  mântuiâ  în  mod  natural  înaintea 
ochilor  omenirii  păcătoase. 

Deşi  susţinem  că  diluviul  a  fost  universal  numai  cu  referire 
la  om  şi  din  punct  de  vedere  geografic,  totuş  nu-1  considerăm 
de  o  simplă  vărsare  de  apă  peste  un  ţinut  anumit,  căci  după  rezul¬ 
tatele  geologice  apele  potopului  au  atins  continentele:  Europa, 
Asia  şi  America  de  nord  şi  aşa  un  mare  număr  de  familii  din 
regnul  animal  a  fost  avizat  la  scutul  mântuitor  al  bărcii  lui 
Noe.  Şi  cu  toate  că  nu  se  poate  constată  numărul  lor,  totuş  e 
destul,  dacă  se  poate  arăta  un  loc  în  corabie  suficient  pentru 
încăperea  atâtor  animale,  câte  după  ştiinţele  naturale  se  află  în 
amintitele  continente  atinse  de  potop. 

Prof.  Dr.  Schuster  a  lucrat  o  schiţă  detailată  asupra  edifi¬ 
cării  şi  împărţirii  bărcii  lui  Noe:  1.  Pentru  grinzi,  şefi  (stâlpi)  să 
fie  calculat  7e  deci  1 1,000  m3.  2.  Pentru  26,000  de  animale 
(13,000  feluri)  %  m3  de  bucată,  ceeace  e  suficient  deci 
26,000x3/4=l 9,500  m1.  3.  Calculând  pentru...  fiecărui  animal  1 1/4 
m3,  ceeace  e  peste  măsură  destul,  ar  face  26,000x74=32,500  m3. 
4.  Să  calculăm  pentru  animalele  curate  1000  m3.  5.  Pentru  cele 
8  persoane  de  locuinţă  şi  camere  laterale  a  rămas  I116m3,  cari 
corespund  la  12  chilii  fiecare  de  câte  93  ma  adecă  de  6  m.  lungă, 
5  m.  de  lată  şi  3 1/2  de  înaltă. 

Total  deci  65,000  m9. 

A  fost  şi  superfluu  să  iee  în  barcă  atâtea  animale,  dar  şi 
cele  mai  exagerate  pretensiuni  ale  învăţaţilor  de  a  fi  trebuit  să 
cuprindă  13,000  feluri  de  animale  încă  pot  fi  satisfăcute. 

Trecem  acum  mai  departe. 

în  curs  de  100  de  ani  a  lucrat  Noe  cu  fii  săi  şi  probabil 
şi  cu  lucrători  la  edificarea  corăbiei.  Lemnele  din  pădurile  uriaşe 
ale  vremilor  vechi  au  fost  foarte  potrivite  pentru  o  aşa  clădire. 
Cu  tăria  credinţei  sale  şi  cu  încredere  nestrămutată  în  D-zeu, 
căruntul  patriarh  în  cursul  unei  sute  de  ani  propovădui  prin 
edificarea  bărcii  şi  prin  admonieri  dezastru!  ce  avea  să  vină, 
oamenii  însă  nu  i-au  luat  cuvântul  în  seamă,  l-au  batjocorit,  nebă- 
tându-şi  capul  cu  viitorul,  s’au  ospătat  şi  veselit,  cum  zice  sf. 
Scriptură  «au  mâncat,  beut,  s’au  căsătorit  şi  divorţat  până  în 
aceea  zi,  când  Noe  a  întrat  în  corabie  şi  n’au  băgat  de  seamă 
până  când  a  venit  potopul,  care  i-a  dus  pe  toţi».  (Mateiu  24,  38). 

Corabia  s’a  isprăvit,  timpul  pierzării  oamenilor  s’a  plinit  şi 
D-zeu  zise  lui  Noe:  «întră  în  corabie,  tu  şi  toată  casa  ta;  că 
pe  tine  te  văzui  drept  înaintea  mea  şi  generaţiunea  aceasta.  Din 
toate  animalele  curate  ia  cu  tine  câte  şapte,  bărbătuş  şi  feme¬ 
iuşcă,  şi  din  animalele  cele  necurate,  câte  două,  bărbătuş  şi 
femeiuşcă,  şi  din  pasările  ceriului  câte  şapte,  bărbătuş  şi  feme¬ 
iuşcă,  ca  să  le  păstrezi  sămânţa  peste  tot  pământul.  Că  peste  7 
zile  voiu  lăsă  să  ploaie  asupra  pământului  40  de  zile  şi  40  de 
nopţi  şi  voiu  stârpi  de  pe  faţa  pământului  toate  fiinţele  ce  am 
făcut».  Şi  Noe  făcu  toate  după  cum  lehova  îi  porunci.  (Oenesis 
7,1-9). 

După  relatările  Sfintei  Scripturi  e  sigur,  că  în  barcă  s’au  re¬ 
tras  opt  persoane  şi  anume;  Noe  şi  soţia,  trei  fii  ai  lui  Noe  şi 
soţiile  lor.  Aceasta  o  susţine  şi  sf.  apostol  Petru  în  prima  sa 
epistolă  cap  3,  v.  20.  «în  zilele  lui  Noe,  pe  când  se  făcea  barca, 
în  care  puţine,  adecă  opt  suflete  s’au  mântuit  de  potop». 

în  favorul  părerii  că  mai  multe  persoane  ar  fi  aflat  scăpare 
în  corabie,  pe  cari  scriitorul  biblic  nu  le-a  amintit,  anume  servi¬ 
torii  lui  Noe,  şi  fetele  lui,  nu  se  poate  milita.  Afară  de  cele  8 
persoane  au  intrat  în  corabie  încă  menţionatele  specii  de  animale. 
Cum  s’a  întâmplat  însă  aceasta  ?  Ce  şi  cine  a  putut  aduna  atâtea 
specii  de  animale  în  jurul  lui  Noe?  Fără  îndoială  prin  intervenţie 

omenească  nu  s’a  putut  efeptui  aceasta,  ci  numai  prin  mâna  ne¬ 
văzută  a  lui  D-zeu,  cum  ne  asigură  referatul  biblic  prin  cuvintele 
«tot  câte  două  mergeau  la  Noe  în  corabie»,  deci  nu  Noe  trebuia 
să  prindă  animalele,  căci  ele  de  sine  veneau. 

Provedinţa  divină,  care  a  ştiut  să  împlânte  în  animalele  că¬ 
lătoare  instinctul  de  a  se  depărta  cu  apropierea  iernii  în  ţinuturi 
mai  călduroase,  cu  toată  siguranţa  a  dat  un  bold  instinctiv  fa¬ 
miliilor  de  animale  menite  spre  mântuire,  de  a  se  refugia  în 
colosul  de  corabie  al  ui  Noe. 

Se  nasc  întrebările:  Cum  s’au  putut  aşeză  animalele  în  co¬ 
rabie  ca  să  nu  se  atace  unele  pe  altele.  Ce  fel  de  nutremânt 
li-s’a  dat?  Cum  s’a  întâmplat  nutrirea,  grijirea  şi  curăţenia?  La 
aceste  întrebări  pornite  din  o  curiozitate  necredincioasă,  nu  ne 
dă  referatul  biblic  nici  un  răspuns.  Din  faptul  că  corabia  a  fost 
cu  3  caturi  şi  cu  o  mulţime  de  celule  separate,  putem  deduce 
cu  siguranţă  că  animalele  răpitoare  au  fost  separate  de  celelalte. 
Totodată  şi  aceea  e  verosimil,  că  animalele  mai  mari  au  fost 
aşezate  în  chiliuţele  din  partea  inferioară  a  corăbiei,  cele  mai 
mici  cu  nutreţul  necesar  s’au  aşezat  în  partea  de  mijloc  şi  cea 
mai  deasupra  şi  aşa  corabia  în  urma  faptului,  că  cea  mai  mare 
greutate  a  fost  la  partea  din  jos  eră  asigurată,  neputându-se 
răsturna  şi  clătină  aşa  uşor.  Ce  priveşte  nutrirea  şi  grijirea  ani¬ 
malelor  să  nu  credem  ori  să  pretindem  că  ar  fi  fost  o  raţională 
cultivare  şi  nutrire;  nu,  căci  n’a  fost  lipsă  numai  chiar  de  simpla 
susţinere  în  vieaţă  a  animalelor  şi  cu  drept  cuvânt  observă  Au- 
gustin:  «Ce  nu-i  cu  putinţă  la  D-zeu,  care  astfel  a  alcătuit  orga¬ 
nismul  celor  mai  multe  animale  că  timp  îndelungat  (în  cursul 
unei  ierni  întregi)  poate  subsistâ  fără  nutremânt».  Dupăce  s’a 
aşezat  Noe,  familia  sa  şi  animalele  în  corabie  au  trecut  cele  şepte 
zile  —  continuă  tratatul  —  potopul  s’a  revărsat  asupra  pămân¬ 
tului.  în  anul  600  al  vieţei  lui  Noe,  în  luna  a  doua,  în  17  zi  a 
lunei,  în  ziua  aceea  se  desfăcură  toate  izvoarele  adâncului  celui 
mare  şi  stavilele  ceriului  se  deschiseră.  Şi  ploaia  căzu  pe  pământ 

40  zile  şi  40  nopţi .  şi  apa  crescu  de  ridică  arca,  de 

se  înălţă  deasupra  pământului.  Şi  apa  se  întăriâ  şi  crescu 
foarte  pe  pământ  de  înnotă  corabia  deasupra  apei.  Şi  apa  creştea 
pe  pământ  de  se  acoperiră  toţi  munţii  cei  înalţi  de  sub  tot  ceriul. 
Cu  15  coţi  fu  apa  mai  înalta  ca  munţii,  pe  cari  îi  acoperiră.  Şi 

muri  tot  corpul  ce  se  mişca  pe  pământ,  al  pasărilor,  al  vitelor 
şi  al  fiarelor  şi  a  tuturor  celor  tărîtoare,  ce  se  mişcă  pe  pământ 
şi  tot  omul.  Şi  se  stinse  tot  ce  eră  viu  pe  pământ;  dela  om 
până  la  dobitoc,  dela  târîtoare  până  la  paserile  ceriului  şi  rămase 
numai  Noe  şi  cele  ce  erau  cu  el  în  corabie.  Şi  apa  acoperi  pă¬ 
mântul  150  de  zile.  (Genesis  7,  10 — 24.) 

Pedeapsa  îngrozitoare  aşadară  a  urmat,  apele  se  desfundă 
dm  toate  părţile  şi  inundă  pământul,  dar  nu  într’o  clipă,  ci  pe 
încetul,  gradat.  Şi  oare  de  ce  aceasta?  Pentrucă  bunătatea  di¬ 
vină  s’a  arătat  chiar  şi  în  săvârşirea  cu  drept  a  celei  mai  îngro¬ 
zitoare  pedepse.  Deşi  cu  o  incontestabilă  dreptate  a  ridicat  lehova 
această  pedeapsă,  totuş  în  clipele  din  urmă  ş’a  întins  mâna  aju¬ 
tătoare  celor,  cari  sub  povara  pedepsei  crunte  se  căiau  de  pă¬ 
catele  lor  şi  se  îndreptau,  mântuindu-i  sufleteşte.  Când  întunerecul 
îngrozitor  ş'a  întins  aripile  peste  pământ,  când  viforul  gemea 
sălbatic,  şi  orcanul  urlă,  râurile  se  umflă  revărsându-se,  iar  (zăga¬ 
zurile)  mării  se  desfac  şi  un  ocean  s’a  făcut  deodată  fără  maluri ; 
oamenii  se  refugiarâ  cu  o  groază  vie  dinaintea  apei  crescânde 
spre  dealurile,  munţii  şi  piscurile  cele  mai  înalte  şi  în  desperarea 
ultimă  s’au  căit  de  păcatele  lor  şi  au  fost  mântuiţi  prin  apă,  ca 
cei  din  legea  nouă  prin  apa  botezului. 

O  pustiire  grozavă,  o  privelişte  înfiorătoare  a  pierzării  e  pre- 
tutindenea.  Valurile  elementului  pierzător  într’un  mormânt  au 
aşezat  pe  om  şi  animale. 

Tăcere  de  mormânt  stăpâneşte,  tot  ce-i  viu  s’a  pustiit,  par’că 
în  nemărginitul  pustiu  răsună  strigătul  de  desperare  a  celor  din 
gura  morţii  grozave.  Totul  e  mort.  Numai  barca  lui  Noe  plu¬ 
teşte  deasupra  lumei  pierdute,  mânată  şi  condusă  printre  valurile 
pustiitoare  de  mâna  provedinţei  divine,  căci  în  inima  acelui  punct 
negru  se  cuprinde  germenele  vieţii  omului  şi  regnului  animal. 

«Şi  apa  se  întăriâ  foarte  pe  pământ,  de  se  acoperiră  toţi 
munţii  cei  înalţi  de  sub  tot  ceriul.  Cincisprezece  coţi  se  înălţă 
apa  mai  pe  sus,  dupăce  munţii  se  acoperiră».  Şi  cum  sunt  a  se 
înţelege  aceste  cuvinte  ale  referatului?  Aşa,  că  apa  a  trecut 
peste  piscurile  cele  mai  înalte  ale  Himalaiei  şi  Cordilierilor  cu  15 
coţi?  Dacă  este  aşa  a  se  înţelege,  atunci  oare  este  atâta  apă  pe 
pământ  să  ajungă  până  la  această  înălţime? 

Răspundem,  că  da.  După  datele  geografice  s/a  din  globul 
pământesc  e  acoperit  cu  apă  şi  1/3  parte  e  uscat.  Suprafaţa  apei 
are  o  extensiune  de  146.000,000  mile  geografice  pătrate,  iar  a 
uscatului  e  de  numai  51.000,000  mile  geografice  Q  Piscul  cel 
mai  înalt  al  pământului  ajunge  înălţimea  de  8583 — 8840  m.,  iar 
afunzimea  apei  face  până  la  5000  m. 

Dacă  am  presupune,  că  o  putere  extraordinară  într’un  mo¬ 
ment  dat  ar  vărsă  apele  oceanului  pe  pământul  uscat.  L’ar  acoperi 
până  la  o  înălţime  egală  pretutindenea  de  9 — 10,000  m.,  deci  şi 
peste  cele  mai  înalte  piscuri  ar  trece  apa  cu  15  coţi.  Aceasta  se 
înţelege  numai  prin  minune  s’ar  fi  putut  întâmplă.  Deşi  nu  du- 
bităm  că  Atotputernicul  D-zeu  ar  fi  putut  face  o  astfel  de  minune, 
totuş  minune  numai  acolo  presupunem,  unde  cauzalitatea  naturală 
este  exchisă,  altcum  nu. 

Această  observare  o  putem  face  celorce  se  ţin  de  litera  re¬ 
feratului  biblic  în  explicare.  Aşa  au  fost  unii,  cari  presupuneau 
că  D-zeu  a  descompus  aerul  prefăcând  elementele  constitutive 
în  apă;  alţii  susţineau,  că  basenele  interne  de  apă  ale  pământului 
au  izbucnit  pe  suprafaţa  globului  sau  că  D-zeu  a  creat  atunci  apa 
şi  după  pedeapsa  îngrozitoare  a  nimicit-o. 

Astfel  de  presupuneri  nu-s  de  lipsă,  dar  nici  nu-i  consult 
să  le  admitem,  căci  contextul  referatului  biblic  despre  deluviu  ne 
asigură  că  acest  eveniment  istoric  extraordinar  nu  s’a  efeptuit 
prin  minune,  ci  pe  cale  naturală.  Nu  prin  minune  s’a  edificat 
corabia,  ci  în  cursul  unui  secol  (100  ani)  a  isprăvit-o  Noe  cu  ai 
săi  şi  lucrători  plătiţi ;  nu  într’un  moment  este  inundat  uscatul, 
ci  după  o  ploaie  groaznică  de  40  zile  şi  40  nopţi;  apoi  nu  într’o 
clipă  dispar  apele,  ci  gradat  scad,  retrăgându-se  în  aiviile  lor. 

Acest  fenomen,  deşi  extraordinar,  totuş  nu  prin  minune  s’a 
împlinit,  ci  prin  cauze  naturale.  Apoi  munţii  cei  mai  înalţi  peste 
cari  a  trecut  apa  sunt  a  se  înţelege  cei  din  părţile  pământului 
atinse  de  apele  diluviului,  adecă  cele  locuite  de  oameni,  căci 
numai  cu  considerare  Ia  om  îl  privim  potopul  de  universal. 

A. 

In  aşa  înţeles  diluviul  satisface  scopului  urmărit  de  divinitate, 
dar  e  şi  pe  deplin  dovedit  ştiinţificeşte,  că  diluviul  s’a  întâmplat, 
cum  scriitorul  inspirat  îl  descrie  în  referatul  său  plin  de  adevăr 
istoric. 

După  Moîse  diluviul  a  provenit  din  două  cauze,  anume : 
din  ploaie  torenţială  şi  din  esundarea  mărilor,  căror  cauze  le  dă 
expresiune  prin  cuvintele:  «Şi  ploaia  căzu  pe  pământ  40  de  zile 
şi  40  de  nopţi-»  şi  «în  ziua  aceea  se  desfăcură  toate  izvoarele 
adâncului  celui  mare».  Cuvântul  evraic  din  textul  original  «thehom» 
înseamnă  «mare»  şi  «izvoare  subterane»,  ceeace  apare  din  o 
mulţime  de  locuri  paralele. 

Cauzele  revărsării  mărilor  şi  a  ploilor  torenţiale  nu  le  amin¬ 
teşte  scriitorul  biblic;  aşa  se  vede  că  Dumnezeu  a  lăsat  ca  aceste 
să  le  erueze  ştiinţa  omenească,  ceeace  s’a  şi  întâmplat.  Veacuri 
dearândul  s’au  ocupat  învăţaţii  în  mod  ştiinţific  cu  existenţa  dilu- 
viului.  Deşi  mulţi  l-au  negat,  totuş  rezultatele  mai  recente  ale 
geologiei  au  adus  lumină  deplină  asupra  diluviului,  care  e  con¬ 
siderat  de  un  fenomen  istoric,  real,  provenit  din  cauze  naturale, 
amintite  şi  de  sfântul  scriitor  inspirat  Moise. 

După  rezultatele  geologice  în  epoca  cvaterneră,  când  există 
omul,  înainte  de  aceasta  cu  5 — 6000  de  ani,  pământul  a  fost 
arena  unor  revărsări  extraordinare  de  ape,  provenite  în  urma 
unor  foarte  abundante  precipitaţiuni  atmosferice,  ploi,  foarte  mari 
îngheţuri  şi  pornirea  mărei  în  valuri  dinspre  nord  spre  sud,  chiar 
în  direcţiunea  unde  locuia  omul.  De  aci  apoi  se  poate  explică 
prezenţa  oaselor  fosile  şi  a  crustelor  pe  vârful  celor  mai  înalţi 
munţi. 

Să  ne  întoarcem  însă  Ia  referatul  biblic  alui  Moise,  ca  să 
vedem  cum  îşi  încheie  el  lucrul? 

«Şi  apa  acoperi  pământul  150  de  zile.  Şi  lehova  îşi  aduse 
aminte  de  Noe  şi  de  toate  fiarele  şi  toate  dobitoacele,  cari  erau 
cu  dânsul  în  arcă.  Şi  Dumnezeu  lăsă  să  sufle  vânt  pe  pământ 
şi  apa  scăzu.  Şi  se  încuiară  izvoarele  adâncului  şi  stavilele  ce¬ 
riului  şi  ploaia  din  ceriuri  fu  oprită...  Şi  scăzu  apa  după  150 
de  zile.  Şi  a  17-a  zi  din  luna  a  7-a  arca  se  opri  pe  muntele 
Ararat.  Şi  apa  se  împuţină  tot  mai  tare  până  la  a  10-a  lună  şi 
la  prima  (l-a)  zi  din  luna  a  10-a  se  văzură  vârfurile  munţilor.  Şi 
după  40  zile  Noe  deschise  fereastra  arcei,  care  o  făcuse,  şi  trimise 
un  corb,  care  sburând  nu  se  mai  întoarse  până  ce  scăzu  apa  de 
pe  pământ.  După  aceea  trimise  un  porumb,  ca  să  vază,  că 
scăzut-a  apa  de  pe  pământ.  Şi  porumbul,  neaflând  loc  de  odihnă 
tălpilor  picioarelor  sale,  s’a  întors  la  dânsul  în  arcă,  căci  apa  eră 

peste  faţa  a  tot  pământul.  Şi  el  întinzându-şi  mâna,  l-a  prins  şi 

l-a  luat  în  corabie.  Şi  mai  aşteptă  alte  7  zile  şi  iarăş  trimise  pe 

porumb  din  arcă.  Şi  porumbul  se  întoarse  la  el  deseară  şi  iacă  el 
în  gura  lui  avea  o  frunză  verde  de  oliv.  Atunci  cunoscu  Noe, 
că  apa  a  scăzut  de  pe  pământ.  Şi  el  mai  aşteptă  alte  7  zile  şi 
trimise  din  nou  pe  porumb,  care  nu  se  mai  întoarse  la  dânsul. 

Şi  în  anul  601,  în  prima  lună,  la  întâia  zi  a  lunei,  apa  se 

uscase  de  pe  pământ  şi  Noe  ridică  coperişul  arcei,  se  uită  şi 

iacă  faţa  pământului  se  uscase.  Şi  într’a  2-a  lună,  dela  27  ale 
lunei,  pământul  eră  uscat.  Şi  Iehova  vorbi  cătră  Noe:  Ieşi  din 
arcă,  tu  şi  femeia  ta  şi  fiii  tăi  şi  femeile  fiilor  tăi  cu  tine.  Toate 
animalele,  cari  sunt  cu  tine  de  tot  felul:  pasările  şi  patrupedele, 
şi  toate  târîtoarele  ce  se  târăsc  pe  pământ,  scoatele  afară  ca  să 
populeze  pământul  cu  abundanţă,  să  crească  şi  să  se  înmulţească. 
Şi  aşa  Noe  ieşi  şi  femeia  lui  şi  femeile  fiilor  lui  cu  dânsul.  Şi 
toate  animalele,  târîtoarele,  toate  pasările,  tot  ce  se  mişcă  pe 
pământ  după  felul  lor  ieşiră  din  arcă.  Şi  Noe  zidi  altar  lui  Iehova 
şi  luă  din  toate  vitele  curate  şi  din  toate  pasările  curate  şi  aduse 
jertfă  pe  altar.  Şi  Iehova  mirosi  miros  plăcut  şi  zise  Iehova  întru 
inima  sa:  Nu  voiu  mai  blăstămâ  altădată  pământul  din  cauza 
omului,  că  cugetul  inimei  omului  e  rău  din  tinereţele  lui,  nici  nu 
voiu  mai  omorî  tot  ce  e  viu,  cum  am  făcut.  Câte  zile  va  sta 
pământul  nu  va  încetă  sâmănătura  şi  secerişul,  frigul  şi  căldura, 
vara  şi  iarna,  ziua  şi  noaptea®.  (Gen.  8,  1 — 22.) 

Din  expunerea  lui  Moise  se  vede  clar  întreg  desnodământul 
acţiunii  diluviale  După  el  potopul  s’a  început  în  anul  al  600-lea 
al  etăţii  lui  Noe,  în  luna  a  doua,  adecă  în  17  Noemvrie.  (După 
vechiul  călindar  evreesc,  anul  se  începea  cu  ecuinocţiul  de  toamnă). 
Patruzeci  de  zile  a  plouat,  adecă  până  în  27  Decemvrie;  150 
de  zile  a  ţinut  potopul,  adecă  până  în  17  Aprilie,  când  au  început 
a  scădea  apele,  cu  prima  August  apar  piscurile  munţilor,  după 
40  de  zile,  adecă  în  10  Septemvrie  eliberează  Noe  din  corabie 
un  corb,  apoi  un  porumb,  care  neaflându-şi  loc  se  întoarce;  după 
7  zile,  adecă  în  17  Septemvrie  eliberează  al  doilea  porumb,  care 
a  adus  o  ramură  de  oliv;  şi  după  7  zile  adecă  în  24  Septemvrie 
eliberează  încă  un  porumb,  care  nu  s’a  mai  întors.  In  1  Octomvrie 
Noe  ridică  coperişul  corăbiei  şi  privind  afară  a  văzut  că  pământul 
s’a  uscat;  în  27  Noemvrie  Dumnezeu  agrăî  pe  Noe,  poruncindu-i 

să  iasă  din  corabie.  Potopul  aşadară  a  ţinut  chiar  un  an  şi  10 
zile.  lată  a  trecut  şi  îngrozitoarea  judecată.  Apele  s’au  retras  în 
al  viile  lor.  întreg  pământul  e  un  mormânt.  Omenirea  păcătoasă 
s’a  distrus. 

Şi  oare  întreg  neamul  omenesc  s’a  pustiit  prin  potop? 

Sunt  unii  şi  au  fost,  cari  neagă  nimicirea  întregului  gen 
omenesc  prin  potop.  Unii  zic  că  potopul  numai  pe  oamenii  din 
Azia  de  mijloc  i-a  nimicit,  iară  alţii  că,  dupăce  Biblia  numai  pe 
Cainiţi  şi  Sethiţi  îi  aminteşte,  şi  potopul  numai  asupra  descen¬ 
denţilor  acestor  doi  fraţi  Seth  şi  Cain  s’a  extins;  apoi  prima 
păreche  de  oameni  n’a  avut  numai  doi  fii,  ci  mai  mulţi  şi  ur¬ 
maşii  acestora  au  rămas  neatinşi  de  potop.  Mai  susţin  că  oa¬ 
menii  pe  timpul  potopului  au  fost  aşa  de  resfiraţi  peste  pământ, 
încât  n’a  putut  fi  nimicit  prin  potop  întreg  neamul  omenesc.  In 
fine  se  întreabă:  că,  dacă  de  potop  numai  8  persoane  au  scăpat, 
cum  s’a  putut  ca  mai  târziu  cu  câteva  sute  de  ani  să  existe  pe 
malurile  Nilului  şi  Eufratului  state  impopulate  şi  puternice? 

Deşi  aceste  obiecţiuni  nu  s’ar  putea  consideră  de  chiar  vă¬ 
tămătoare  învăţăturei  bisericii,  totuş  universalitatea  potopului  în 
ce  priveşte  nimicirea  omenirii,  afară  de  cele  8  suflete,  trebuie  să 
o  susţinem.  Dumnezeu  chiar  pentru  aceea  a  trimis  potopul  peste 
întreg  neamul  omenesc,  căci  tot  a  fost  stricat  şi  n’a  aflat  pe  nime 
drept  afara  de  Noe  şi  familia  sa.  Din  faptul  că  Moise  în  cartea 
Facerii  cap  V,  aminteşte  numai  pe  Seth  şi  Cain  şi  retace  numele 
celorlalţi  copii  ai  strămoşilor,  nu  urmează  că  ei  s’ar  fi  mântuit 
de  potop,  respective  nu  i-ar  fi  ajuns  potopul,  căci  în  cap  VI, 
întreg  neamul  omenesc  Moise  îl  împărţeşte  în  două  tabere  contrare, 
în  «fiii  lui  Dumnezeu»  şi  «fiii  omului»,  sub  cari  se  înţeleg  nu  numai 
generaţiile  descendente  dela  Seth  şi  Cain,  ci  generaţiile  tuturor 
fiilor  strămoşilor  noştri.  Despre  aceasta  ne  încredinţează  şi  lo¬ 
curile  paralele  ale  vechiului  şi  noului  Testament,  cari  toate  mili¬ 
tează  în  favorul  acestei  susţineri,  (Eclesiast.  c.  44  v.  17 — 19;  II 
Petru  c.  II.  v.  5). 

Apoi  în  Genesis  IX.  18 — 19  se  spune  apriat  că  neamul 
omenesc  a  descins,  s’a  înmulţit  din  fiii  lui  Noe:  Sem,  Ham  şi 
Iafet.  Scopul  moral  al  diluviului  acesta  a  fost  de  a  nimici  tot 
neamul  păcătos,  dar  nu  şi  regnul  animal. 

Apoi  despre  regnul  animal  nu  se  aminteşte  nicăiri  în  Biblie, 
că  derivă  dela  cele  mântuite  în  corabia  lui  Noe,  cum  o  spune 
aceasta  despre  oameni. 

Din  acest  fapt  uşor  se  poate  deduce  adevărul,  că  diluviul  a 
fost  universal  cu  referire  la  om,  dar  nu  şi  la  regnul  animal. 

în  ce  priveşte  cronologiile  popoarelor  vechi,  este  ştiut,  că 
toate  datele  prin  cari  se  afirmă  extraordinara  vechime  culturală 
a  popoarelor  sunt  de  origine  mai  recentă,  rezultate  din  hiperzelul 
singuraticilor  bărbaţi  de  a  se  făli  cu  o  cultură  veche  şi  cu  o 
origine  ce  coincide  cu  originea  lumei.  Aşa  Klaproth,  cel  mai  bun 
cunoscător  al  literaturii  indiene  şi  chineze,  originea  tabelelor 
astronomice  o  pune  la  700  —  înainte  de  naşterea  lui  Hristos ; 
alţii  începuturile  culturii  le  pun  la  anii  1400—2000,  iar  alţii 
oscilează  cu  părerile  între  anii  2447 — 3784  înainte  de  Hristos. 
Cu  alte  cuvinte,  datele  biblice  cu  referire  la  universalitatea  dilu- 
viului,  în  ce  priveşte  omenirea  concordează  cu  datele  istorice  mai 
recente  referitoare  la  vechimea  popoarelor. 

La  ultima  obiecţiune  că,  dacă  prin  potop  s’a  nimicit  toată 
suflarea  omenească,  afară  de  familia  lui  Noe,  cum  s’a  putut  spori 
aşa  tare  şi  grabnic  neamul  omenesc,  încât  peste  câteva  sute  de 
ani  pe  malurile  Nilului,  Tigrului  şi  Eufratului  aflăm  state  orga¬ 
nizate  şi  cu  o  cultură  oarecare,  răspundem  cu  scriitorul  L.  Reusch 
(Bibel  und  Natur)  în  următoarele:  Dacă  considerăm,  în  general 
luat,  6  născuţi  pe  fiecare  păreche  de  oameni,  ceeace  chiar  şi 
în  împrejurările  noastre  de  azi,  când  omul  nu  vieţueşte  atât,  nu 
e  ceva  exagerat,  atunci  numărul  oamenilor  în  425  ani  dela  diluviu 
s’a  ridicat  la  800.000,000  (800  milioane).  Dacă  luăm  anual  numai 
272%  sporire  —  ceeace  între  împrejurări  normale  şi  azi  obvin 
cazuri  de  atare  sporire  —  atunci  în  500  de  ani  s’a  putut  ridică 
numărul  sufletelor  la  cifra  de  180  milioane.  Cifrele  vorbesc 
învederat. 

Pentruca  un  popor  să  ajungă  la  o  anumită  stare  culturală 
nu  se  recere  să  trăiască  mii  de  ani  numai,  ci  şi  împrejurări  favo- 
ritoare  şi  naştere  de  bărbaţi  distinşi,  precum  şi  puterea  de  vieaţă 
a  unui  popor  îl  ajută  mult  în  evoluţia  sa  culturală.  Poziţia  topo¬ 
grafică  şi  calitatea  ţinuturilor  locuite  de  un  popor  îl  favorizează 
şi  în  desvoltarea  sa  spirituală,  nu  numai  în  cea  economică. 

Nu  avem  deci  nici  un  motiv  să  ne  abatem  dela  înţelesul 
literal  al  referatului  biblic  cu  referire  la  universalitatea  diluviului, 
ci  din  contră:  altcum  nici  n’am  putea  explică  cum  de  istoria 
aproape  a  tuturor  popoarelor  se  începe  dela  diluviu,  ba  prin 
felurite  legende  îl  localizează  în  ţara  lor,  care  e  întemeiată  de 
patriarhul  diluviului  —  strămoşul  lor,  dela  care  descinde  neamul  lor. 

Să  ne  întoarcem  încă  puţin  la  textul  referatului.  «Şi  corabia 
se  opri  pe  muntele  Ararat». 

Biblia,  considerând  şi  locurile  paralele,  sub  Ararat  înţelege 
piscul  cel  mai  înalt  al  munţilor  aflători  în  Asia-vestică  între 
Marea  Neagră,  Caspică  şi  Mediterană. 

Araratul  are  2  vârfuri,  unul  la  o  înălţime  de  5200  m.,  iar 
altul  la  3000  m.  Acum  oare  pe  care  Ararat  s’a  oprit  corabia 
lui  Noe,  pe  cel  mai  mare  ori  pe  cel  mai  mic?  Nu-i  de  lipsa  să 
răspundem  hotărît  la  această  întrebare,  căci  ori  pe  care  să  se 
fi  oprit,  dacă  a  trecut  apa  cu  15  coţi  şi  peste  cel  mai  mic  numai, 
totuş  fără  îndoială  trebuia  să  fi  fost  înecate  în  apă:  ţinuturile 
Armeniei,  Mezopotaniei,  Persiei,  Arabiei  şi  Asiei-mici,  ceeace 
din  o  revărsare  de  apă  locală  nu  se  poate  explică. 

Biblia  ne  mai  spune:  «Şi  Noe  zidi  altar  Iui  Iehova  şi  lehova 
mirosi  miros  plăcut  şi  zise  lehova:  nu  voiu  mai  omori  tot  ce  e 
viu  cum  am  făcut....  Câte  zile  va  sta  pământul  nu  va  încetă 
sămănătura  şi  secerişul,  frigul  şi  căldura,  vara  şi  iarna,  ziua  şi 
noaptea». 

Şi  ca  semn  al  făgăduinţei  sale  arată  spectrul  solar:  «Acesta 
e  semnul  legăturei,  ce  am  pus  între  mine  şi  voi  şi  tot  ce  e  viu..  . 
şi  nu  va  fi  mai  mult  potop  pentru  nimicirea  a  tot  trupul». 

Ce  înseamnă  oare  aceste  cuvinte?  Oare  până  la  diluviu  n’a 
fost  vară  şi  iarnă,  frig  şi  căldură,  ziuă  şi  noapte?  Spectrul  solar 
(curcubeul)  oare  numai  atunci  s’a  arătat  prima  dată?  Biblia  nu 
ne  clarifică  îndeajuns,  iar  părerile  exegeţilor  divergează.  Unii 
susţin  că  anotimpurile  şi  înainte  de  diluviu  au  fost  ca  după 
diluviu;  că  cuvintele  textului  biblic  sunt  a  se  luă  în  înţelesul  că  de 
aci  înainte  nu  va  mai  urmă  o  astfel  de  perturbaţiune  a  lor,  cum 
a  fost  în  cursul  potopului  ce  a  ţinut  mai  mult  de  un  an  de  zile. 
Aşa  şi  spectrul  solar  a  fost  cunoscut  şi  mai  nainte,  numai  lehova 
se  provoacă  la  acest  semn,  care  apare  cu  deosebire  în  timpu¬ 
rile  ploioase.  . 

Alţi  exegeţi  susţin  de  verosimil,  că  înainte  de  potop,  n’au 
fost  anotimpuri,  căci  pe  atunci  erau  alte  referinţe  atmosferice. 
Spectrul  solar  deasemenea  n’a  existat.  Se  provoacă  la  rezultatele 
geologice,  în  urma  cărora  se  ştie  că  în  epoca  cvaternară,  globul 
pământesc  avea  o  climă  ferbinte,  şi  în  ţinuturile  Asiei-vestice, 
unde  a  locuit  omenimea  în  vechime,  încă  şi  azi  sunt  rari  ploile 
sau  chiar  de  loc,  deci  spectrul  solar  a  putut  să  nu  existe. 

Atât  e  esenţial  pentru  noi,  în  ceeace  ne  spune  Scriptura,  că 
D-zeu  prin  potop  mai  mult  nu  va  pustii  pământul,  ceeace  nici 
diferitele  păreri  ale  învăţaţilor  cu  referire  la  sfârşitul  lumii  nu 
contrazic. 

Cu  aceste  am  tratat  referatul  biblic  despre  di lu viu,  despre 
acel  eveniment  istoric,  despre  care  mărturiseşte  şi  vechia  tra¬ 
diţie  a  popoarelor  străvechi.  Preotu]  Zah^  Mant^ 


MITROPOLIA  ARDEALULUI  SAU  BĂLGRADULUI 
ANTERIOARĂ  LUI  MIHAI  VITEAZUL 

—  încheiere.  — 

II.  In  vechîme  mitropoliile  se  numiau  după  numele  mitropoleî  şi  nu 

după  provinţă. 


Cum  episcopii  din  mănăstirea  mică  suburbană  a  cetăţii  Băl- 
gradului  erau  şi  se  şi  întitulau  arhiepiscopi  şi  mitropoliţi  ai  ţării 
Ardealului,  aşa  mitropoliţii  aceştia  ardeleni  sunt  de  jure  şi  de 
facto  înaintaşii  mitropoliţilor  noştri  de  mai  apoi  ai  Bălgradului. 


Privitor  însă  de  întrebarea  că  de  ce  mitropoliţii  noştri  îşi  iau 
atributul  lor  jurisdicţiona!  dela  ţară  şi  nu  dela  capitala  şi  reziden¬ 
ţiala  acestei  ţări,  e  foarte  anevoe  a  da  răspuns  mulţămitor.  In 
genere  chestiunea  aceasta  e  mult  prea  vastă  şi  complicată,  decât 
ca  să  poată  fi  tratată,  fie  chiar  şi  cu  lacune,  în  cadrele  strâmte 
ale  altei  chestiuni  puse  în  discuţie.  Ajunge  aici  pentru  scopul 
nostru  a  releva  că,  din  istoria  bisericii  creştine  universale,  fără 
privire  la  răsărit  şi  apus,  ori  la  singuraticele  state  şi  neamuri,  ne 
încredinţăm  perfect,  că  numai  în  timpurile  mai  vechi,  cam  până 
la  1000  de  ani  după  Hristos  şi  ceva  mai  bine,  mitropoliile  îşi 
luau  numirea  lor  dela  cetăţile  însemnate  unde  erau  puse. 

n* 

Datina  de  a  se  numi  după  provinţiele,  asupra  cărora  aveau 
jurisdicţie  canonică,  e  mult  posterioară  datinei  prime,1  ba  în  ve¬ 
chime  nici  un  unic  caz  nu  se  cunoaşte,  când  numirea  s’ar  îi  îm¬ 
prumutat  dela  ţară,  regiune  şi  nu  dela  însaş  mitropola.2 

Mitropoliile  din  principatele  române,  cum  bine  se  ştie,  încă 
dela  regiune  îşi  primiră  titulatura. 

Se  prea  poate  dealtmintrelea,  că  prelatul  românesc,  să  fi 
imitat  forma  de  a  se  titulâ  a  episcopului  catolic,  care  se  numiâ 
al  Ardealului,  ori  că  doară  chipul  titulaturii  vechi  a  mitropoliilor 
să  fie,  ca  multe  alte  nomenclaturi  din  biserica  noastră,  curat  numai 
un  simplu  împrumut  calvinesc;  căci  calvinii  atunci  şi  acum  îşi 
întitulează  pe  superintendenţîi  lor  nu  după  localităţi,  ci  după 
circumscripţii  geografice  canonice:  erdelyi  piispok,  tiszâninneni, 
dunamelleki  etc.  etc.  piispoksegek. 

Ci  arhiepiscopii  noştri  ardeleni  de  pe  vremuri  nici  nu  puteau 
să-şi  zică  sieşi  arhiepiscopi  de  Bălgrad,  din  simpla  cauză,  că  dânşii 
înainte  de  1556  Ia  nici  un  caz  nu  au  rezidat  în  Alb a-Iulia,  cel 
puţin  nu  statornic,  de  vremece  trufaşul  vlădică  catolic  nu  i-ar  fi 
suferit  timp  mai  lung  în  preajma  sa.  Se  ştie  apoi,  că  numai  dela 
acest  timp  încoace,  când  adecă  dieta  izgoni  pe  vlădica  Bornemisza, 
se  aşează  capitala  şi  rezidenţiala  Ardealului  stabil  în  Alba-lulia ; 
instalându-se  rezidenţa  văduvei  regine  Izabela  şi  a  pruncului  ei 
minor  Ioan  Sigismund  Zâpolya  chiar  în  palatul  episcopului.  înainte 
de  anul  1556  principii  Transilvaniei  rezidau  în  diferite  oraşe 
ardelene. 


III.  Mitropoliţi  de  Ardeal,  mitropoliţi  în  Ardeal. 

Dacă  nu  aflam  prelaţi  cu  titlul  de  Bălgrad,  afăm  în  schimb 
prelaţi  cu  numirea  de  Ardeal.  Dacă  nu  avem  arhiepiscopi  în 
Bălgrad,  nu  ne  lipsesc  mitropoliţii  ţării  Ardealului, 
lată-i ! 

Arhiereul  Daniel,  pe  la  1578,  recearcă  pe  judeţul  Ursu  Peatru 
din  Braşov,  să-i  încasseze  amendele  de  câte  3  galbeni  dela  fie- 


1  Dr.  Alexandru  Grama  «Ist.  biser.  româneşti  unite  cu  Roma».  Blaj  1884,  pag.  68. 

2  Tocmai  invers  ca  şi  cum  era  în  uz  la  Romani.  Prefecturele,  diecezele  şi  pro- 
vinţele  se  titulau  după  regiune,  Iară  şi  provinţă;  aşa  era  şi  numirea  oficială  a  magis¬ 
traţilor.  I  r.  N.  1.  Chcrier  <  Ist.  hist.  ecclesiasticae»,  Pestini  1840  1.  pag.  146 — 156. 

care  păreche  de  concubinari  «de  legea  grecească»  din  Braşov, 
unde  eră  popă  Nicola. 

In  această  hârtie,  ce  se  păstrează  până  azi  la  arhiva  primă¬ 
riei  Braşov,  prelatul  nostru  se  titulâ  slavoneşte  <Â 'yr  Daniel  mi¬ 
tropolit  de  Severin  si  de  Ardeal 1 

Despre  acest  Daniel,  zicea  Bunea,  fără  să  motiveze,  că  e 
identic  cu  chir  Daniel  arhiepiscop  al  Severinului,  din  Feleac  la 
anul  1488,  pentrucă  notiţa  tetraevangheliului  deacolo  este  confuză 
şi  conţine  un  anahronizm. 2 

Asupra  însemnării  din  Feleac,  revenind  acum  doi  ani,  domnii: 
1.  M.  Moidovanu  3  şi  Silv.  Dragomir,4 5 * *  nu  reflectează  la  afirmativa 
greşală, 8  dar  în  aceeaş  vreme  dau  în  tetraevangheliul  din  vorbă 
de  o  altă  însemnare  foarte  relevantă  şi  aceasta  pentru  nomen¬ 
clatura  bisericii  româneşti  din  Transilvania,  nomenclatură,  căreia 
în  cercetările  de  faţă  îi  dăm  deosebită  atenţiune. 

A  ' 

In  menţionata  însemnare  insignificantul  sat  Feleac  e  numit 
limpede  « Mitropolia  din  Feleac »:  «Robul  lui  Dumnezeu  Isac 
mare  vistiar  din  Văslui  Tetraevanghel  Mitropoliei  din  Feleac  în 
anul  7006»  (-1498). 

în  codicele  dela  Feleac,  păstrat  azi  la  Blaj,  aşadară  se  află 
două  notiţe  privitoare  la  obiectul  ce  ne  preocupă. 

Una  alui  Isac,  care  ne  arată,  că  la  anul  Domnului  1498 
locul  mitropoliei  ardelene  ortodoxe  române  eră  satul  Feleac;  alta 
cu  un  deceniu  mai  veche,  din  25  Octomvrie  1488,  «scrisă  (de) 
cel  din  urmă  între  păcătoşi  Lazar»;  aceasta  Ia  rândul  ei  ne  des¬ 
copere  numele  titularului  de  Feleac,  «Atot  prea  Sfinţitului  Arhi¬ 
episcop  al  Severinului,  chir  Daniel». 

Lui  Daniel  din  1578,  îi  urmase  în  scaun,  imediat  Ghenadie  I. 
Acesta  e  numit  în  «Sobornicul»  slavon  din  Sassebeş  tipărit  la 


1  /.  Bogdan  «Relaţiile  Ţării  Româneşti  cu  Braşovul  şi  Ungaria»  Bucur.  1902  pg.  308. 

2  Bunea  «Discursuri  etc.»  Blaj  1903  pg,  314.  Privitor  de  data  1488,  1487.  1489 
ori  1474,  vezi  Cipar  «Acte  şi  Fragmente»  Blaj  1860  pg.  XII.  şi  Grama  1.  c.  73. 

S  «Unirea»  Blaj  Nr  74  ex  1911. 

4  «Revista  Teologică»  Sibiiu  1911  pg.  504. 

5  în  un  articol  separat  voiu  încercă  să  argumentez,  că  e  verosimilă  presupunerea 

lui  Bunea,  că  Daniel  din  1578,  e  una  şi  aceeaş  persoană  cu  Daniei  din  1488  şi  până 

atunci  despre  alte:  identificări,  presupuneri,  confuziuni  etc.  in  jurul  episcopiei  de  Fe¬ 

leac,  vezi  Pimen  în  ziarul  «Ungaiia»  Cluj  1909  N-rii  199,  200,  204,  205,  206  şi  216. 

1580  şi  în  Cazania  de  Braşov  din  anul  1581  :  «preasfinţitul  mi¬ 
tropolit  chir  Ghenadie  al  Ardealului...  luminatul  mitropolitul  ma¬ 
rele  Ghenadie,  din  tot  ţinutul  Ardealului  şi  al  Orăzii...  marelui 
de  Dumnezeu  luminat  arhiepiscopului  Ghenadie,  ce  au  fost  spre 
tot  despusul  măriei  lui  Batăr  Criştov  cu  mila  lui  Dumnezeu 
ocrămitoriu  legiei  creştinească. 1 

Acest  mare  luminat  arhiepiscop  Ghenadie,  sau  luminat  mi¬ 
tropolit  marele  Ghenadie,  e  sfinţit  întru  arhiereu  de  şi  mai  marele 
mitropolit,  de  superiorul  său  « Arhimitropolitul»  Serafim  din 
Târgovişte. 2 

Bunea  pentru  motivul  că  episcopul  Eftimie  fu  hirotonit  de 
Sârbi  în  ipek,  —  unica  astfei  de  hirotonire  pentru  arhiereii  din 
Ardeal  —  voeşte  cu  orice  preţ  să  credem  de  «probabil»,  cumcă 
şi  urmaşii  săi:  Daniel  şi  Ghenadie  fură  sfinţiţi  tot  la  Ipek,  ca 
aşa  apoi  să  se  poată  explică  mult  mai  uşor  împrejurarea,  că 
având  dânşii  legături  cu  Sârbii,  cari  ziceau  pe  acea  vreme  episco- 
pilor  lor  mitropoliţi,  s’au  numit  şi  ai  noştri  pe  sine  mitropoliţi. 3 
Ei,  dar  apriat  se  ştie,  cum  văzurăm,  că  Ghenadie  e  sfinţit  la 
Târgovişte,  iar  despre  Daniil  nu  ştim  de  unde  îşi  va  fi  primit 
arhieria;  considerând  însă  atributul  de  «Severin»  din  titulatura 
lui,  e  mai  cu  cale  să-l  socotim  a  fi  primit  sacramentul  din  manile 
ierarhului  Ungro-Vlahiei. 

Trebuie  că  mai  vârtos  la  aceste  două  titulaturi  se  raportă 
Gr.  G.  Tocilescu,  când  apreţiind  la  academie  lucrarea  «Vechile 
episcopii»  a  lui  Bunea,  ziceâ: 

Faptele  pozitive  sunt ,  că  au  existat  peste  Carpaţi  din  cea  mai 
depărtată  vechime,  nu  numai  episcopii  teritoriale,  dar  şi  o  au¬ 
toritate  bisericească  superioară  română,  o  arhiepiscopie  a  tării 
Ardealului  şi  a  părţilor  ungureşti.4 

Ei  bine,  această  arhiepiscopie  a  Ardealului,  «mutato  nomine», 
e  una  eademque  cu  mitropolia  Bălgradului ! 

lată-i  şi  titularii. 


1  B/a««'Hodoş  «Bibliografia  românească  veche»  Bucureşti  1903  t.  I.  pg.  82;  88  şi  91. 

2  lorga  Ist.  bis.  1.  1.  c.  181,  idem  Stef.  c.  mare  etc.  1.  c.  8-9,  Dobrescu  1.  c.  58. 
după  Hurmuzaki  XI  pg.  819,  Socotelile  Braşovului. 

3  Bunea  «V.  episcopii»  Blaj  1902  pg.  59  idem  Discursuri  315—517. 

4  «Analele  academiei  române»  Bucur.  1902 — 3,  ser.  II.  tom.  XXV.  pg.  416. 

IV.  Mitropoliţii  Bălgradului. 

Prima  armă  de  numire  diplomatică  a  scaunului  nostru  arhie¬ 
resc,  ca  scaun  mitropolitan  de  Bălgrad ,  e  de  sub  Ioan  de  Prizlop, 
între  anii  1585 — 1605. 

La  mitropolia  din  Blaj  se  află  matricea  sîgilului :  «siiu  peciat 
iob  Mitro.J  Bel  +»,  adecă  siiu  peciat  iob,1  Mitropolit  stol  Bel- 
gradschi.2  Aceasta  inscripţiune  medio-slavă  în  linie  de  cerc  însem¬ 
nează:  acesta-i  pecetul  mitropolitului  loan  al  scaunului  Bălgradului. 

De  sigur  apoi  nu  putem  stabili,  cumcă  acest  pecet  e  făcut 
înainte  de  intrarea  solemnă  alui  Mihai  în  Bălgrad  şi  respective 
înainte  de  instalarea  iui  loan  în  noua  sa  mănăstire,  ori  că  e  de 
pe  vremea  când  dânsul  va  fi  rezidat  încă  ca  şi  alţi  antecesori, 
afară  de  murii  cetăţii  Bălgradului,  în  casa  mică  a  episcopului 
Valahilor. 

Din  această  inscripţiune  sigilară,  pe  lângă  aceea  că  prelatul 
Românilor  îşi  ia  atributul  nou  de  al  Bălgradului,  ne  încredinţăm 
încă  şi  despre  faptul,  că  acel  prelat  se  mai  numeşte  pe  sine  şi 
mitropolit,  cu  toate  că  în  decretul  său  de  numire  e  întitulat  ca 
toţi  ceiaialţi  antecesori,  simplu  numai  episcop  şi  superintendent3. 
Deci  dară  din  împrejurările,  că  arhiereii  noştri  de  pe  vremile 
premergătoare  lui  Mihai,  în  actele  diplomatice  ardelene  sunt 
cvalificaţi  numai  ca  episcopi,  deloc  nu  urmează,  că  aceşti  episcopi 
universali  nu  erau  după  drept  şi  faptă,  formali  şi  reali  mitropoliţi 
ai  Transilvaniei,  aşa  adecă  la  fel,  dupăcum  îşi  ziceau  ei  înşişi 
în  actele  lor  interne  de  cuprins  bisericesc  privat. 

Diplomaţia  ardeleană  eră  din  samă  afară  îmbâcsâtă  de  aşa 
numitul  «odium  theologicum»  a)  ighemomlor  protestanţi,  iară 
ierarhia  mitropolitană  e  o  evoluare  istorică  posterioară  vremilor 
apostolice,  evoluări  cari  protestanţilor  de  odinioară  şi  de  azi, 
dupăcurn  în  deobşte  este  bine  cunoscut,  nu  le  convin  de  fel, 
dreptce  nici  numele  nu  i-1  pomenesc. 

Dacă  odată  stă  cazul  dat,  că  deslăudatul  loan  de  Prizlop, 
superintendent  şi  episcop,  în  faţa  diplomaţiei  politice  e  în  adevăr 


1  «iob»  e  greşit  scobit  în  locul  lui  ion.  lorga ,  Ist.  bis.  !.  c.  I.  p.  222  cu  nota  3. 

3  Cipar  «  Arhiv  pentru  filologie  şi  istorie»,  Blaj  pg.  781 

3  Diploma  de  numire  alui  loan  de  Prizlop  apud  Bunea,  V.  e.  1.  c.  60 — 61  în  notă, 
după  «Liber  regius»  din  Arhiva  statului  unguresc. 

mitropolit  de  Bălgrad,  în  înţelesul  canonic  şi  practic  al  bisericii 
româneşti,  aşa  dupăcum  adecă  îi  place  dânsului  a  se  cvalificâ 
în  pecetea  sa  oficială,  atunci  ce  motive  ar  putea  să  ne  împiedece 
de  a  socoti  de  adevăraţi  mitropoliţi  de  Ardeal  pe  toţi  predece¬ 
sorii  lui  Ioan,  cari  ca  şi  dânsul  încă  îşi  asumă  aceasta  demnitate, 
cu  toate  că  legile  ţării  îi  consideră  şi  pe  ei  ca  şi  pe  loan  numai 
simpli  episcopi  şi  nimic  mai  mult?! 

A  doua  urmă  de  «numire  de  Bălgrad»  o  aflăm  în  titulatura 
slavonă  a  arhiepiscopului  Dositei:  «Din  mila  lui  Dumnezeu  preao- 
sfinţitul  arhiepiscop  chir  Dositei  al  Băigradului  şi  a  toată  ţara 
Ardealului  şi  a  Ungariei  iproch (şi  celeilalte)  sau  Dositei  vlădica 
de  Bălgrad  şi  a  toată  ţara»,1 2  în  sfârşit  în  «niscari  toanele»  sino¬ 
dale  din  4  Iulie  1627  îşi  zice  lapidar  de  tot  «Vlădică  Dosotei 
de  Bălgrad».3 

O  a  treia  astfel  de  titulare  o  întâmpinăm  la  imediatul  urmaş 
alui  Dositei,  la  Ghenadie  11.  (Gheorghe  Brâdi).  Şi  acesta  îşi  zice 
tot  numai  ca  Dosoftei  deocamdată  nu  mitropolit,  ci  «arhiepiscop 
din  scaunul  Bălgradului,  etc,»,4 * 6  ca  apoi  numai  peste  un  deceniu 
să  se  numească  el  şi  urmaşul  său  Orest,  « arhimitropoliţi  al  Băl - 
gradului,  în  Cazania  de  Bălgrad».3 

V.  Mitropolia  Bălgradului  sau  mitropolia  Ardealului. 

Cu  toate  că  dela  un  timp  înainte  căpeteniile  bisericii  de 
regulă  se  vor  numi  arhiepiscopi  şi  mitropoliţi  de  Bălgrad,3  totuş 
se  vor  mai  ivi  destule  cazuri,  când  aceşti  demnitari  vor  preferi  să  se 
întituleze  tot  ca  pe  vremea  veche,  zicându-şi  mitropoliţi  de  Ardeal 
şi  întitulând  scaunul  lor  arhipăstoral  de  mitropolia  Ardealului. 

Din  toamna  a.  1605  şi  până  în  primăvara  a.  1608,  peste  toţi 
Românii  ardeleni  îl  ştim  pe  Spiridon  ca  suprem  superintendent 


1  Hajdău,  «Arhiva  istorică  a  României»  Bucureşti,  1865,  t.  L.  part.  I.  pg.  63. 

J  Iorga,  «Documente  româneşti  din  arhivele  Bistriţei»,  Bucureşti,  1899,  LI.  pg.  4. 

3  Cipar,  Act.  şi  frag.  1.  c.  150. 

4  idem  ibidinetn  253-  4 

3  Biatiu,  o.  c.  115. 

6  Pe  nici  o  clipită  să  nu  scăpăm  din  vedere,  că  principii  ardeleni,  cu  ocazia  denu¬ 
mirilor  de  prelaţi  şi  ia  alte  cazuri  ce  se  îmbiau,  totdeauna  şi  consecvent  în  hârtiile  lor 
uzează  numai  de  terminul  stereotipic  «episcop».  O  singură  dată  prelatul  e  numit  de 
calvini  mitropolit  Sava  I.  la  1681,  dar  şi  atunci  în  hârtie  nediplomatică  Petru  Maior, 
«Ist.  bisericii  Românilor»,  Buda,  1813,  pg.  80  în  notă. 

şi  episcop.1  In  intervalul  acesta  calvinizantul  Spiridon  se  întitula: 
«Eu  Vlădica  Spiridon  de  Ardeal  şi  Maramureş  şi  celialalte  părţi 
din  ţara  ungurească»,  ori  laconic  « Spiridon  Vlădica  Ardealului ».2 

Un  urmaş  al  său,  aici  binecunoscutul  Dositei,  care  după 
cum  văzurăm,  nu  se  numiâ  mitropolit,  ci  arhiepiscop,  zic  acest 
Dositei ,  când  signează  în  ungureşte,  nu  va  mai  îndrăzni  a  se 
numi  nici  arhiepiscop,  ci  va  iscăli  ca  episcop  şi  nu  episcop  de 
Bălgrad,  unde  îşi  avea  domiciliul  regulat  în  mănăstirea  lui  Mihai, 
ci  episcop  valah  în  ţara  Ardealului :  «Datum  in  claustro  albensi 
metropolitana,  die  1  Ianuarii,  anno  Domini  1625  Kegelmedet 
mindenkor  joakaro  baratya  Dazopthey  Olah  puspeok  erdely 
orszagban.3 

E  interesant  a  relevă  împrejurarea,  că  pe  acest  Dosoîtei,  tot 
numai  ca  episcop  îl  ştie  şi  episcopul  unit  din  Blaj,  Petru  Pavel 
Aron,  în  oficia  sa  de  datul  7  April  1763:  «Venerabili  Dorophteo 
Episcopo,  seu  Vladico  Ecclesiarum  Graeco-Valachicarum.»4 * 

In  condica  de  hirotonisiri  arhiereşti  a  exarhatului  Ungrovla- 
hiei,  occură  induse  6  cazuri  de  consecrări  a  mitropoliţilor  din 
Transilvania.  In  acest  registru  biserica  noastră  e  numită  deavalma, 
când  mitropolie  de  Ardeal,  când  mitropolie  de  Bălgrad. 

La  mitropolia  Băigradului  sunt  «rânduiţi»:  Iosif,  Ioasaf  şi 
Teofil.6 7 

Voevodul  Munteniei  Constantin  Brâncoveanul,  cu  hrisoavele 
sale  din  1698  şi  1700,  face  danii  ierarhiei  transilvane.  Ambele 
hârtii  numesc  ierarhia  de  aici  « mitropolia  beligradului  şi  Arhi- 
episcupia  ţării  Ardealului 

Ba  încă  şi  după  unire  se  mai  folosiâ  expresiunea:  mitropolia 
Ardealului,  mitropolitul  ţării  Ardealului.  Chiriacodromionul  din 
1699  are  pe:  «chir  Atanasie  mitropolitul  ţării»,  iar  în  Bucoava, 
tipărită  tot  în  acelaş  an,  tot  la  Bălgrad,  se  zice :  «chir  Atanasie 
mitropolitul  ţării  Ardealului.»1 


1  Documentul  din  Liber  regius  la  Butiea,  V.  e.  o.  c.  74  (73—77). 

Iorga ,  Doc.  Bistr.  I.  c.  II.  94—95. 

3  Iorga,  Ştefan  cel  mare  o.  c.  34. 

4  Bunea,  V.  e.  80  nota  3, 

*  Paharnicul  Alexandru  Oheanoglu  Lesviodax  «Istoria  bisericească  universala». 
Bucureşti  1845,  pg.  312 — 340. 

6  Arhiv.  I.  c.  453  şi  455. 

7  Bianu  1.  c.  369  -  370,  372. 

Iezuiţii  din  Cluj  edati  un  Catehism  la  Cluj  în  1703  şi-l 
închină:  « A rchi episcop uluy  den  czărâ  Ardaluluy.1 

Nu  pot  află  cum  e  redată  această  titulatură  alui  Atanasie 
în  alte  două  catehisme  tipărite  cu  blagoslovenia  iui,  tot  de  iezuiţi: 
unul  în  Bălgrad  la  1702  alui  Boronai2  şi  altul  cu  litere  din  1709 
în  Sibiiu,  alui  Szunyog.;J 

Astfel  din  faptul,  că  mai  mulţi  arhierei  din  cei  de  după 
Mihai  se  întitulează  nhtropoliţi  de  Ardeal,  şi  nu  de  Bălgrad,  nici¬ 
decum  nu  urmează  şi  nici  că  ar  putea  urmă,  că  aceştia  nu  ar  fi 
locuit  în  Bălgrad,  cum  nu  urmează  nici  aceea,  că  înainte  de 
Mihai  nu  au  rezidat  şi  nu  au  putut  rezidă  în  Bălgrad,  pentrucă 
nu  se  numesc  nicicând  de  Bălgrad,  ci  totdeauna  numai  de  ţara 
Ardealului. 

Tot  aşa  e  şi  cu  privire  la  celalalt  fapt  că,  deşi  pozitiv  diplo¬ 
maţia  Ardealului  nu-i  numiâ  şi  eventual  ici-colea  nici  nu-i  recu- 
noşteâ  pe  prelaţii  noştri  ca  mitropoliţi,  ci  numai  ca  episcopi,  ei 
totuş  au  fost  de  fapt  şi  formali  mitropoliţi  canonici,  atât  cei 
posteriori  vremii  lui  Mihai,  cât  şi  cei  anteriori;  dreptce  dânşii 
se  şi  girau  pe  sine  de  atari  totdeauna  când  numai  li-se  oferiâ 
bun  prilej;  cum  văzurăm  mai  sus,  ei  se  numesc  în  actele  lor  de 
drept  privat  bisericesc  arhiepiscopi  şi  mitropoliţi. 

Din  cele  desfăşurate  aici,  apare  clar,  că  din  punct  de  privire 
pozitiv  istoric  al  continuării  şi  respective  al  reactivării  mitropo¬ 
liei,  e  cu  totului  tot  indiferent,  cum  se  numeşte  azi  biserica  de 
odinioară  a  Românilor.  Sunt  corecte  şi  pe  deplin  îndreptăţite 
ambele  titulaturi :  mitropolia  Bălgradului,  ca  şi  mitropolia  Ardea¬ 
lului.  Foarte  înţelepţeşte  au  procedat  restauratorii  la  timpul  său, 
când  pe  una,  pe  a  uniţilor  au  întitulat-o  a  Bălgradului,  iar  pe 
cealaltă,  ca  pe  o  numire  mai  veche  şi  totuş  neîntreruptă  ş’au 
păstrat-o  Românii  ortodocşi  pentru  sine.4 


s  Bianu  1.  c  447,  440,  480. 

1  Ortodocşii  au  protestat  până  Sa  tron  într’o  vreme,  contra  numirii  bisericii  unite 
ca  mitropolie  a  Bălgradului.  Arhivul  1.  e.  743  şi  78'.  N.  Popea  «Vechea  mitropolie» 
Sibiiu  1870  p.  174 — 180.  I.  M.  Moldovanu  «Spicuire  în  ist,  biser.  a  Românilor»  Blaj  1873 
p.  33—4.  Bariţ  zice  undeva  în  istoria  Transilvaniei,  că  mitropolia  a  înviat  «în  două  edi- 
ţiuni»,  —  dar  o  ediţie  e  falşificată  —  adăogăm  noi.  Redacţia! 

VI-  Nouă  probă,  încheiere. 

Am  examinat  în  capitolele  precedente  toate  datele  cunoscute 
până  bine  de  curând,  cari  se  pot  şi  trebuie  să  se  invoace  întru 
adeverirea  pozitivă  a  existenţii  aşezământului  nostru  bisericesc 
mitropolitan  de  Bălgrad  ori  de  Ardeal,  înainte  de  Mihai  Viteazul. 

La  acestea  în  anul  trecut  se  mai  adause  o  probă  nouă,  mi¬ 
litantă  pentru  reala  existenţă  a  mitropoliei  române,  cu  sediul  în 
Bălgrad,  înainte  de  intrarea  lui  Mihai. 

D-l  Dr.  Andrei  Veress  din  Cluj  edă  în  Budapesta  la  1913, 
tomul  III.  din  moumentala  sa  colecţie  «Fontes  rerum  Transilva- 
nicarum». 

încă  în  Noemvrie  1913,  un  modest  anonim,1  în  temeiul 
operii  lui  Veress,  atrage  atenţiunea  cărturarilor  români,  cumcă 
învăţatul  şi  evlaviosul  părinte  iezuit  Antonie  Possevino,  la  recer- 
carea  papei  Grigorie  al  XllI-lea,  cercetează  Ardealul  şi  capitala 
sa  Bălgradul  in  anul  1583. 2 

în  darea  de  samă  ce  dă  în  anul  următor  papei,  despre  mi¬ 
siunea  sa,  Possevino  spune  apriat,  că  Românii  au  un  mitropolit , 
pare  locueşte  în  Alba-lulia  şi  a  înfiinţat  mai  toate  bisericile  ro¬ 
mâneşti  din  Ardeal.  Mai  au  un  episcop  în  aritul  Dejului  şi  al 
treilea  domicilează  în  Şimîeu  etc. 

Materialul  acesta  preţios  fu  apoi  mai  deaproape  studiat  de 
domnii:  Pâciişanu,3  Păcăţanu,'  Mangra,5  Iorga,6  Dragomir7  şi 
Brânzău.8 

Iorga  şi  Brânzău  combat  aspru  puterea  de  probă  peremtoră 
a  mărturiei  lui  Possevino. 


!  Foaia  săptămânală  apusa  deja  «Solia  satelor»  Cluj  1013  Nr.  45. 

2  A  cutrierat  şi  principatele  române  la  voia  lui  Fetru  Cercel  şi  Petru  Şchiopul. 
Scopul  de  a  converti  nu  si  l-a  ajuns,  căci  voevozii  numiţi,  voiau  unirea  numai  spre 
scopuri  politice.  Possevino  a  pus  pe  grecul  catolicelyon  Maxim  Margunie  episcop  de 
Cerigo  să  scrie  un  tractat  despre  purcederea  Spiritului  sf.  şi  dela  Fiul  şi  să-l  Închine 
lui  Petru  Cercel.  Vezi  prefaţa  la  Ghenadie  Etiăccatiit  «Biser.  ortodoxă  română»  Bucureşti 
an.  1874  p.  624  apoi  1884  nr.  10  pg.  745  -750,  deaci  la  Ioan  Andrei  «Încercările  romano- 
catolicilor  de  a  atrage  pe  Români  etc.»  Bucureşti  1898  p.  69—73;  94  101  şi  Nilles 
«Symbollae»  11  p.  980. 

5  «Cultura  Creştină»  Blaj  N-rii  3  şi  6  ex  1914. 

4  «Telegraful  Român»  Sibiiu  1914,  Nr.  12. 

5  ibid  Nr.  20  din  1914. 

6  In  revista  «Drum  Bun»  Bucur.  19i4,  Nr.  1  şi  în  «Neamul  Românesc»  1914  Nr.  9. 

1  Rev.  «Transilvania»  Nr.  3  1914. 

6  Rev.  «Cuvântul  Adevărului»  Mănăstirea  Prizlop  1914  Nr.  5. 

Ci  informaţia  ce  ni-o  întinde  Possevino,  cum  am  arătat  mai 
la  deal,  numai  complectează,  sau  mai  corect  zis  repetă  din  nou 
şi  lămureşte  din  o  altă  lăture  adevărul  vechiu,  stabilit  bine  deja 
de  mai  nainte. 

Dealtmintrelea  excepţionările  ce  li-s’a  părut  că  trebuie  să  Ie 
facă  faţă  de  relaţia  lui  Possevino  fură  sfărmate  de  d-1  Pâclişanu.1 

Dacă  cumva  nu  ar  mai  fi  şi  alte  dovezi,  cari  —  din  noro¬ 
cire,  pe  cum  văzurăm  sunt  în  abondanjă  —  probează  până  la 
evidenţă  reala  existenţă  a  mitropoliei  româneşti,  de  înainte  de 
1600.  eu  unul  încă  nu  o  aş  putea  admite  singur  numai  pe  baza 
acestui  document  dela  Possevino,  cu  toate  că  e  clar  ca  lumina 
soarelui.  Ţin  adecă  morţiş  la  condiţiunile  cari  fericitul  Hajdău 
le  reclamă  istoriei,  unei  istorii  critice.  Dintre  cari  a  II.  şi  a  III. 
se  rapoartă  chiar  la  cazul  concret  deaici.  Iată-i  vorbele  de  aur: 

«Chiar  o  sorginte...,  nu  e  suficientă,  dacă  este  una ,  nesusţi¬ 
nută  printr’o  serie  de  mai  multe  alte  consideraţiuni . . .  O  mărturie 
mai  nouă  atunci  numai  capătă  caracterul  de  fântână,  dacă  se 
poate  demonstra,  că  a  fost  foarte  aproape  de  loc  şi  de  timp, 
sau  cel  puţin  avusese  la  dispoziţiune  nişte  adevărate  sorginţi  în 
virtutea  cărora  se  pronunţă». 

Ei  bine,  dovada  dela  diplomatul  iezuit  e  sprijinită  de  o  serie 
întreagă  de  alte  dovezi,  consideraţiuni,  sau  cum  le  mai  numim 
vulgo  în  istoriografie  combinaţiuni  şi  presumţiuni  violente.  Ci 
Possevino  a  fost  aproape  de  locul  şi  timpul  mărturisirii  sale.  A 
fost  adecă  în  Bălgrad,  înainte  de  a  se  stinge  un  genunche  de 
oameni  dela  aşezarea  mitropoliei  române  lângă  Bălgrad,  1556 
—  1583. 

Incheiu  cu  referatul  lui  Possevino 2  despre  noi ;  tradus  din 
italianeşte  de  d-1  Dragomir: 

«Cât  despre  Valahi  (deoarece  n’au  un  teritoriu  deosebit,  ci 
locuesc  amestecat  printre  Unguri  şi  Saşi)  şi  atârnă  în  toate,  afară 
de  religiune,  de  aceia,  sub  a  căror  stăpânire  locuesc.  Soiul  acesta 
de  oameni,  deşi  în  trai,  în  îmbrăcăminte  şi  locuinţă  e  ticălos  şi 
foarte  obişnuit  şi  aplicat  la  hoţii,  are  cu  toate  aceste  câţiva  no¬ 
bili,  dar  nu  de  atâta  încredere,  cum  sunt  Ungurii  şi  deşi  uneori 


1  «Cultura  Creştină»  Nr.  6  —  1914. 

2  Veress  1.  c.  pg.  64 — 65. 

se  dovedesc  în  răsboiu  mai  vrednici,  decât  Ungurii,  cu  toate  aceste 
sunt  ţinuţi  mai  pre  jos,  în  ce  priveşte  răsplata,  din  partea  prin¬ 
cipelui.  Şi  cu  toate  acestea  e  mirare,  cu  câtă  tenacitate  au  ţinut 
ei  până  astăzi,  împreună  cu  cei.  din  Valahia  şi  Moldova  la  schisma 
şi  ritul  grecesc.  Ei  au  pe  unul,  care  îşi  are  reşedinţa  în  Alba- 
lulia  ca  mitropolit,  care  a  întemeiat  oarecum  toate  bisericile  lor, 
ce  le  au  astăzi  în  cuprinsul  Transilvaniei.  Aceasta  demnitate  le 
este  confirmată  de  principe,  dacă  aduce  scrisori  dela  vreun  pa¬ 
triarh  sau  episcop,  prin  care  se  adevereşte,  că  el  e  episcop. 
Un  alt  episcop  de  al  acestora  e  în  ţinutul  Dejului.  AI  treilea 
e  în  Şimleu.  Ei  slujesc  liturghia  în  limba  rasciană  sau  sâr¬ 
bească,  în  care  spun,  că  le-ar  fi  tradus-o  sf.  Ieronim.  Preoţii 
lor,  cari  se  chiamă  popi  ca  şi  în  Rusia  şi  Moscva,  nu  înţeleg 
ceeace  cetesc,  deoarece :  îndatăce  au  cunoştinţă  de  a  ceti 
slovele,  sunt  făcuţi  preoţi.  Ceremoniile  şi  cuvintele  liturgice 
sunt  cam  aceleaşi,  ca  şi  la  catolici.  Posturile  şi  sărbătorile  le  ţin 
foarte.  Dacă  vreun  nobil,  sub  ă  cărui  stăpânire  se  află,  vrea 
să-i  constrângă  a  primi  erezia  sa,  iar  ei  se  plâng  pentru  asta 
—  ca  de  obiceiu  —  la  principe,  acesta  nu  poate  întrebuinţa  altă 
asprime,  decât  vorbe  şi  mustrări,  deoarece,  cum  spusei,  orice  soiu 
de  sectă  e  liberă  pe  moşiile  proprii.  Treburile  duhovniceşti  ale 
Valahilor  sunt  de  obiceiu  rezolvite  de  episcopii  lor,  având  dealtfel 
multe  rătăciri,  cari  le  au  şi  ceilalţi  schismatici  şi  care  se  înţeleg 
mai  amănunţit  din  comentând,  ce  l-am  trimis  Sfinţiei  Voastre  din 
Moscva.» 1  Gruia. 


1  Cu  alt  prilej,  în  o  altă  serie  de  idei,  voiu  reveni  şi  analiză  din  toate  punctele 
de  privire,  interesantul  referat  dela  Possevino. 

PREDICĂ  LA  ÎNĂLŢAREA  SFINTEI  CRUCI 

(14  Septemvrie). 


Iubiţi  fii! 


Şi  purtăndu-şi  crucea  Sa,  au  ■  eşit 
la  locul  ce  se  chinină  al  căpăţinei,  care 
evreeşte  se  zice  Oolgota,  unde  L-au 
răstignit  pe  El. 

Ioan  19,  17-18. 


Crucea  e  steag  ce  dirige  lupta  de  apărare  a  creştinilor  contra  ispi¬ 
telor  diavolului.  Sfânt  şi  măreţ  steag!  Răstignirea  a  făcut-o  steag.  înainte 
de  Hristos,  fiind  spânzurătoare»  şi  chinuitoarea  făcătorilor  de  rele,  crucea 
eră  numai  lemn,  cel  mai  urgisit  lemn.  Până  la  Hristos,  va  să  zică,  crucea 
este  groaza  oamenilor  şi  bucuria  diavolului,  iar  dela  Hristos  a  devenit 
bucuria  oamenilor  şi  groaza  diavolului,  de  care  necuratul  nu  cutează  a  se 
apropia,  din  contră:  de  creştinul  ce  are  la  sine  crucea,  necuratul  «fuge, 
se  cutremură,  neputând-o  suferi». 

Minunat  lemn,  minunată  armă!  Şi  lemnul,  pe  care  s’a  sfârşit  Hristos, 
zăcea  în  loc  necunoscut  creştinilor.  Jidovii  după  luarea  de  pe  cruce  au 
îngropat,  au  ascuns  lemnul,  să  nu  pună  cumva  mâna  pe  el  ca  să  fie  obiect 
sfânt  ucenicilor  lui  Hristos.  Şi  eră  mare  fierberea  intre  creştini  din  pricina 
aceasta,  culmea  şi-a  ajuns-o  fierberea  pe  vremea  marelui  împărat  Con¬ 
stantin.  Fierbinte  se  doriâ  lemnul,  ce  —  şi  ca  semn  numai  —  e  atât  de 
minunat  şi  făcător  de  minuni.  Deosebit  ardea  de  dorul  lemnului  pe  care 
a  pătimit  Domnul  Hristos  maica  împăratului,  S.  Eiena.  Pătrunsă  de  dorul 
şi  pornită  spre  evlavie,  această  femee  sfântă  părăseşte  înaltul  tron  împă¬ 
rătesc,  se  pogoară  la  mulţime  şi  cu  o  ceată  mare  de  cucernici,  ce  ca  şi 
dânsa  ard  de  dorul  crucei,  pleacă  departe,  pleacă  la  locul  sfânt  în  căutarea 
crucei.  Ajung  cu  mare  oboseală  până  la  muntele  Oolgota,  dar  nici  urmă 
de  cruce.  Se  îngrijise  nelegiuiţii  să  şteargă  toate  semnele  unde  a  pătimit 
Hristos.  Ştiricesc,  fac  studii,  sapă  peregrinii  în  toate  părţile  doar  află  lemnul. 
După  îndelungate  osteneli,  nimeresc  în  sfârşit  locul,  află  neputrezit  şi  lemnui 
—  Sf.  Cruce.  Supărarea  îndată  ii-se  preface  în  bucurie.  Cucernicii  şi  Sf. 
Elenă  uită  ostenelile,  cu  aprins  foc  creştin  ridică,  sărută  lemnul,  se  închină 
crucei.  Vestea  trece  ca  gândul  dela  om  la  om.  Popoarele  creştine  prind 
vestea  şi  ca  ron  ce  părăsesc  coşniţele,  îşi  lăsă  locuinţele,  peregrinează 
spre  Golgota.  îmbulzeala  e  mare  însă.  Necum  să  sărute,  dar  nici  vedea 
nu  pot  crucea.  Se  neliniştesc  evlavioşii.  Sunt  foarte  nefericiţi.  împărăteasa 
şi  cu  soţii  ridică  atunci  o  movilă  mare,  pun  în  vârf  crucea,  şi  o  arată  po¬ 
poarelor  iubilante.  Ziua  în  care  s’a  arătat  tnulţimei  Sf.  Cruce  e  zi  istorică. 
Se  şi  numeşte  deatunci  zi  împărătească,  cunoscută  sub  numele  de  «înăl¬ 
ţarea  Sf.  Cruci»,  şi  an  de  an  se  serbează  la  14  Septemvrie.  E  firesc  ca 
biserica  în  aceasta  zi  să  ne  facă  cunoscută  moartea  şi  suferinţele  Dom¬ 
nului  Islis  Hristos  de  pe  cruce.  Aceasta  o  şi  face  biserica.  Toate  cântările, 
toate  cetirile  de  astăzi  preamăresc  cinstita  cruce  şi  patimile.  Deosebit  se 

înşiră  suferinţele  lui  Hristos  în  sfânta  evanghelie  ce  s’a  cetit  în  cursul  Li¬ 
turghiei.  Din  lunga  ei  povestire  se  desprind  mai  ales  cuvintele,  puse  în 
fruntea  acestei  cuvântări:  «Şi  purtându-şi  crucea  sa,  au  ieşit  la  locul  ce 
se  chiamă  al  căpăţinei,  care  evreeşte  se  zice  Golgota,  unde  L-au  răstignit 
pe  El».  De  aicea  —  cerându-vă  binevoitoarea  atenţie  —  înţelesul  acestor 
cuvinte  vreau  a  vi-1  tălmăci  astăzi. 

Citatul  evangelic  nici  25  de  vorbe  nu  numără.  Este  totuş  atât  de 
adânc,  că  s’ar  putea  scrie  cărţi  asupra  lui  «ce  nici  în  lumea  aceasta  nu 
încap»,  cum  zice  Scriptura,  şi  s’ar  putea  vorbi  zile  şi  luni,  vieaţa  întreagă, 
asupra  lui  şi  de  sfârşit  tot  nu  ne-am  apropia.  Aflându-ne  însă  laolaltă  în 
sfânta  biserică  numai  puţin  timp,  trebuie  să-mi  potrivesc  tălmăcirea  cu  tim¬ 
pul  mărginit  de  care  dispunem. 

Ce  ne  spune  citatul  evangelic? 

Dacă  bine  l-aţi  înţeles,  când  s’a  cetit,  uşor  aţi  aflat  că  este  povestire 
scurtă  a  suferinţelor  lui  Isus  Hrisfos.  L-au  prins  jidovii.  Dela  Ana  la  Caiafa 
l-au  purtat,  batjocorindu-L,  scuipându-L  pe  faţă,  dându-1  palme  peste  obraz. 
L-au  trimis  apoi  la  Pilat  să-L  judece.  A  fost  dat  de  Pilat  spre  moarte. 
Acum  vedem  pe  Isus  în  drum  spre  Golgota,  ducându-şi  crucea.  Muntele 
e  înalt,  crucea  necioplită  şi  grea,  Isus  cu  totului  slăbit.  La  tot  pasul  cade 
deci.  De  câteori  cade  insă,  palmele,  ghionturile  ostaşilor  îl  ridică  şi-L  trimit 
înainte.  Sosesc  pe  urmă  în  munte.  Aci  nelegiuiţii  îl  desbracă  de  vestminte, 
aştern  lemnul  jos  şi  pe  el  cruciş  pe  Hristos.  Bat  prin  mâni  şi  picioare 
cuiele  de  fier,  cari  il  ţintue  de  lemn.  Crucea  se  ridică,  o  înfig  în  pământ; 
şi  Isus  stă  spânzurat.  Sfâşietoare  sunt  durerile  cuielor  împlântate  prin 
carnea  vie.  Isus  sufere  totuş  şi  tace.  Din  când  în  când  se  aude  glasul  lui 
zicând:  «Părinte,  iartă-le  lor,  că  nu  ştiu  ce  fac»  (Luca  23,  34).  Ca  batjo¬ 
cura  să  fie  şi  mai  desăvârşită,  şi  să  se  plinească  şi  Scriptura:  Cu  cei  fără  de 
lege  s’a  socotit  (Marcu  15,  28,  lângă  crucea  lui  [sus  jidovii  înfig  şi  alte 
două  cruci  alor  doi  făcători  de  rele,  una  de-a  dreapta  şi  alta  de-a  stânga, 

De-am  .fi  numai  oameni,  nu  şi  creştini,  de-am  avea  inimă  de  piatră, 
nu  cu  simţiri  omeneşti,  şi  ar  trebui  să  ne  înfiorăm  şi  să  protestăm  contra 
barbariei.  S’au  întristat  şi  contimporanii.  Mai  mult.  Ţinuta  celui  ce  se 
roagă  şi  când  îşi  dă  duhul  pentru  asupritorii  săi,  i-a  dus  la  credinţa  că 
acela  nu  poate  să  aibă  vină.  S’au  întrebat  numaidecât  toţi  din  toate 
părţile:  cine  e,  pentruce  a  murit.  Şi  i-au  frapat  faptele  şi  învăţăturile 
Meiului,  pecetluite  cu  moartea.  Atunci  s’au  prins  de  dorul  lui  Hristos. 
Au  început  oamenii  aceştia  a-şi  îmblânzi  moravurile  şi  a  lăpădâ  tirănia. 
Farmecul  lui  Hristos  cel  răstignit  devine  în  curând  atât  de  mare,  că  stă¬ 
pâni  şi  slugi,  bătrâni  şi  tineri,  bogaţi  şi  săraci  —  fără  osebire  de  vârstă, 
neam  şi  rang  —  deavalma  se  asociază  Apostolilor  şi  primesc  a  fi  ucenicii 
lui  Hristos.  Şi  păcătoşii  părăsesx  faptele  rele,  intră  în  oastea  creştinilor  şi 
se  roagă:  «Pomeneşte-ne  Doamne  când  vei  veni  întru  împărăţia  Ta!». 
(Luca  23,  42). 

Patimile  lui  Hristos  sunt,  va  să  zică,  izvorul  virtuţilor  şi  civilizaţiei 
umanitare  creştine,  cari  prin  straformarea  sufletească  ce  au  exoperat-o, 
(îmblânzind  firea  omului,  făcându  l  miel  din  fiară  ce  eră),  au  schimbat 
toată  faţa  pământului. 

Inima,  nu  pandurii,  prefac  moravurile.  Biciul  poate  înfricâ,  lanţul 
poate  ţinea  legat.  Cu  îndepărtarea  biciului  şi  lanţului,  dacă  nu  s’a  fră¬ 
mântat  sufletul,  omul  tot  om  rău  rămâne.  Temniţa  nu  pe  mulţi  corege, 
corege  însă  iute  şi  bine  martirajul,  jertfirea  de  sine  pentru  binele  obştesc. 
Hristos  ca  martir  a  devenit  reformatorul  cel  mare  al  inimei.  Cine  deci 
poate  din  destul  preţui  pe  Hristos  ca  martir  şi  ca  răscumpărător,  de  El 
este  influinţat  şi  cu  Ei  rămâne,  căci  îndemnul  de  a  face  bine  pentru 
creştin,  nu  este  îndemn  din  afară  spoitură,  ci  îndemn  din  lăuntru.  îndemnul 
din  lăuntru  nu  are  a  face  nimic  cu  pandurii,  ori  cu  frica  pedepselor  omeneşti. 

Acî  zace  marea  însemnătate  a  răstignirei,  a  patimilor.  S’a  atras  prin 
patimi  atenţia  asupra  lamei  interne  a  omului,  s’a  adus  omul  la  cunoştinţa 
de  sine.  Din  patima  pe  cruce  s’a  desfăcut  însă  imediat  şi  alt  bine.  Ni-s’au 
îndreptat  privirile  asupra  semenilor  noştri  şi  am  primit  îndemnul  ce  se 
cuprinde  în  graiul  Apostolului  ce  zice:  «Purtaţi  sarcina  unul  altuia,  şi  aşa 
veţi  plini  legea  lui  Hristos»  (Oalateni  b,  2).  îndemnul  e  firesc.  Dacă  Hristos 
a  pătimit  pentru  noi,  au  nu  se  cade  şi  nouă  a  pătimi  pentru  semenii 
noştri?  împlinim  noi  legea,  când  dela  alţii  aşteptăm  totul  şi  nouă  nu  ne 
impunem  nici  o  jertfă?  Firescul  răspuns  a  fost  şi  este:  Şi  nouă  se  cade 
a  duce  sarcina  altora.  Cumpănind  bine  lucrurile  cu  cumpăna  ce  ni-o 
impune  bunul  simţ,  aflăm  că  facerea  de  bine,  ajutorul  faptic  dat  nenoro¬ 
ciţilor,  ridicarea  căzuţilor,  săturarea  flămânzilor  procură  îndestulire  şi  e 
împreunată  cu  mare  mulţămire  sufletească.  Mulţămirea  apoi  este  aşa  bu¬ 
nătate  că  cu  nimic  nu  se  poate  înlocui.  îmi  aduc  mie  linişte  sufletească 
gatbinii  ferecaţi  în  ladă?  Frică,  da,  că  vin  furii  pe  mine  şi  mi-i  duc!  Cât 
de  altă  e  starea  mea  internă,  când  am  scos  dela  năcaz  mare  cu  galbinii 
pe  un  năcăjit!  Şi  ce  mângâiere  pot  avea  în  ospeţe  ştiindu-mă  împrejmuit  de 
flămânzi,  bolnavi  şi  goi,  cari  se  uită  la  mine  şi  plâng!  O,  ce  rău  nume 
au  sgârciţii,  egoiştii,  nemiloşii!  Cât  de  netrebnice  mădulări  ale  societăţii 
sunt  ei! 

Caie  trebuie  să  fie  anume  jertfele  ce  ni-le  impunem  faţă  de  conso- 
cietari,  ni-le  spune  apostolul  Pavel  grăind:  «Rogu-vă  pe  voi  fraţilor, 
înţelepţiţi  pe  cei  fără  rândueală,  mângâiaţi  pe  cei  slabi  de  inimă,  sprijiniţi 
pe  cei  neputincioşi,  fiţi  răbdători  spre  toţi.  Vedeţi  să  nu  întoarcă  cineva 
rău  pentru  rău  cuiva,  ci  pururea  cele  bune  să  urmaţi,  şi  unul  spre  altul 
şi  spre  toţi»  (I.  Tesal.  5,  14 — 15). 

Ce  cere  apostolul  nici  se  poate  numî  jertfă  prea  mare.  E  curat  o 
mică  prestaţie,  impusă  de  rezoane  de  cetăţenie  şi  paşnică  convieţuite.  Au 
nu  duce  la  bine  obştesc  cerinţa,  de  a  ne  mângâia  şi  înţelepţi  unii  pe  alţii? 
Fără  sprijin  împrumutat,  fără  răbdare  şi  fără  a  căuta  a  face  bine  soţilor 

—  au  putem  trăi  laolaltă?  Societatea  răilor  neapărat  se  desface,  ca  şi  so¬ 
cietatea  fiarelor  ce  se  mănâncă  una  pe  alta. 

«Fiţi  următorii  lui  Dumnezeu  ca  nişte  fii  iubiţi»  zice  Apostolul  (Efes. 
5,  1)  şi  iarăş:  «Cu  vrednicie  să  umblaţi  după  chemarea  cu  care  sunteţi 
chemaţi»  (Idem  4,  1).  Următori  lui  Dumnezeu  şi  vrednici  de  chemare 
vom  fi,  înţelepţindu-ne,  mângăindu-ne,  sprijinindu-ne  împrumutat,  iertând 
unii  altora  greşelile  şi  nerăsplătind  răul  cu  rău...  Aud  oare  aceste  îndem¬ 
nuri  părinţii?  Audu-!e  slujbaşii,  dregătorii,  puternicii?  Audu-le  mai  ales  le¬ 
neşii?  Cât  de  săracă,  cât  de  plină  de  amar  este  vieaţa  fără  lucru!  Vremea 
trece  greu  şi  urîtui  îi  mistue  pe  leneşi! 

Din  vorbele:  «Şi  purtându-şi  crucea  Sa,  au  eşit  la  locul  ce  se  chiamă 
al  căpăţinei,  care  evreeşte  se  zice  Golgota,  unde  L-au  răstignit  pe  El»  — 
scoatem  şi  un  al  treilea  foarte  mare  adevăr,  care  îl  descoper  acî.  Adam, 
cum  ştim,  a  fost  scos  din  Raiu.  Următorii  lui  s’au  depărtat  din  ce  în  ce 
de  Dumnezeu.  în  fel  şi  formă  au  vătămat  maiestatea  dumnezeească.  Dacă 
judecata  cerească  eră  răsturnătoare  ca  cea  a  oamenilor,  ne-am  fi  stins  ca 
sodomienii,  ori  ca  cei  din  vremea  potopului  de  apă.  Dar  trăim  şi  ne  des- 
voltăm,  ridicându-ne  din  ce  în  ce  la  vieaţă  suprapământească,  împlinind 
vorba  Apostolului:  «cu  duhul  să  umblaţi!»  Cui  mulţumim  mântuirea  ?  Dela 
Celce  pe  cruce  s’a  răstignit,  am  dobândit  harul  cel  făgăduit.  «Şi  se  vor  binecu¬ 
vânta  în  seminţia  ta  toate  neamurile  pământului»  (Facere  22,  18) —  a  zis  Dum¬ 
nezeu  lui  Avram.  Cetim  şi  la  evangelistul:  «Aşa  a  iubit  Dumnezeu  lumea, 
cât  şi  pe  Fiul  său  cel  unul  născut  l-a  dat,  ca  tot  celce  crede  întru  Dânsul  să  nu 
piară,  ci  să  aibă  vieaţa  de  veci.  Că  n’a  trimis  Dumnezeu  pe  Fiul  său  în  lume 
să  judece  lumea,  ci  să  se  măntuească  lumea  prin  El»  (îoan  3,  16—17). 

Din  dragostea  pentru  om,  a  trimis  Dumnezeu  pe  Isus  Hristos,  spre 
a  ne  ridică  în  lumea  spirituală.  Ce  dovedeşte  aceasta?  Dovedeşte,  că 
asupra  noastră  au  planat  aripile  ocrotitoare  alui  Dumnezeu  şi  planează  şi 
astăzi,  căci  iată  ce  cetim  într’alt  loc:  «Căutaţi  pasările  ceriului,  că  nici 
seamănă,  nici  seceră,  nici  adună  în  jitniţe,  şi  Tatăl  vostru  le  hrăneşte  pe 
ele:  au  nu  sunteţi  voi  cu  mult  mai  aieşi  decât  acele.  Dar  cine  dintre  voi, 
grijindu-se,  poate  să  adaugă  sfatului  său  un  cot.  Şi  de  haină  de  ce  vă 
grijiţi?  Socotiţi  crinii  câmpului  cum  cresc,  nici  se  ostenesc,  nici  torc.  Iară 
zic  vouă,  că  nici  Solomon  întru  mărirea  sa  nu  s’a  îmbrăcat  ca  unul  din 
aceştia.  Deci  dacă  pe  iarba  câmpului,  care  astăzi  este  şi  mâne  se  aruncă 
în  cuptor  Dumnezeu  aşa  o  îmbracă:  au  nu  cu  atât  mai  vârtos  pe  voi, 
puţin  credincioşilor.  Drept  aceea  să  nu  vă  grijiţi  zicând :  ce  vom  mânca 
şi  ce  vom  bea,  sau  cu  ce  ne  vom  îmbrăcă,  că  toate  aceste  păgânii  le 
caută,  că  ştie  Tatăl  vostru  cel  ceresc  că  vă  trebuesc  toate  aceste.  Deci 
căutaţi  mai  întâi  împărăţia  lui  Dumnezeu  şi  dreptatea  lui,  şi  aceste  toate 
se  vor  adaugă  vouă  (Mat.  6,  26—33).  Este  va  să  zică  pronie  dumnezeească. 
Pronia  ne-a  mântuit  şi  ne  va  mai  mântui,  ori  in  ce  primejdii  am  cădea. 
Pronia,  adecă  grija  lui  Dumnezeu  ne  scapă  de  boale,  ne  trece  întregi  prin 
pericole.  Creştinilor  adevăraţi  nu  le  pasă  de  sărăcie,  de  dureri,  de  nefe- 

riciri,  nici  de  moarte.  Ei  nu  sunt  «fiii  nimănui»,  nu  sunt  streini.  Oricât 
de  singuri  ar  fi  în  lume,  se  simt  în  tot  locul  acasă,  căci  cu  ei  este  Dum¬ 
nezeu.  Câtă  mângâiere!  câtă  filozofie  în  patima  de  pe  cruce! 


Ori  din  care  parte  am  primî  citatul,  în  care  ne  ocupăm,  aflăm  că 
este  măref. 

Se  află  cu  toate  acestea  bârfiton',  cari  contrapun  înţelepciunea  ome¬ 
nească  celei  dumnezeeşti.  Cuvintelor  clare  ale  Scripturei  —  evident  la 
şoapta  duhului  rău  —  le  dau  apoi  înţeles  după  capriţiile  omeneşti,  şi  caută 
a  le  micşoră  preţul  în  fel  şi  formă.  Referitor  la  moartea  lui  Hristos  pe 
cruce,  iată  ce  au  iscodit!  Au  zis  întâi:  «Nu  Hristos  a  stat  pe  cruce,  nu 
pe  Hristos  l-au  judecat  Jidovii!  Umbra  lui  Hristos,  nălucă  a  stat  de  faţă. 
Numai  s’a  părut  oamenilor  că  e  Hristos!...»  Iscoada  răutăcioasă  şi-a  dat 
curând  de  mal.  Au  venit  martorii  oculari,  cari  şi-au  pus  vieaţa  pentru 
adevăr  şi  au  strigat:  Sunteţi  în  rătăcire!  Hristos,  adevăratul  Hristos  a  su¬ 
ferit  moartea.  Am  văzut  şi  ştim!  Limpede  spune  şi  evanghelia,  că  Hristos, 
nu  fantoma  a  suferit  pe  cruce.  întâmplarea  cu  Toma  necredinciosul  (loan 
20,  24—29),  care  dupăce  a  pipăit  bine  a  strigat  lui  Hristos:  Domnul  meu 
şi  Dumnezeul  meu!  este  aşa  cred  fapt,  care  desminte  supoziţia  «nălucei». 
Perzând  astfel  bârfitorii  baza,  probabil  tot  cu  scop  rău,  au  recurs  la  altă 
apucătură:  «De  ce  s'a  lăsat  Hristos  să  fie  răstignit?  De  ce  nu  a  exoperat, 
ca  Atotputernic,  mântuirea  pe  altă  cale?»...  La  prima  privire  s’ar  păreâ 
întemeiată  argumentaţia.  Cercetată  deaproape,  se  dovedeşte  însă  de 
gândire  copilărească.  Arătai  mai  sus,  că  Dumnezeu  a  promis  lui  Avram, 
că  din  seminţia  lui  se  vor  binecuvânta  neamurile.  Prin  asta  ne-a  spus 
Dumnezeu,  că  venirea  Mesiei  se  ţine  de  hotărîrile  mari  dumnezeeşti  ce  se 
pot  schimbă.  Se  întăreşte  acest  înţeles  şi  cu  cuvintele  lui  Isus  cătră  Petru, 
când  acela  tăiase  urechea  slugii  Malch:  «Bagă  sabia  ta  in  teacă,  au  nu 
voiu  bea  paharul  care  mi-a  dat  mie  Tatăl »  (loan  18,  11).  Cerând  deci  dela 
Dumnezeu  a  mută  ce  nu  se  mută,  nu  se  poate  mută,  face  nici  mai  mult, 
nici  mai  puţin,  decât  a  pofti  să  se  contrazică  Dumnezeu  şi  să  recunoască 
că  ce  a  făcut  şi  hotărît,  nu  bine  a  făcut  şi  nu  bine  a  hotărit.  Aceasta 
e  hulă  şi  se  numeşte  cu  alte  cuvinte  vătămarea  maiestăţii  dumnezeeşti, 
care  aduce  pedeapsa  cu  moartea.  «Tot  păcatul  şi  hula  se  va  iertă  oame¬ 
nilor  —  zice  Hristos  —  iar  hula  care  este  asupra  duhului,  nu  se  va  iertă 
oamenilor.  Şi  oricine  va  zice  cuvântul  împotriva  fiului  omenesc,  se  va 
iertă  iui,  iar  celce  va  zice  împotriva  Duhului  sfânt,  nu  se  va  iertă  lui  nici 
în  acest  veac,  nici  în  celce  va  să  fie»  (Mat.  12,  31-32).  lată  imposibilitatea 
şi  greutatea  vorbei  nesocotite !  Scrintitura  vorbei  se  face  şi  mai  înţeleasă 
dacă  luăm  în  socotinţă  urmările.  —  «Să  fi  dat  Dumnezeu  curs  mai  demn 
mântuirei,  nu  moartea  ruşinoasă  de  pe  cruce!»  —  zic  bârfitorii.  «Cursul 
nou  şi  demn»  înseamnă  în  cazul  de  faţă  nu  mai  puţin  decât  rebeliune. 
Două  rebeliuni  s’au  ivit  până  acum:  odată  îngerii  din  ceriu  s’au  revoltat, 
altădată  Adam  şi  Cain  a  schimbat  ordinea  morală.  Amândouă  rebeliunile 

au  tras  după  sine  căderi  şi  au  avut  de  tot  grave  urmări.  Rehabilitarea 
nici  până  azi  nu  e  terminată.  Ce  eră  oare,  dacă  şi  Hristos,  adecă  Dum¬ 
nezeu,  făcea  rebeliune  contra  dumnezeirei  ?  Haosul  e  de  nedescris.  Ar¬ 
gumentul  cu  «demnitatea»  nici  merită  altfel  combatere.  Ori  stăpânul  ce 
vorbeşte  cu  servitorii,  ba  să  pune  în  brazdă  cu  ei,  se  face  nedemn? 
Ori  îşi  vatămă  demnitatea  împăratul  ce  se  coboară  de  pe  tron  şi  se  ame¬ 
stecă  printre  supuşi?  Dimpotrivă:  coborîrea  asigură  în  ambe  cazurile 
popularitatea  şi  încrederea  supuşilor.  Astfel  de  supuşi  urmează  orbeşte 
în  oricare  parte  s’ar  comandă  la  luptă.  Adevărurile  religioase  şi-au  primit 
tăria  chiar  prin  contactul  ce  l-a  întreţinut  Dumnezeu  cu  oamenii,  trimiţând 
slugii,  în  urmă  prin  Fiul  său  în  lume.  Deaceea  a  fost  lipsă,  ca  Isus  să 
vină  pe  pământ,  să  vorbească  cu  oamenii,  să  poarte  toate  durerile  lor, 
chiar  şi  moartea. 

Trec  acum  ia  seama  de  oameni,  ce  se  poartă  nepăsător  faţă  de  tot 
ce  e  bisericesc.  Deosebim  două  feluri  de  nepăsători.  Unii  se  recrutează 
din  tinerii  a  căror  părinţi  nu  le  dau  creşterea  cuvenită  religioasă.  Lenea 
se  va  răsbunâ  ea,  când  temniţele  vor  fi  pline  şi  când  nu  va  mai  fi  sigură 
nici  vieaţa.  Dar  să  las  pe  aceştia,  va  veni  altădată  rândul  lor.  Am  în  ve¬ 
dere  aci  nepăsătorii  ce  sunt  influinţaţi  de  curente  rele,  şi  sub  stăpânirea 
acelora  slobod  vorbe  ca  aceste :  «De  atâteaori  am  auzit  patima  lui  Hristos, 
că  mi-s’a  tocit  simţul.  Pentru  mine  acum  patima  este  ecoul  îndepărtat 
al  tunetului,  de  care  nu  mai  am  groază!»  Bieţi  oameni  seduşi!  Dacă 
buruiana  lor  nu  ar  fi  lăţită  aşa  de  mult,  cum  de  fapt  este,  le-am  putea 
răspunde  scurt  cu  Hristos:  «lartă-le  Doamne,  că  nu  ştiu  ce  fac!»  Dar 
simt  mulţi.  De  dragul  păcii  lor  sufleteşti,  mă  ţin  îndatorat  a  le  arătă  ră¬ 
tăcirea.  vŞ'au  tocit  simţul,  zic,  nu  are  ecou  în  sufletul  lor  patima /»  .... 
Trist  de  tot.  Cu  acelaş  drept  ar  putea  zice:  Atât  de  mult  am  folosit  pânea 
că  ni-s'a  urît  de  pâne,  de-acum  încolo  nici  o  vrajă  nu  mai  are  pentru 
noi  pânea!  Zice-vor  aşa?  Nu!  Hotărit  nu!  Stomacul  flămând  cere  hrană, 
hrana  stomacului  nicicând  nu  se  poate  numi  veche.  Ba  pururea  e  nouă, 
căci  pururea  întăreşte  corpul.  Deaceea  ar  fi  nebunie  a  o  respinge. 
Credinţa  în  Dumnezeu  este  hrana  sufletului,  de  care  are  mare  lipsă  su¬ 
fletul.-  De  ce  o  resping  pe  acera?  Din  curată  nebunie!  Luându-se  după 
străluciri,  ca  şi  fluturul  ce  aleargă  în  para  luminei,  li-se  pare  că  vorbele 
late  şi  umflate  ale  unor  proroci  mincinoşi  aduc  fericirea.  îşi  pun  toată  în¬ 
crederea  în  învăţăturile  profane,  «stihiile  lumii»,  cum  le  zice  Apostolul,  şi 
nu  văd  că  îşi  ard  ca  fluturul  aripile.  Dumnezeu  este  veşnic,  neschim- 
băcios,  prin  urmare  şi  adevărurile  Sale  sunt  veşnice,  nu  se  mută.  «Pen¬ 
tru  aceasta  am  venit  în  lume  să  mărturisesc  adevărul  —  zice  Isus  (loan 
18,  37)».  Se  pricepe  deci,  că  cine  în  adevărurile  veşnice  îşi  pune  nă¬ 
dejdea,  zideşte  casă  pe  temelie  de  stâncă,  care  nu  se  surpă  nicicând;  cine 
însă  după  filozofii  lumeşti  se  ia,  casa  sufletului  şi-o  pune  pe  năsip,  ce 
uşor  se  spală  şi  din  moment  în  moment  ameninţă  cu  ruin.  Ştiinţa  ome¬ 
nească,  se  ştie  bine,  nu  poate  avea  statornicie.  Deaceea  e  bine  să  alun- 

18* 

găm  ispitele  diavo'eşti  şi  să  ne  întoarcem  cătră  maica  biserică,  care 
predică:  «Tot  binele  şi  toată  darea  desăvârşită  de  sus  este  dela  Tine  pă¬ 
rintele  luminilor »  .  . .  Moşilor,  strămoşilor  a  fost  scut  puternic  biserica.  Au 
nu  ne  va  fi  şi  nouă?  Să  nu  fie!  Căci  e  bun  scutul  ei,  şi  veşnică  hrană, 
împărăţia  lui  D  zeu,  care  este  pacea,  bunăvoirea  între  oameni  şi  credinţa, 
numai  prin  biserică  ne  poate  veni.  Ţinând  strâns  la  biserică,  ca  fumul  se 
vor  risipi  toate  intrigile  necuratului. 


Iubiţilor!  Biserica  a  pus  înainte  crucea,  a  rânduit  post  şi  închinăciuni 
pentru  astăzi,  ca  să  ne  uşurăm  trupul  şi  să  ne  avântăm  cu  sufletul  la  înăl¬ 
ţimea  evlaviei  sf.  Elene,  ce  a  avut-o  când  a  căutat  cinstita  cruce.  Fie,  ca 
Hristos  să  între  mai  adânc  în  inimile  noastre  reci!  Fie  şi  darul  lui  Dum¬ 
nezeu  cu  voi  cu  toţi  Amin!  „  „ 

v ctstia  (jQtif 

protopop. 


MIŞCAREA  LITERARĂ. 

« Cuvântări  la  sfântul  botez,  cununii  şi  înmormântări ,  de  Petru  Popa ,  par. 

în  F.-Oşorheiu. 1 

Oficiul  preoţesc,  nefiind  legat  în  mod  sistematic,  zi  de  zi,  de  anumite 
ore  de  slujbă,  pecum  sunt  alte  oficii,  pare  de  tot  uşor,  de  tot  liber.  Şi  din 
această  aparenţă  înşelătoare  scot  unii  vorbe  de  critică  ia  adresa  preoţimei. 
Se  aduc  însă  acuze,  fără  să  le  treacă  prin  minte  acelor  «judecători»,  că 
preotul  e  legat  de  slujbă  şi  de  casă,  neştiind  ceasul  nici  clipa,  în  care  unul 
sau  altul  dintre  credincioşi,  spre  îndeplinirea  a  câtor  şi  mai  câtor  cerinţe 
religioase,  dintre  cari  unele,  precum  e  împărtăşirea  cu  sf.  Cuminecătură, 
botezul  la  naşteri  abnormale,  sunt  de  tot  grave  şi  cer  o  îndeplinire  urgentă. 

Grele  sunt  serviciile  dumnezeeşti  din  Dumineci  şi  sărbători;  grele 
sânt  slujbele  din  noapte,  când  preotul,  deşi  expus  a  cădea  într’o  boală 
sau  alta,  e  îndatorat  a  părăsi  patul  cald,  de  multeori  în  cea  mai  târzie  şi 
mai  urită  vreme,  pentru  a  alerga  la  cutare  creştin  din  cutare  deal  sau  vale 
spre  a-l  găti  pentru  calea  veşniciei.  Fără  îndoeală,  că  mai  presus  de  toate, 
e  greutatea  cuvântului,  pe  care,  pe  lângă  îndatorirea  serviciului  liturgic 
şi  al  predicei  îl  mai  cer  preotului  diferitele  prilejuri  ocazionale,  dintre  cari 
unele,  deşi  prin  publicul  ascultător  de  intelectuali,  devin  pretensive,  nu 
lasă  preotului  din  pricina  altor  cerinţe  şi  ocupaţiuni,  cari  de  multeori 
coincid  în  aceaş  vieme,  nici  cel  mai  scurt  timp  de  pregătire. 

Găsindu-ne  noi  de  noi,  ţin  de  prisos  a  mai  stărui  asupra  lor;  le  cu¬ 
noaştem  cu  toţii. 

Sunt  însă  sigur,  că  numai  în  vederea  acestora,  în  nădejdea  alungării 
bârfelelor  şi  a  osândelor  grăbite  şi  nejudecate,  a  stăruit  şi  fratele  nostru 


1  Dare  de  seamă  tăcută  în  şedinţa  Cercului  preoţesc,  ţinut  în  Tilişca. 

din  Bihor,  pentru  a  veni  în  ajutorul  preoţimei,  printr’un  mănunchiu  de 
cuvântări  ocazionale,  cuprinse  în  volumul  de  111  pagini.  Deşi  unora  dintre 
noi  poate  vor  fi  cunoscute,  am  găsit  totuş  de  bine  în  acest  cerc  de  înfră¬ 
ţire  şi  îmbogăţire  reciprocă,  a  stărui  pe  scurt  asupra  lor,  spre  a  vedea 
întrucât  autorul  şi-a  ajuns  scopul,  întrucât  ne  vor  putea  fi  şi  nouă  de  folos 
şi  de  ajutor. 

Cuvântările  ocazionale  ale  părintelui  Petru  Popa  se  împart  în  3  grupe 
şi  anume:  I.  Cuvântări  la  botez,  pag.  5 — 8;  II  la  cununii,  pag.  9  — 19  şi  III. 
funebrale  pag.  20—99.  Acestea  din  urmă  cuprinzând  vieaţa  omului  de 
toată  vârsta,  precum  şi  ocupaţia  se  subîmpart  în  cuvântări:  a)  la  prunci 
(20 — 32);  b )  la  tineri  (33—45),  c)  la  bărbaţi  şi  femei  (45—73);  d)  la  bă¬ 
trâni  ;  (73 — 87)  şi  l)  la  preoţi  şi  învăţători  (87 — 99). 

Atât  pentru  micile  odrasle  dela  botez,  cât  pentru  cununaţi  şi  morţi 
de  diferită  etate  şi  învârtire  socială,  părintele  Popa  găseşte  cuvinte  potri¬ 
vite  de  a  arăta  însemnătatea  actului  ce  se  săvârşeşte,  de  a  desprinde  în¬ 
văţăminte  şi  poveţe  frumoase  pentru  ceice-şi  leagă  vieaţa  unui  cu  altul, 
de  a  alină,  împăca  şi  mângâia  diferitele  încercări  şi  pierderi  omeneşti,  de 
a  îmbrăcă  diferitele  ceremonii  religioase  într’o  haină  frumoasă,  solemnă 
şi  înălţătoare.  Apoape  toate  afirmările  Ie  întemeiază  şi  întăreşte  cu  ptl- 
duiri  decorative,  luate  din  sf.  Scriptură  sau  din  istoria  Universală. 

Limba  şi  stilul  sunt  simple  şi  frumoase;  curge  uşor  şi  e  pe  înţe¬ 
lesul  tuturora.  Se  deosebesc  mult  de  alte  predici,  de  acest  soiu.  Pe  când 
cele  mai  multe  sunt  lungi  şi  greoaie,  conduse  de  mai  multe  idei,  carac¬ 
teristica  predicilor  părintelui  Popa  e  singurul  fir,  singura  ideie,  în  jurul 
căreia  se  desluşeşte  întreaga  acţiune,  şi  care  după  instrucţiunea  celor  mai 
de  seamă  omiletici,  trebuie  să  conducă  orice  predică  cu  pretenţiunea  de 
a  fi  succeasă.  Sunt  scurte  şi  gătite  într’o  haină  curată  şi  românească,  fără 
multe  brodării.  Partea  cea  mai  mare  din  acest  soiu  de  cuvântări  cere  o 
prelucrare  şi  o  potrivire.  Acestea  aproape  în  întregime  se  pot  întrebuinţa 
pe  lângă  schimbări  de  tot  'mici,  sau  chiar  de  loc.  Autorul  s’a  şi  nizuit 
într’acolo,  dupăcum  în  prefaţă  însuş  spune:  «Cuvântările  nu  sunt  lungi  şi 
mi-am  dat  silinţa  a  incunjurâ  toate  cuvintele  'neobişnuite  în  graiul  de  rând 
al  poporului,  fiindu-mi  unicul  scop,  a  pune  în  mâna  fraţilor  ce  samână 
agrul  Domnului  ocoiecţiune  de  predici,  care  în  întregime  să  se  poată  utiliza 
la  prilejurile  ce  obvin  în  vieaţa  pastorală».  Acest  scop  şi  l-a  şi  ajuns  autorul, 

Citatele  deasemeni  sunt  bine  alese  şi  deşi  desvoltate  într’o  formă 
concisă  a  reuşit  şi  fie  pe  înţelesul  şi  folosul  credincioşilor.  Spre  a  do¬ 
cumentă  măcar  în  parte  cele  înşirate  îmi  îngăduiţi  a  Vă  ceti  unele  spi¬ 
cuiri  dintr’o  predică  dela  botez:  «Mântuitorul  nostru  Isus  Hristos,  ale- 
gându-şi  vestitorii  evangheliei  sale,  pe  apostoli,  i-a  trimis  în  lume  cu  cu¬ 
vintele:  mergând,  învăţaţi  toate  neamurile .  Ceice  primiau  învăţăturile 

Lui,  se  lăpădau  de  obiceiurile  lor  de  mai  nainte,  îşi  schimbau  gândurile 
lor  şi  ca  semn  văzut  că  într’adevăr  părăsesc  cele  vechi  şi  încep  o  vieaţă 
nouă,  li-se  împărtăşiâ  taina  sfântului  botez». 


270 


«Această  sfântă  taină  o  săvârşim  şi  noi  astăzi  asupra  acestei  mici 
zidiri  alui  Dumnezeu»...  (p.  5). 

«în  vechime,  iub.  creşt.,  omenimea  avea  obiceiul  a  privi  stelele  ce¬ 
riului  când  i-se  năştea  vreun  fiu  ori  fică,  credinţa  acelor  vremuri  eră  că 
din  mişcările  stelelor  se  poate  şti  viitorul  celui  nou  născut.  Spre  ceriu  să 
ridicăm  şi  noi  ochii  noştri  şi  să  rugăm  pe  bunul  Dumnezeu,  ca  acest  odor 
să  fie  încălzit  de  duhul  sfânt,  ca  să  crească  spre  preamărirea  lui  Dum¬ 
nezeu»...  (p.  6.) 

Din  cuvântarea  dela  cununia  unor  intelectuali: 

—  «Inima  voastră,  fiilor,  azi  este  plină  de  bucurie,  ceriul  gândirii 
voastre  este  preserat  cu  stelele  fericirii  şi  cu  mii  de  raze  strălucitoare,  şi 
intr’un  colţ  vi-se  arată  în  colori  de  curcubeu  viitorul  acestei  legături  de 
dragoste,  care  acum  se  pecetlueşte  prin  darul  duhului  sfânt.  Aceste  bu¬ 
curii,  proprii  firii  tinerilor  însă,  de  multeori  vor  fi  schimbate  cu  zile  no- 
roase ;  marea  în  zori  de  zi  de  multeori  este  lină,  iar  în  spre  sară  se  sbate 
în  valuri,  —  oricine  este  acela  care  a  rupt  vr’odată  roze  ca  vr'un  ghimpe 
să  nu-1  supere.  Toate  valurile  vieţii  însă,  toate  supărările  voastre  topiţi-ie 
în  frica  de  Dumnezeu  şi  în  înţelepciunea  despre  care  cu  atâta  convin¬ 
gere  ne  vorbeşte  Solomon». 

«Timpul  de  azi  nu  se  poate  numi  —  ce-i  drept  —  timpul  religiunii, 
căci  frica  de  Dumnezeu  unii  cărturari  o  cred  eşită  din  modă,  dar  se  în- 
şală  foarte,  căci  adevărurile  cuprinse  în  evanghelia  lui  Hristos  sunt  veş¬ 
nice,  cum  soarele  de  pe  ceriu  pururea  ne  încălzeşte  cu  razele  Sale.  Cel 
mai  mic  firicel  de  iarbă  pentruca  să  crească  şi  să  trăească  are  lipsă  de 
căldură,  lumină  şi  umezeală,  fără  de  cari  nu  poate  există;  Căsătoria  fiilor 
încă  este  o  legătură  a  căreia  viitor  depinde  dela  credinţa  sub  puterea  căreia 
se  leagă  —  deia  dragostea  curată,  sinceră  şi  dela  tăria  nădejdii  cu  care 
cei  căsătoriţi  privesc  în  viitor.  Aceste  trei  virtuţi  creştineşti  însă,  precum 
una  este  legea  voastră,  aşa  unul  trebuie  să  fie  şi  gândul  vostru  de  ale 
spori  şi  susţinea,  şi  dacă  aceste  lucruri  nu  le  veţi  da  uitării,  fericirea  voastră 
va  fi  îndoită,  iar  necazurile  vieţii  nespus  de  uşoare.» _  p.  9  şi  10. 

Dela  înmormântarea  unui  om  ce  lasă  orfani:  «de  două  zile  încoaci 
un  glas  trist  de  clopot  ne  trezeşte  din  somn  în  zori  de  zi,  limba  clopo¬ 
telor  noastre  de  două  zile  rosteşte  geloase  cuvinte,  înspăimântător  cântec 
se  aude  trecând  peste  satul  nostru.  Toate  aceste  sunt  pentrucă  vrednicul 
nostru  credincios  N.  N.  nu  mai  este  între  cei  vii,  ci  s’a  mutat  ia  cele 
veşnice». 

«Sguduitoare  ziuă  este  aceasta,  căci  moarlea  la  întâmplarea  de  azi 
nu  şi-a  întins  mregea  sa  numai  asupra  acestui  răposat  în  Domnul,  ci  şi-a 
lăţit  aripile  şi  peste  mama  nemângăiată  aior  doi  prunci,  cari  în  desnă- 
dejdea  lor  toţi  strigă  cu  prorocul  Ieremia:  Vai  nouă  că  ai  luat  cununa 
de  pe  capul  nostru»,... 

....«Când  un  prunc  mic  se  despică  de  pe  pomul  vieţii,  ca  şi  un 
mugure  crud,  când  un  om  bătrân  îngreuiat  de  grijile  vieţii  şi  obosit  de 

trudă  îşi  doreşte  cele  din  urmă  zile  aie  sale  —  nu  se  înduioşează  într’atâta 
sufletul  nostru,  —  când  un  bărbat  in  cea  mai  frumoasă  vârstă  şi  putere, 
un  om  înţelept,  propta  familiei  sale  şi  fericirea  orfanilor  săi,  atunci  tuturora 
ni-se  umplu  ochii  de  lacrămi,  căci  vedem  punându-se  în  groapă  comoara 
cea  mai  scumpă  a  unei  soţii  şi  aior  doi  fraţi».,  «da  întristată  familie  a-ţi 
pierdut  dreapta  şi  stânga  voastră,  dar  cu  voi  rămâne:  darul  şi  mila  lui 
Dumi.ezeu.  S’a  luat  cununa  de  pe  capul  vostru,  s’a  mutat  dela  voi  soa¬ 
rele  care  vă  încălziâ  la  sânul  său,  nu  vă  întristaţi  însă,  căci  bunul  Dum¬ 
nezeu  şi  mai  departe  vă  va  hrăni  pe  voi  cu  mană  cerească». 

«Durerile  şi  năcazurile  multe  şi  lui  Iov  i-au  stors  puterile,  dar  precum 
un  pom  tăiat  la  rădăcini  iarăş  înfrunzeşte,  aşa  şi  el  iară  s’a  înseninat,  când 
bunul  Dumnezeu  i-a  întors  zilele  spre  bine.  losif,  pe  care  fraţii  să-i  I  au 
vândut,  n’ar  fi  crezut  ca  vreodată  să-şi  vadă  părinţii  săi  şi  cu  toate  aceste, 
soartea  şi  împrejurările  pe  neaşteptate  l-au  ajutat  ca  iarăş  să-şi  poată  îm¬ 
brăţişa  scumpii  săi  părinţi. 

«Astfel  ni-se  trimite  dela  tronul  ceresc  înger  păzitor,  care  alină  du¬ 
rerile  şi  întristările  noastre». 

De  încheiere  ţin  a  mai  aminti,  că  are  şi  «Iertăciuni  la  cazurile  de 
moarte»,  dela  pag.  100— Îl  1.  a)  Bărbatul  dela  soţie,  b)  Tata  dela  fiu;  c)  soţia 
dela  bărbat;  d)  mama  dela  fii;  e)  fii  dela  părinţi,  cătră  fraţi,  surori,  unchiu, 
mătuşe  veri,  verişoare,  vecini,  cunoscuţi  şi  credincioşii  cei  de  faţă  la  în¬ 
mormântare».  Acestea  deasemeni  sunt  bine  întocmite,  şi  luând  în  consi¬ 
derare  greutatea,  dupăcum  se  obişnueşte  în  unele  părţi,  de-a  rosti  la  fie¬ 
care  îngropăciune  predică,  s’ar  putea  în  bună  parte  înlocui  cu  astfel  de 
iertăciuni. 

Cartea  părintelui  Popa  e  deci  binevenită  şi  în  stare  a  înlocui  multe 
neajunsuri  din  vieaţa  noastră  pastoniă.  Nu  poate  să  fie  decât  spre  folosul, 
ajutorul  şi  orientarea  oricărui  slujitor  al  altarului.  Recomandându-o  cu 
toată  căidura,  doresc  a  nu  lipsi  din  biblioteca  nici  unui  preot. 

Peţul  2  Cor.  Se  poate  cumpără  dela  Tipografia  diecezană  din  Arad. 

loan  Popa,  paroh. 

Pildele  Mântuitorului  Isus  Hristos,  scoase  din  sf.  Evanghelie  şi  tâl- 
cuite  după  mai  multe  cărţi  spre  folosul  sufletesc  al  poporului  şi  mai  ales 
al  tinerimei,  de  Arhiereul  Antim  Petrescu-Botoşeneanu,  vicarul  sf.  mitro¬ 
polii  a  Moldovei  şi  Sucevei,  laşi  1914,  pag.  74,  preţul  50  bani. 

Cu  multă  bucurie  am  anunţat  în  această  revistă  orice  publicaţie  da¬ 
torită  P.  S.  Sale  arhiereul  Antim,  penirucă  toate  sunt  scrise  ca  să  ser¬ 
vească  la  întărirea  religiozităţii  şi  moralităţii  în  fii  bisericei  şi  neamului 
nostru. 

De  astădală  P.  S.  Sa,  în  scrierea  anunţată  mai  sus,  ne  tâlcueşte  la 
înţeles  şi  în  deosebi  având  în  vedere  educaţia  religioasă-morală  a  tine¬ 
rimei,  pildele  neîntrecute  în  care  Mântuitorul  a  concretizat  mântuitoarele 

învăţături  ale  evangheliei.  Pe  lângă  scurte  aplicări  la  vieaţă,  P.  S.  Sa  dă 
în  legătură  ca  fiecare  pildă  îndemnuri  de  a  urmă  învăţătura  ce  se  des¬ 
prinde  din  ea.  în  acest  chip  scrierea  de  faţă  se  adresează  nu  numai  raţiunii, 
ci  şi  voinţii  cetitorilor.  Stilul  e  limpede  şi  curgător,  deci  potrivit  cu  ideile 
desfăşurate  şi  cu  scopul  ce-1  are  autorul  în  vedere.  Scurţimea  interpre¬ 
tărilor  face  ca  înţelesul  lor  să  se  imprime  în  mintea  cetitorilor  cu  atât  mai 
bine.  lată  un  exemplu.  Vorbind  de  pilda  despre  nunta  fiului  de  împărat, 
la  care  luase  parte  şi  un  om  ce  nu  avea  haină  de  nuntă,  scoate  din  ea 
încheierea  morală:  «Noi  cu  adevărat  suntem  din  rândurile  acelora  cari  au 
primit  chemarea  dela  Dumnezeu,  dar  nu  trebuie  să  uităm  niciodată  că 
numai  adevărata  sfinţenie  ne  face  potriviţi  să  fim  şi  părtaşi  ai  acelei  fe¬ 
riciri.  Sfinţenia  îmbracă  sufletul  mai  bine  decât  haina  cea  frumoasă  trupul. 
Celce  se  înfăţişează  cu  haine  de  toate  zilele  la  o  nuntă  de  rând  a  vre¬ 
unui  cetăţean,  acela  atrage  negreşit  asupra  sa  o  mare  necinste.  Tot  ase¬ 
menea  celce  ar  vrea  să  se  facă  părtaş  împărăţiei  cereşti  fără  sfinţenie,  tot 
atât  de  puţin  ar  fi  suferit  unul  ca  acesta  acolo,  ca  şi  cerşitorul  îmbrăcat 
in  sdrenţe  la  masa  de  nuntă  a  unui  fiu  de  împărat.  Să  ne  silim  dar,  iubiţi 
creştini,  ca  în  vieaţa  aceasta  să  ne  îmbrăcăm  în  haina  de  nuntă  a  fap¬ 
telor  bune,  ca  astfel  milostivul  Dumnezeu,  să  vă  primească  în  vieaţa  cealaltă 
în  împărăţia  ceriurilor». 

Recomandăm  cetitorilor  această  scriere. 

* 

Mijloacele  de  a  desvollâ  patriotismul  şi  rolul  Societăţii  ortodoxe  na¬ 
ţionale  a  femeilor  române.  Conferinţă  ţinută  la  grădina  de  copii  Nr.  1  a 
Societăţii  ortodoxe  naţionale  române,  de  d-şoara  Natalia  O.  Pruncu.  Bu¬ 
cureşti,  1914. 

Devotata  secretară  a  Societăţii  ortodoxe  naţionale  a  femeilor  române 
desvoltă,  în  această  conferinţă,  idei  frumoase  despre  educaţia  religioasă 
şi  naţională.  între  altele,  despre  educaţia  fetelor  spune:  «Cultura  fetelor 
unei  ţări  şi  a  unui  neam  are  o  înrâurire  hotărîtoare  asupra  viitorului  acelui 
neam ;  deci  neamul  care  vrea  să  se  desvolte  şi  înainteze  în  direcţii  sănă¬ 
toase  şi  să  nu  se  înstrăineze,  trebuie  să  ferească  educaţia  fetelor  sale  de 
orice  influenţă  străină,  contrară  acestei  ţinte,  dându-le  tuturora  o  conştientă 
educaţie  naţională». 

* 

Anuarul  XXX  al  institutului  pedagogic-teologic  al  arhidiecezei  ort. 
române  transilvane  în  Sibiiu,  pe  anul  şcolar  1913/14,  publicat  de  Dr.  Eu- 
sebiu  R.  Roşea,  director.  Sibiiu  1914. 

în  partea  literară,  proî.  Dr.  S.  Dragomir  publică  un  frumos  şi  inte¬ 
resant  studiu  despre  «Relaţiile  bisericeşti  ale  Românilor  din  Ardeal  cu 
Rusia  în  veacul  XVIII.»  în  cealaltă  parte  se  publică  înformaţiuni  din  vieaţa 
institutului. 

* 

Anuarul  institutului  pedagogic- teologic  ortodox  român  din  Arad,  pe 
anul  1913/14,  redactat  de  Roman  R.  Ciorogariu,  director.  Arad  1914. 

Acest  anuar  e  închinat  memoriei  harnicului  şi  învăţatului  profesor 
Dr.  Petru  Pipoş,  care  a  trecut  la  cele  veşnice  în  anul  trecut,  dupăce  a 
desfăşurat  o  bogată  şi  stăruitoare  muncă  de  32  ani  la  acea  şcoală,  în  care 
timp  a  crescut  învăţători  devotaţi  chemării  lor  de  educatori  ai  poporului 
şi  a  îmbogăţit  literatura  pedagogică  cu  scrieri  de  valoare.  Se  publică  două 
studii  datorite  regretatului  profesor,  unul  despre:  « Dr .  W.  Rein  şi  acti¬ 
vitatea  sa  pedagogică »,  altul  despre  «/.  /.  Rousseau,  ideile  sale  pedagogice 
şi  critica  acestora ».  In  partea  oficioasă  se  dau  informaţiuni  din  vieaţa  in¬ 
stitutului. 


CRONICĂ  BISERICEASCĂ-CULTURALĂ. 

Credinţa  şi  faptele.  Doi  teologi,  unul  ortodox  şi  celalalt  protestant, 
plimbându-se  pe  ţărmul  unui  lac,  discutau  împreună  despre  condiţiile 
mântuirii.  Cel  ortodox  susţinea,  că  pentru  mântuire,  pe  lângă  credinţă 
sunt  necesare  şi  faptele  bune  izvorîte  din  credinţă.  Teologul  protestant 
se  trudiâ  să  dovedească,  că  numai  prin  credinţă  se  poate  mântui  omul. 
După  un  timp  oarecare  de  discuţie,  s’au  hotărît  să  facă  o  plimbare  cu 
barca  pe  lac.  Urcându-se  în  barcă,  au  observat  că  gondolierul  gravase  pe 
cele  două  lopeţi  de  vâslit  nişte  cuvinte.  Plecându-se  să  cetească,  au  con¬ 
statat  că  pe  o  lopată  eră  gravat  cuvântul  « credinţă »,  iar  pe  cealaltă  lopată 
cuvântul  «faptei.  Atunci  învăţaţii  teologi  au  întrebat  pe  gondolier,  ce  în¬ 
semnătate  au  cuvintele  de  pe  cele  două  lopeţi.  «Am  să  vă  arăt  îndată» 
—  răspunse  gondolierul,  şi  începu  să  vâslească  numai  cu  lopata  pe  care 
eră  gravat  cuvântul  «credinţă»,  dar  barca  nu  înainta,  ci  se  învârteâ  pe  loc. 
După  aceea  începu  să  vâslească  numai  cu  cealaltă  lopată,  pe  care  sta 
cuvântul  «fapte»,  dar  barca  nici  acum  nu  mergea  înainte,  ci  se  învârteâ 
pe  loc,  în  direcţia  opusă  cu  acea  in  care  se  învârtise  mai  înainte.  In 
sfârşit  puse  mânile  pe  amândouă  lopeţile  şi  începu  să  vâslească,  mânând 
barca  cu  putere  şi  isteţime  înainte.  «Vedeţi  acum»  —  răspunse  gondu- 
lierul  —  «de  ce  am  numit  eu  lopeţile  pe  una  «credinţă»  şi  pe  cealaltă 
«fapte»,  căci  numai  când  vâslesc  cu  amândouă  dau  înainte». 

Această  pildă  a  fost  atât  de  convingătoare,  încât  discuţia  dintre  cei 
doi  teologi  s’a  sfârşit  în  favorul  celui  ortodox,  Că  numai  ace!  creştin  care 
vâsleşte  pe  marea  vieţii  cu  amândouă  lopeţile,  cu  credinţa  şi  cu  fapte 
cele  din  credinţă,  poate  să  ajungă  la  limanul  mântuirii. 

* 

Este  tata  la  cârmă?  înainte  cu  câţiva  ani  căpitanul  D.,  care  eră 
cunoscut  între  marinari  ca  un  bărbat  cu  multă  credinţă,  comandă  un  vapor 
ce  făcea  calea  dela  Liverpool  la  Newyork.  Căpitanul  luase  de  astădată  cu 
sine  pe  vapor  întreaga  sa  familie.  într’o  noapte,  pe  când  toţi  pasagerii 

dormiau,  s’a  ridicat  o  groaznică  furtună,  încât  corabia  eră  aruncată  cu  ve¬ 
hemenţă  de  valurile  înfuriate  ale  mării.  Lucrurile  din  corabie  s’au  răsturnat 
unele  peste  altele  şi  toţi  pasagerii  înspăimântaţi  s’au  trezit,  s’au  îmbrăcat 
şi  stăteau  gata  să  înfrunte  primejdia  ce-i  ameninţă. 

Căpitanul  D.  avea  şi  o  copiliţă  de  8  ani,  care  încă  s’a  trezit  de  sgo- 
motul  ce  se  produsese  şi,  văzându-i  pe  cei  din  corabie  înfricaţi,  întrebă 
ce  s’a  întâmplat.  Cei  din  jurui  ei  i-au  spus  că  e  furtună  pe  mare  şi  va¬ 
lurile  furioase  poartă  corabia  în  toate  părţile. 

«Este  tata  Ia  cârmă?»  —  întrebă  atunci  copiliţă.  «Da,  tatăl  tău  e  la 
cârmă»  —  i-s’a  răspuns.  Atunci  copiliţă  fără  să  mai  zică  o  vorbă  şi  fără 
să  arete  cel  mai  mic  semn  de  frică,  se  lăsă  din  nou  cu  capul  pe  perină  şi 
în  câteva  minute,  în  ciuda  furtunei  şi  a  valurilor,  adormi  liniştită. 

Fericită  copiliţă!  Cum  trebuie  să  ne  ruşineze  încrederea  ei,  toată 
neîncrederea,  toată  puţinătatea  credinţii,  toata  frica  şi  neliniştea  noastră. 
Ea  avea  credinţă  şi  încredere  in  tatăl  ei  şi  frica  nu-i  cuprinse  inima.  Cum 
stăm  însă  noi?  Noi  încă  ne  avem  furtunile  şi  valurile  înfuriate  ale  vieţii 
noastre;  noi  încă  ne  avem  ispitele,  grijile  şi  încercările  noastre.  Noi  ne 
înfricoşăm  şi  tremurăm.  Oare  n’ar  trebui  să  ne  punem  fiecare  întrebarea: 
«Este  tata  la  cârmă?»  Singur  Tatăl  nostru  al  tuturora  este  în  stare  şi  ştie  să 
conducă  naia  vieţii  noastre  printre  toate  valurile  stâncile  şi  furtunile  ce  o 
ameninţă.  Dar  oare  primit-am  noi  pe  acest  iubitor  Tată  al  nostru  de 
căpitan  pe  corabia  vieţii  noastre?  Voia  Lui  ori  altceva  d.  ex.  patimile 
noastre,  conduc  această  corabie?  La  aceasta  să  răspundă  fiecare  pentru  sine! 

* 

Ajutor,  nu  mustrare!  Un  predicator  celebru  ne  spune  ce  lecţie 
bună  a  primit  deia  un  credincios  al  său  despre  cum  trebuie  să  predice. 
Dupăce  într’una  din  Dumineci  mustrase  aspru  pe  oameni  pentru  imora¬ 
litatea  lor,  după  slujbă  a  venit  la  dânsul  unul  dintre  ceice-1  ascultaseră  şi 
îi  spuse  următoarele:  «Bine,  părinte,  astăzi  ne-ai  îmblătit  rău  în  predică. 
Nu-i  vorbă,  tot  ce  ne-ai  spus  e  adevărat,  dar,  vezi  părinte,  noi  oamenii 
săraci  am  muncit  şi  ne-am  trudit  toată  săptămâna,  ca  să  ne  câştigăm  cele 
de  lipsă  pentru  traiu.  Noi  avem  să  păţim  multe,  de  cari  Sfinţia  Ta  eşti 
cruţat.  Noi  avem  să  luptăm  cu  unele  ispite,  pe  cari  Sfinţia  Ta  nu  le  cu¬ 
noşti.  Afară  de  aceasta,  când  facem  câte-o  faptă  rea  ne  căim  şi  ne  doare 
inima  că  am  făcut-o.  După  toate  păţaniile  noastre  de  peste  săptămână 
venim  ia  biserică  şi  aici  ce  ni-se  întâmplă?  Căpătăm  lovituri  cu  vorbe 
aspre  dela  Sfinţia  Ta.  Nu  zic  că  nu  le-am  fi  meritat,  dar  oare  ce  folosesc? 
Ceeace  voim  noi  este:  să  ni-se  întindă  ajutor  ca  să  ne  ridicăm  din  starea 
păcătoasă  în  care  ne  găsim.  Să  ni-se  arete  calea  cum  să  scăpăm  de  ispite 
şi  de  păcate.  Noi  vrem  să  găsim  ajutor  sufletesc  dela  preotul  nostru,  pentruca 
în  săptămâna  viitoare  să  putem  duce  o  vieaţă  mai  bună.  Stă-ne  într’ajutor, 
părinte,  ca  să  devenim  mai  puternici  cu  inima,  iubeşte-ne  şi  nu  ne  mustră 
într’una». 

Cum  vedem,  predicatorul  va  fi  avut  intenţia  bună  de-aşi  vedea  po¬ 
porul  îndreptat  de  păcate,  dar  n’a  nimerit  calea  cea  bună.  Păstoriţii  lui 
erau  în  situaţia  celorce  se  luptă  cu  valurile  şi  cari  au  trebuinţă  de  ajutor 
grabnic,  iar  nu  de  mustrare  şi  pedeapsă. 

«Din  acel  timp»  —  spune  predicatorul  —  «nici  când  nu  urc  am¬ 
vonul  fără  să  mă  fi  gândit  mai  întâiu  !a  aceea,  că  înaintea  mea  am  oameni  cari 
strigă  după  ajutor  şi  aşteaptă  să  li-1  dau  eu.  Aceasta  mă  face  să  mă  cuget 
la  starea  ascultătorilor  mei  şi  să  pun  în  predică  ceva  ce  să  poată  folosi 
fiecăruia». 

* 

Mulţumită.  Dr.  Hutton,  un  bun  episcop  anglican,  în  decursul  unei 
călătorii  a  făcut  să  se  oprească  trăsura,  s’a  dat  jos  din  ea,  s’a  dus  pe 
câmpul  dela  marginea  drumului,  a  înghenunchiat  şi  s’a  rugat  timp  înde¬ 
lungat.  Unul  din  însoţitorii  săi,  surprinşi  de  purtarea  episcopului,  l-a  rugat 
să-i  spună  ce  înseamnă  ceeace  făcuse.  Episcopul  i-a  răspuns:  «Pe  când 
eram  copil  am  trecut  într’o  zi  friguroasă  pe  acest  Ioc  şi  cum  eram  des¬ 
culţ,  căci  n’aveam  încălţăminte,  mi-se  răciseră  picioarele  şi  tremuram  de 
frig.  Pe  locul  pe  care  m’am  rugat  acum  zăcea  atunci  o  vacă,  pe  care 
sculându  o  m’am  încălzit  de  căldura  ce  o  lăsase  ea  pe  loc.  —  Omul  tre¬ 
buie  să-şi  aducă  aminte  de  năcazurile  de  mai  înainte,  pentruca  cu  atât 
mai  mult  să  ştie  preţui  graţiile  cu  cari  l-a  împărtăşit  Dumnezeu  pe  urmă. 


Idei  sănătoase.  D-l  Dr.  Cassiu  Mania,  unul  dintre  foarte  puţinii 
noştri  oameni  cari  se  îndeletnicesc  cu  chestiuni  social-filozofice,  a  publicat 
o  scriere  sub  titlul  « Cultura  Conştiinţa ».  Când  ne  va  fi  cunoscută  ne  vom 
ocupă  cu  cuprinsul  ei;  de  astădată  reţinem  câteva  idei  din  frumoasa  pre¬ 
faţă  ce  a  făcut-o  acelei  scrieri  d-l  Dr.  lulia  Matiiu,  care  vorbeşte  astfel 
despre  foloasele  ocupaţiilor  intelectuale  şi  despre  valoarea  conştiinţei  morale: 
«Cu  cât  adecă  ni-se  lămuresc  mai  mult  tainele  desvoltării  intelectuale  şi 
legătura  strânsă  ce  este  între  vieaţa  sufletească  a  omului  şi  între  vieaţa  sa 
fizică,  cu  atât  mai  mult  ne  convingem  că  nimic  nu  este  mai  primejdios 
pentru  lntregitatea  sufletească  şi  trupească  şi  chiar  pentru  desvoltarea  fizică 
a  omului,  decât  gândirea  necontrolată  şi  needucatâ.  Ocupaţiunea  nobilă  a 
sufletului  şi  gândirile  frumoase  dau  o  putere  osebită  de  tensiune  şi  ex¬ 
pansiune.  Ele  înviorează  şi  cele  mai  întunecoase  zile  şi  deschid  luminişuri 
nesperate  chiar  şi  intre  cele  mai  negre  sbuciumări  sufleteşti,  arătând  noi 
orizonturi  şi  surprinzătoare  perspective.  Cine  n’a  dat  curs  liber  în  sufletul 
său  gândirilor  frumoase  şi  cine  nu  ş’a  deschis  inima  simţirilor  mari  şi 
nobile,  acela  nu  poate  cunoaşte  nici  măreţia  fiinţei  sale  proprii,  nici  plă¬ 
cerile  adevărate,  de  cari  se  poate  împărtăşi  excluziv  numai  omul,  dăruit 
cu  suflet. 

Ce  ar  putea  însă  trezi  mai  mult  îndemnurile  mari  sufleteşti  în  in¬ 
divid  şi  ce  ar  putea  pune  în  mişcare  mai  conştie  nesfârşitele  valuri  ale 

cugetării  omeneşti,  decât  cercetarea  adevărului  etern,  scrutarea  cauzei  pentru 
care  suntem  şi  căutarea  scopului  spre  care  mergem? 

Acest  folos  individual  ce  rezuită  din  lumea  gândirilor  abstracte  este 
însă  numai  cel  mai  mic.  Rezultatul  mare,  necuprins  încă  in  întreaga  lui 
însemnătate,  este  lumina  ce  o  revarsă  asupra  drumului,  pe  care  au  să-l 
urmeze  popoarele  şi  naţiunile  —  în  ultima  consecinţă  omenimea  întreagă 
—  dacă  vreau  să  ajungă  la  înălţare  şi  mărire... 

Unul  dintre  aceste  adevăruri  mari  este  şi  ac‘  Ia,  că  suprema  lege 
în  vieaţa  popoarelor  ca  şi  în  aceea  a  indivizilor  este  ordinea  morală,  fără 
care  nu  este  vieaţă  adevărată  şi  nu  poate  există  o  convieţuire  potrivită 
scopului,  pentru  care  suntem. 

Lipsa  simţului  pentru  ordinea  morală  se  răzbună  la  indivizi,  dar  mai 
grozav  se  răzbună  la  popoare... 

Conştiinţa,  aceasta  supremă  energie  de  acţiune  şi  de  control  a  su¬ 
fletului  omenesc  este  chemată  să  nu  lase  ca  individul  să  sucumbe  împre¬ 
jurărilor  nefavorabile  pentru  o  vieaţă  morală  şi  să  nu  lase  ca  popoarele 
să  devieze  sau  să  se  reţină  dela  calea  indicată  de  consideraţiunile  ordinei 
morale ... 

Cea  dintâiu  datorie  este  deci  a  cultivă  această  conştiinţă,  a  o  face 
capabilă  de  neîncetată  trezvie  şi  a  o  întări  cu  o  irezistibilă  repulziune  faţă 
de  tot  ce  nu  este  bun,  frumos  şi  adevărat.  A  o  cultivă  însă  nu  numai  la 
indivizi,  ci  de-opotrivă  şi  la  popoare,  pentruca  această  conştiinţă  bine 
educată,  disciplinată  şi  totdeauna  trează  să  nu  lase  nicicând  să  cază  con¬ 
cepţia  ordinei  morale  din  linia  de  desvoltare  ascendentă,  ci  să  fie  totdeauna 
in  consonanţă  cu  normele  adevărurilor  veşnice. 

Conştiinţa  trează  şi  voinţa  firmă  susţin  indivizii  şi  ele  vor  mântui  şi 
mări  neamurile.  Nu  robia,  nu  sciăvia  şi  nu  nedreptatea  aplicată  de  alţii, 
ci  pierderea  conştiinţii  proprii  şi  în  urma  acesteia  slăbirea  voinţii  şi  dis- 
considerarea  ordinei  morale  au  nimicit  popoarele!» 


Rectificare.  In  titlul  articolului  prim  din  acest  fascicol  al  «Revistei 
Teologice»  s’a  strecurat  o  eroare  de  tipar  culegându-se  «Lucrări  de  ro¬ 
mânism»  în  loc  de  « Licăriri  de  românism»  etc. 


